
PĂRINTELE 
ARSENIE BOCA 


Taina Căsătoriei 
- Sfânta însoţire întru purtarea crucii și vederea 
luminii de pe Tabor — 


Text îndreptat de P.S. Daniil Stoenescu 
Episcop locţiitor al românilor ortodocși din Episcopia 
Ortodoxă Română a Daciei Felix din Vârșeț (Serbia) 

„Părintele Arsenie Boca este un Everest al neamului 
românesc” 


PS. Daniil Stoenescu! 


Preasfintite Părinte, l-ați cunoscut personal pe 
Părintele Arsenie Boca, i-ati fost unul dintre cei mai de 
seamă ucenici, ati scris și editat cele mai frumoase cărți în 
legătură cu Sfintia Sa. În această calitate, ce ne puteţi spune 
despre Părintele? Rostiti-ne, vă rugăm, un cuvânt de folos! 


Mă gândeam ca astăzi să vă întâmpin cu un 
cuvânt al Părintelui Arsenie Boca, din predicile Sfinţiei 
Sale, pe care le-am publicat în cartea Cuvinte vii. 
Părintele spunea: „Omul își are rădăcinile în adâncul 
cerului”. Niciun teolog creștin ortodox nu a mai rostit 
un asemenea cuvânt, atât de frumos, de antropologie 
creștină, cum a zis și a scris Părintele Arsenie Boca. 

Mergând pe firul teologiei patristice, în mod 
deosebit a Sfântului Maxim Mărturisitorul, Părintele 
spune că: „În fiecare om, Dumnezeu a sădit și a 
rânduit o intenție divină”. Dumnezeu este sensul, 
rostul și menirea vieții noastre și prin acordul dintre 
voința noastră și harul lui Dumnezeu suntem datori 
ca această intenție divină, gând divin, sămânță 
dumnezeiască sădită în adâncul fiecăruia dintre noi, 
să ajungă la desăvârșire, la împlinire, la rodire pentru 
viață veșnică. 


Prea Sfintite Părinte, în ultima vreme au apărut tot 
felul de cărți despre Părintele Arsenie Boca. Ce ne puteţi 
spune pe acest subiect? 


Pe lângă faptul că se scrie mult și foarte mult 
despre Părintele Arsenie și apar cărți în avalanșă, în 
cascadă, vreau să vă spun că nu tot ce se scrie despre 
Părintele Arsenie bucură pe Părintele, bucură duhul 
său. Sunt oameni care scriu cu competenţă, dar și 
oameni care scriu dintr-un arivism, ca să spun așa. 
Sunt câteva cărți care ar fi fost mai bine sá nu fi fost 
scrise, iar unele sunt chiar de pus pe foc, vorbesc în 
special despre cele din categoria „convorbiri astrale”. 
Părintele Arsenie mi-a spus la un moment dat: „Iu va 
trebui să mă aperi de oameni!”. Dar nu prea reușesc, 
fiindcă apar și filme și cărți, unele bune, dar și unele cu 
greșeli mari. Părintele Arsenie Boca este un Everest al 
neamului românesc și spre Everest privești cu drag, cu 
respect, cu simpatie, dar Everestul trebuie să rămână 
Everest. Dacă tu cobori acest vârf în mușuroaiele lumii 
și ale societății contemporane nu este bine. Trebuie 
să contemplăm Everestul de pe mușuroiul nostru. 
Sfatul meu este să citiți cărțile autentice ale Părintelui 
și cele mai bune cărţi scrise despre Părintele Arsenie 
Boca. Trebuie sá ne ferim de devieri, de absolutisme, 
de exagerări. Nu trebuie să amestecăm apa de ploaie 
cu agheasma. Părintele trebuie să rămână în chivotul 
neamului românesc, în icoană, pe Tabor, la înălțimea 
pe care l-a ridicat harul și darul lui Dumnezeu. 


Ati fost în preajma Părintelui Arsenie Boca mai 
mulți ani; ce spunea acesta despre soarta noastră, a 
românilor, despre vremurile de acum? 


Eu l-am auzit pe Părintele vorbind despre 
unitatea Europei, spunând așa: „Până la urmă, vor fi 
una”. L-am auzit pe Părintele vorbind despre tara și 

poporul nostru și a spus că „poporul nostru este cam 
neascultător de Dumnezeu”. lar despre țara noastră 
a spus așa: „Dumnezeu iubește România Și vrea să 
o spele de păcate mai întâi”. Ne spunea Părintele la 
Prislop așa: „Lumea se clatiná!”. lar noi, creştinii, 
ar trebui să ne bucurăm că lumea se clatină, pentru 
că sunt pe lume semnele apropierii celei de-a Doua 
Veniri a lui Hristos, lucru esenţial în învățăturile 
Părintelui Arsenie Boca. Ne mai zicea așa: „Nu 
íngreunati norul de păcat al omenirii“. Contemplati, 
dacă puteți, această imagine a norului, a negurii de 
păcate ale omenirii, din care se coboară grindină și 
catastrofe. Și ne spunea să nu mai punem greșeli și 
păcate, că e destul câte sunt în acest nor. lar păcatele 
se știu: avorturi, betii, înjurături, desfrânări, droguri 
și alte blestemátii de pe lumea aceasta. Tot Sfintia Sa 
spunea așa: „Eu fac muncă de pompier, salvez ce se 
mai poate salva”. 


Plecând de la unele controverse apărute pe 
internet, am vrea să întrebăm: Este sau nu o legătură între 
Părintele Arsenie Boca și Părintele Dumitru Stăniloae? 


Părintele Stăniloae a scris despre Părintele 
Arsenie Boca în prefetele la primele patru volume ale 
Filocaliei foarte frumos, numindu-l „ctitor de frunte 
al Filocaliei românești”. Părintele Arsenie Boca a 
adus din Grecia două volume mari, masive, cu textele 
Filocaliei în limba greacă, a stăruit și l-a convins pe 
Părintele Stăniloae să le traducă și să grăbească 
traducerea. Parcă simțea Părintele regimul care 
urma să se instaureze. Părintele Stăniloae traducea 

din limba greacă în română și Părintele Arsenie scria 
de mână. La Mănăstirea Sâmbăta, în biblioteca de la 
etaj, sunt câteva casete cu câteva mii de pagini scrise 
de mâna Părintelui Arsenie Boca, după dictarea și 
traducerea Părintelui Stăniloae. Despre Părintele 
Stăniloae, Părintele Arsenie Boca spunea așa: „Prin 
teologia ascetică și mistică a Părintelui Stăniloae, 
noi, românii, am dat tot ce am avut mai bun”. 


A fost Părintele Arsenie Boca legionar? 


Părintele a fost contemporan cu legionarii, dar 
nu a fost legionar și nici filolegionar. La Sâmbăta le 
spunea tinerilor legionari: „Nu puteţi purta pistolul 
într-o mână și crucea în alta”. O parte din legionarii 
și partizanii din munţi sunt eroi ai neamului... 
Există însă în Ortodoxie o graniță foarte subțire între 
erou și sfânt...Într-o discuţie pe care am avut-o cu 
Părintele atunci când am avut un drum mai lung de 
făcut împreună, cu mașina, a venit vorba de Horia, 
Cloșca și Crișan. Părintele a spus simplu: „Sunt eroi 
ai neamului”. Atât a spus! Cine poate să înţeleagă 
acest cuvânt, să-l înțeleagă... 


Doream să întrebăm, Prea Sfintite Părinte, cum 
trebuie sá reactionám față de multitudinea de mărturii 
apărute acum despre Părintele Arsenie Boca? 


Eu vreau să precizez că nu consider că știu sau 
că monopolizez tot ce se cunoaște despre Părintele 
Arsenie Boca. Eu l-am cunoscut într-un fragment de 
timp, ultimii zece ani ai Sfinţiei Sale, am avut fericirea 

să fiu preot la Prislop, iar prin 1986, Părintele venea 
la Prislop câte două săptămâni, discret. Securitatea 
din Sinaia știa când pleacă din Sinaia și Securitatea 
din Haţeg (Deva) știa când sosește la Prislop. 
Părintele mi-a zis un cuvânt care pe mine m-a 
ajutat foarte mult: „Dacă tu nu veneai preot aici, eu 
pe aici nu mai aveam ce cáuta!”. Mai înainte de a 
muri, cu puţin timp, Părintele Arsenie i-a spus Maicii 
Zamfira ca la înmormântare să vorbească Părintele 
Savian Bunescu și eu. Atunci, la înmormântare, am 
spus că de la Sfântul Apostol Andrei, cel întâi chemat 
să vestească Evanghelia lui Hristos pe pământ 
românesc, nu cred că a mai fost la noi o personalitate 
de talia Părintelui Arsenie Boca. Acest cuvânt și 
această idee le mențin ca episcop, până la moarte. 


Este greșit să spunem că Părintele Arsenie Boca 
este un sfânt grabnic ajutător în probleme de familie? 


Nu este greșit, este corect! Eu cred că este 
grabnic ajutător în probleme de familie și în toate 
problemele omului. Vă îndemn să vă rugați, să 
spuneți așa: „Sfinte, Preacuvioase Părinte Arsenie, 
roagă-te lui Dumnezeu pentru mine, păcătosul 

(păcătoasa)”, în problema pe care o ai. 


Ce sá facem noi, románii, ca sá avem un trai mai 
bun? 


Să ne rugăm! Să ne rugăm și pentru 
conducătorii tárii...Credeti în Dumnezeu, rugati- 
vă lui Dumnezeu, citiți Cuvântul lui Dumnezeu, 
frecventati casa lui Dumnezeu, care este Biserica. 

Să aveți duhovnic si sá vă feriti de păcat și de vicii 
cum ar fi alcoolul sau tutunul! Tráiti cu toții cât mai 
creștinește! 


Ce cuvinte ale Părintelui Arsenie Boca ar trebui să 
mai reținem? 


„Dumnezeu locuiește într-un suflet senin”, 
spunea Părintele Arsenie Boca. Sá retineti că orice 
creștin autentic supără sau deranjează pe necreștini 
sau pe cei mai puțin creștini. Sunt probleme și în casă, 
și în familie, și la serviciu. Măcar să reținem acest 
cuvânt: „Omul își are rădăcinile în adâncul cerului”. 


PS. Daniil Stoenescu, Hátágel, 14 iulie 2012 


Părintele Pantelimon și obștea Mănăstirii de la 
Sâmbăta de Sus, în 1953 


Părintele Pantelimon, fost ucenic al Părintelui 
Arsenie. Boca și fost preot duhovnic la Mănăstirea 
Ghighiu (Prahova) duce acum?, la căsuţa sa din 
incinta Mănăstirii Turnu (Prahova), o viaţă care 
amintește de Părinţii Patericului. La vârsta de 87 de 
ani, cu fața luminoasă, cu barba albă îngrijită, slab 
Și cu un chip serafic, înarmat întotdeauna cu un 
zâmbet binevoitor, mai mereu cu epitrahilul de gât, 
dar și cu mâinile bătătorite de atâta muncă la stupi, 
Părintele Pantelimon arată exact cum ar trebui să 
arate un om care a căpătat învățături și putere de 
a sluji Bisericii și neamului de la Părintele Arsenie 
Boca. Părintele Pantelimon este o cronică vie, una 

care mărturisește despre credința care poate să mute 
munţii din loc, la propriu. Cuviosul Părinte a suferit 
ani grei de închisoare, bătăi și umilinte, doar pentru 
faptul că nu a vrut să se lepede de haina monahală 
în anul 1959, după ce conducerea de atunci a ţării a 
impus monahilor să părăsească mănăstirile, în urma 
nefericitului Decret 410. 

Umilinţele, încercările de tot felul, anii grei de 
închisoare, semiexilul în care trăiește actualmente nu 
i-au alterat în niciun fel Părintelui Pantelimon credinţa. 
E ceva ce te fascineazá la Părintele, e ceva ce nu poți 
explica în cuvinte. Când intri în chilia sa, simţi că nu 
vrei să mai ieși vreodată. La întâlnirea cu Părintele 
simți prezența lui Dumnezeu, plutirea Duhului Sfânt 
și chiar prezența Părintelui Arsenie Boca, care privește 
din pozele de lângă icoane, cu focul său duhovnicesc 
din ochi, spre toți cei care vin cu diverse probleme la 
Părintele. 

Povestirile Părintelui Pantelimon sunt aur 
curat, ieșit din topitoare. Nu este vreme, poate ar 
trebui ani de convorbiri, pentru a ieși la iveală multe 
lucruri de folos credincioșilor din România și nu 
numai’. Cel mai important lucru este că ceea ce spune 
Părintele Pantelimon - care la vârsta sa are o luciditate 
de invidiat — este adevăr incontestabil, este adevăr 
mántuitor. În chilia sa, când deschide gura, nu vorbește 
niciodată despre sine, deși i s-a cerut în repetate 
rânduri lucrul acesta. El Îl laudă pe Dumnezeu; din 
două în două vorbe amintește de Mântuitorul și de 
viața Sa pilduitoare și evocă cu emoție, dar și cu vorbe 
cântărite îndelung, pe Părintele său drag, pe Părintele 
Arsenie Boca. 

Din modestie, Părintele Pantelimon nu evocă 

anii de la Sâmbăta de Sus, când, mai întâi ca frate, 
apoi ca monah, a pus cărămizi multe la „Lucrarea 
de la Sâmbăta”, pe care a elogiat-o cel mai mare 
teolog al secolului al XX-lea, Părintele Dumitru 
Stăniloae. Părintele Pantelimon a slujit acestei cauze 
dumnezeiești, acestei lucrări binecuvântate și alături 
de Părintele Arsenie Boca, înainte de a fi mutat la 
Prislop, dar mai ales la începutul anilor ,50, când 
de fapt a primit și tunderea în monahism, odată cu 
Părintele Teofil Pârâianu, în data de 15 august 1953. 

După mai multe insistente, am aflat că 
Părintele Pantelimon, alături de alți truditori, a săpat 
patru metri în vadul unei ape, pentru a aduce curent 
electric în mănăstire. Personal a luat legătura cu niște 
ingineri, a montat un dinam și a făcut trecerea de la 
lămpile cu gaz care erau folosite atunci când a venit în 
mănăstire, la iluminatul electric. Cercetând istoricul 
Mănăstirii Brâncoveanu, de la Sâmbăta de Sus, cu 
scopul de a da consistenţă acestei cărți, am descoperit 
cu multă bucurie că truda Părintelui Pantelimon a fost 
consemnată de o personalitate a vremii, un apropiat al 
Mitropolitului Nicolae Bălan. Acesta face o descriere 
cu valoare de document a mănăstirii, așa cum arăta ea 
la începutul anilor „50, dar si o scurtă descriere a celor 
pe care i-a întâlnit aici. 

Din acest istoric: „Pentru a reda cât mai 
fidel atmosfera epocii, reproducem aici scrisoarea unei 
personalități care a vizitat mânăstirea în calitate de pelerin, 
Scrisoare pe care am descoperit-o în arhiva personală a 
Mitropolitului Nicolae Bălan din Sibiu: Sâmbăta de Sus 
1953. VIII.27 

Astăzi, miercuri 26.VIII, am ajuns la Mânăstirea 
Sâmbăta de Sus. De la Sibiu am călătorit în továrasia 1.P.S. 

Mitropolit, într-un Packard elegant, care ne-a adus într-o 
oră și jumătate. Pe drum, am discutat lucruri interesante. 
LP. S.S. e un povestitor minunat; are și ce să povestească. 
Viața sa s-a împletit cu cei 30 de ani de viață politică a 
Țării și a Bisericii, a fost colaborator loial al lui Ionel 
Brătianu și prieten apropiat al lui Al. Constantinescu. 
Lângă dânsul, timpul s-a scurs pe nesimţite. Ajuns în 
vatra Mănăstirii, ochiul nu știe unde să se oprească; e atât 
de măreț, de grandios tabloul ce se deschide ochilor. Dacă 
n-as avea atâtea de făcut acasă, nu m-aș mai clinti de aici, 
luni și ani. La intrare, întâlneşti o pădure tânără de brad 
și fag, și în mijlocul ei, o Bisericutá mică, ca o bijuterie 
bizantină, împodobită cu decorațiuni ce amintesc de 
ctitoriile domnești din veacul XVII-lea și cu o clopotniță 
sprijinită pe ziduri frumos încheiate. 

E Mănăstirea - vechea ctitorie a lui Brâncoveanu 
. Când se termină pădurea, se deschide o grădină de pomi 
fructiferi, cu alei bine trasate, înzestrate cu bănci artistic 
făcute. Un pârâiaș zgomotos face hotarul ei cu curtea. Aici, 
într-o parte, se ridică o clădire prevăzută cu cerdacuri 
unde e locuința 1.P.S.S. și gospodăria sa personală. Aici 
se pregătește şi hrana pentru cei 20 de călugări ce servesc 
Mânăstirea. În cealaltă parte, e o altă clădire, mult mai 
mare, unde e locuinţa personalului monahal. Ca nicăieri 
însă, acest personal e format din oameni luminati, care 
au învățat seminarul și Teologia și care sunt selecționați 
de 1.P.S. În partea din fund a curții, ochiul se pierde î în 
contemplarea munților, care aruncă în cascadă un părău cu 
ape limpezi, care alimentează două lacuri mari, care ispitesc 
pe vizitatori și-i îmbie să facă baie, în zilele călduroase. 
Aici se adună vizitatori care, fugind de zgomotul orașului, 
caută liniște și odihnă și o găsesc din plin. M-am așezat 
pe o bancă făcută din pietre mari și așezate cu măiestrie. 

Am savurat un amurg de seară, briza liniștitoare, 
ce coborî pe valea apei ce vine de la poalele Negoiului. 
Aici sufletul se pierde în meditații, care te apropie tot mai 
mult de Dumnezeu, căci sunt atâtea argumente ce vorbesc 
sufletului despre măreția naturii și care nu-și găsesc 
explicarea decât în înțelepciunea și bunătatea Lui. Numai 
El a putut inspira pe Brâncoveanu să-și așeze aici un cuib 
de odihnă și tot numai El a îndrumat pe 1.P.S.S. Nicolae 
să dea viață unui trecut atât de îndepărtat și să creeze 
la poalele munților o viață atât de frumoasă. Camera în 
care am fost așezat e mobilată cu gust și are tot ce e necesar 
pentru cel ce vrea să citească și să scrie. 

Nu lipsește nici o bibliotecă bogată, cu tot felul de 
cărți interesante. Aici am găsit, la fratele Serafim, licenţiat 
în teologie, „Die Beziehungen der Fruhchristlicher”, tipărită 
la Miinchen. Obosit, am dormit ca un copil, după ce mi s-a 
servit o masă regală, cu păstrăvi, cu vin, bere și cafea. Mi-au 
defilat și în vis toate frumusețile ce mi-au desfătat privirea 
și nu voi uita niciodată impresiile puternice ce s-au întipărit 
așa de adânc în suflet. Joi m-am sculat târziu. (...) Am 
început să cercetez cu amánuntime apoi, Biserica, curtea, 
grădina, gospodăria, viața călugărilor... și la urmă mi-am 
dat seama că pe tot întinsul Țării nu se găsește o instituție 
monahală, unde să fie atâta ordine și înțelegere. Aici, serviciul 
bisericesc e limitat la două ore dimineaţa; între 6-8 şi seara 
între 6-8. Noaptea e lăsată ca toată lumea să se culce. Restul 
timpului e consacrat unei munci organizate până în cele mai 
mici detalii. Aici, se îmbină perfect maxima: „ora et labora” 
- roagă-te și muncește. Datorită acestei concepții, ordinea 
și frumusețea răsar în fiecare colț: aici găsești grădini de 
pomi selecționați, grădini de flori, alee, stupi de albine în 
căsuțe lucrate cu gust și artă, bănci clădite din lemn și din 
piatră, așezate cu măiestrie; canaluri de apă, ce curg pe 

un pat pietruit și cu cascade studiate; șiruri nesfârșite de 
stânjinei, ce străjuiesc malurile apei. Acestea toate își găsesc 
completare într-o instalație proprie de lumină electrică, 
construită de călugări și alimentată de apă, unde fratele 
Pantelimon” lucrează cu schimbul și dă lumină la toate 
camerele, la toate aleile Bisericii și curţii ei. E o minune a 
ordinei! Dacă numai atât ar face un om în viața lui, ar fi 
destul ca să fie vrednic de recunostinta Țării și a Bisericii”* 


Noi marturii ale Părintelui Pantelimon despre 
Părintele Arsenie Boca 


De ce credeți că în ultima vreme au apărut o 
sumedenie de mărturii despre Părintele Arsenie Boca, dar 
au apărut și ceva controverse legate de Sfintia Sa? 


Tot ce se spune despre Părintele Arsenie 
Boca trebuie să fie nici un cuvânt mai mult decât 
Evanghelia. Asta nu înţelege lumea! Că Părintele a 
vrut să lucreze numai după Evanghelie, recapitulând 
în cei aproape 80 de ani cât a trăit, lucrarea și viața 
Mântuitorului, dar nu prin cuvinte, ci prin fapte. 
Părintele voia să pregătească tot neamul românesc 
pentru mântuire, pentru A Doua Venire, dar nu 
numai neamul românesc. Părintele Arsenie este un 
Părinte al tuturor oamenilor. El nu făcea lucrare și 
chemare la mântuire pentru un om, el lucra pentru 
toți, pentru lumea întreagă. Dovadă că multi creștini 
din America își doresc și caută cărți cu Părintele 
Arsenie. Părintele a fost precum loan Evanghelistul, 
uitati-vá ce scrie acolo la Evanghelie și veți înțelege. 
Cât privește controversele, ele au fost dintru î început. 
Părintele ne spunea un cuvânt, când eram la Sâmbăta 

și apoi mă punea să merg printre ei, să văd ce spun 
aceia. Și de la biserică până la poartă, schimbau 
cuvântul, răstălmăceau. Pentru o părere greșită, nu 
se schimbă sfintenia Părintelui. 


În mai multe rânduri ati afirmat că Părintele 
punea mai presus familia. La ce vrea să se refere această 
afirmație? 


Luăm exemplul Mântuitorului, căci El mai 
întâi în familie Și-a arătat dragostea și puterea. La 
nunta din Cana, pentru prima oară, Mântuitorul Și-a 
arătat puterea. Era în familie și de aici I s-a dus vestea, 
de aici a plecat. Familia este totul, este capul țării. 
Tot din familie a plecat și Părintele Arsenie. Acum, 
de exemplu, sunt tot felul de discuţii, cine conduce 
familia, bărbatul sau femeia? Părintele i-ar fi trimis 
pe toți să citească la Facere, cum a așezat Dumnezeu 
familia în Rai. Părintele nu dădea răspunsuri de la el, 
ci numai după Scriptură. Să studiem un pic și să citim 
că Dumnezeu a făcut o rânduială încă de când omul 
era în Rai. După cădere și după ce popoarele s-au 
făcut neascultătoare, Dumnezeu a trimis câte un om 
ales. loan Botezătorul a fost Înaintemergătorul. Așa a 
fost pentru noi Părintele Arsenie. El a venit să facă pe 
cei din familie să asculte de Dumnezeu, dacă de alţii 
din vechime nu au ascultat. Dumnezeu s-a arătat 
românilor, cu Vladimirestiul, cu Petrache Lupu’. Dar 
trebuie să înțelegem că Părintele Arsenie Boca a fost 
pus cu o altă putere. El a fost trimis să ridice omul 
și familia. Mai marii din România, conducătorii nu 
sunt capabili să înțeleagă o așa mare taină. Cum 
nu înțelegeau nici cei care au fost contemporani cu 

Mântuitorul. Părintele a răbdat batjocurile, arestările, 
exilul; s-a comportat întotdeauna ca un român 
adevărat și mai ales ca un creștin adevărat. 


De ce credeţi că a fost nevoie ca Dumnezeu să ne 
trimită un om cu o asa mare putere profetică, cu un așa 
cuvânt de foc? 


Părintele, după cum spuneam, a fost trimis 
pentru toată lumea, dár și pentru noi, românii. 
Părintele Arsenie a fost pregătit încă din pântecele 
mamei sale pentru a face o misiune dumnezeiască. 
Dumnezeu știa că după războaiele mondiale, lumea 
o să cadă într-o perioadă grea, de necredintá. Aveam 
nevoie de Părintele Arsenie, căci altfel tara ar fi fost 
a lui antihrist. Dacă vreţi să aflați ce s-a întâmplat 
exact, mai ales după 1948, când a venit în România 
plaga comunismului, citiți Psalmul 48. Acolo scrie: 
„„alăturatu-s-a dobitoacelor celor fără de minte și s-a 
asemănat lor”, scopul celor care au condus fiind să 
se îmbogăţească. Vedeţi și dacă puteți să înțelegeți 
legătura dintre Psalmul 48 si anul 19481... Psalmul 
arată ce s-a întâmplat la noi după acest an, că 
oamenii s-au lepădat unul de altul, s-au pârât ca să 
se îmbogăţească, oamenii s-au omorât...E adevărat, 
Părintele a fost trimis să aibă grijă de români, dar 
trebuie să reținem că, plecând de la noi, el are grijă 
de Europa și de toată lumea, nu numai de un suflet — 
două. Altfel nu ar fi spus când știa că trebuie să plece 
la Domnul: „De acolo de unde mă duc, am să vă ajut 
mai mult”. 

Credeţi că e bine că au apărut atâtea cărți și că 
lumea vrea să afle cât mai multe despre Părintele? - 


În ordinea firii, trebuie ca omul să fie declarat 
întâi sfânt și apoi să se scrie și să se publice toate. 
Uite, de exemplu, când l-au canonizat pe Sfântul loan 
Iacob Hozevitul”, atunci au apărut multe scrieri cu 
faptele lui, la noi, în Grecia, Cipru sau în Tara Sfântă. 
Dacă se publicau toate în timpul vieții s-ar fi trezit 
lumea, s-ar fi răsculat. Așa și cu Părintele Arsenie 
Boca, lumea vrea să afle cât mai multe despre Sfintia 
Sa, dar nu s-au spus si nu s-au scris toate. Mai sunt 
care vor ieşi la iveala... 


Mai spuneti-ne ceva în legătură cu Părintele, ceva 
în legătură cu harul său minunat! 


Euvăspuncăsunt multe, multe. Dar vor apărea 
după ce va fi canonizat. O tânără care se mărturisește 
la mine a fost însoțită de un tânăr necredincios până 
la Prislop, că era și el curios ce e pe acolo. Și fata s-a 
întâlnit cu niște colegi, au cumpărat cărți despre 
Părintele, le-au împărțit între ei, s-au închinat aceia 
la mormânt și s-au rugat. Și după asta, i-a spus fata 
prietenului cu care venise: , Hai să te închini si tu!”. 
La care tânărul a răspuns nervos că el nu e nebun 
să se închine la cruci și la morminte. Și au plecat cu 
mașina. Au mers vreo trei ore și jumătate și cum s-au 
învârtit, cum au făcut, că tot în curtea mănăstirii au 
ajuns. Apoi fata, având si ea carnet de șofer, a luat 
volanul. S-au mai învârtit încă o oră și jumătate și tot 
în curtea mănăstirii au ajuns. Atunci băiatul acela s-a 
dat jos din mașină, s-a dus, s-a închinat și după aceea 


21 


au mers ca vântul până la București. E întâmplare de 
anul acesta, m-a sunat fata aproape de miezul nopții, 
ca să-mi spună ce au pátit. 

Nu e nevoie să caut prea mult ca să vă vorbesc 
de puterea fără de asemănare a Părintelui Arsenie. Să 
vă mai spun o întâmplare de la Sâmbăta de Sus, cu o 
femeie, cu o femeie gravidă. Ea a stat la slujbe și voia 
să vorbească cu Părintele, după ce slujba s-a încheiat. 
Părintele a văzut-o și a zorit-o: „Marie, pleacă acum 
că scapi trenul!”. Femeia nu a voit să plece, s-a îndoit, 
mai să-i răspundă Părintelui că ea are trenuri destule. 
Părintele i-a mai zis o dată: „Marie, du-te acasă că 
scapi trenul!”. Și femeia a ascultat și imediat cum a 
ajuns acasă, a născut. 


Mai ales pe internet au apărut recent tot felul de 
discuții pe tema Părintelui Arsenie. Există foarte mulți care 
îl iubesc pe Părintele și se exprimă frumos la adresa Sfinţiei 
Sale, dar și câțiva care îl denigrează. 


Să nu vá îndoiți că Părintele va fi canonizat. 
Părintele nu a căutat niciodată mărire și tocmai din 
asta putem să înțelegem și de ce a fost și este sfânt. 
El a muncit mult, a muncit cu mâinile. Era simplu să 
accepte să fie episcop, dar știa că munca cu mâinile 
aduce mult, este binecuvântată de Dumnezeu. Au 
fost oameni care s-au legat de Sfintia Sa de la început. 
Unii, care erau invidioși pe puterea și harul Părintelui, 
spuneau că acesta hipnotizează oamenii. Aduceti-vá 
aminte că și Mântuitorul a primit tot felul de acuze 
false. Răul și-a băgat coada și încă o să-și mai bage. 
Aud că sunt articole defăimătoare la adresa Părintelui, 
nu ne vom mira dacă or să apară și cărți împotriva sa. 

Oricâte s-ar spune despre Părintele, oricâte s-ar 
răstălmăci, noi trebuie să rămânem cu asta: Nimeni nu 
a fost ca Sfintia Sa. Părintele a făcut toate după pilda 
vieții Mântuitorului. Nimeni nu putea să te cunoască așa 
cum te cunoștea el. De te apropiai de Părintele, în tine 
se încălzea ceva. Și acum trimit fiii mei duhovnicești la 
mormântul Părintelui, la Prislop și îi întreb: „Ce simtiti 
voi acolo?”. La care ei răspund: „Simt că nu mai sunt pe 
pământ!”. Pe cel care se întâlnea cu Părintele îl pástea o 
bucurie, care simteai că te poate însoți toată viața. 


Sunt mărturii cu sutele, că Părintele avea un cuvânt 
ca de foc! 


Nu vorbea Părintele multe, dar vorbea cu 
înțeles. Când vorbea mai multe, când predica la 
Sâmbăta, nu înțelegea toată lumea. Dar se vede acum, 
după mai bine de șaizeci de ani și poate fi verificat în 
scrierile sale, cum a intrat cu învățăturile sale în familie, 
în medicină, în monahism și în Biserica noastră. Toate 
au decurs așa cum le-a spus Părintele. N-am întâlnit pe 
nimeni să cunoască atât de bine și Vechiul Testament 
și Noul Testament, dar și scrierile Sfinţilor Părinți. 
L-a întrebat cineva pe Părintele odată, de ce pictează 
chipurile sfinţilor diferit, că nu ar fi cumva canonic. lar 
Părintele a răspuns că i-a pictat: „Aşa cum i-am văzut 
acolo unde sunt”. 


Ce sfat v-a dat Părintele Arsenie când ati fost scos 
din mănăstire cu forța, odată cu nedreptul Decret din 1959? 


Eu nu am vrut să mă lepăd de haina monahală, 
orice ar fi. Dar s-a văzut și aici puterea și harul 

Părintelui. El ne-a sfătuit pe cei care mai doream 
călugăria așa: „Mă, ce ne cere? Ne cere sá renuntám la 
haină”. Chiar atunci trebuia să ne judece și Părintele 
știa ce urma să se întâmple, astfel că ne spunea, 
grăind numai după Scriptură: „Nu vă duceti cu ei la 
judecată, că urmează închisoare și torturi grele, voi nu 
puteţi să duceti lupta din închisoare. la gánditi-vá voi! 
Mântuitorul ce a făcut? El și-a dat şi haina! Dati-le haina 
si mergeţi ínainte!”. 


De ce credeți că ne vine asa greu să înțelegem puterea 
și harul Părintelui? 


Pentru că putere așa, de la Dumnezeu, ca a 
Părintelui, nu s-a mai văzut. Era un om la Sâmbăta care 
tot tăia lemne din pădure și nu prea se punea cineva 
cu el, că era handicapat mintal. Și a venit omul ăsta 
să taie lemne din pădurea de la Sâmbăta, care era a 
mănăstirii. Și ne-a trimis Părintele, zicând: ,Duceti-vá 
si spuneţi-i să nu strice pádurea!”. Noi ne-am dus - că 
ascultam de Părintele - și i-am spus aceluia să nu taie 
lemne. Și s-a luat după noi cu toporul, iar noi am luat-o 
la fugă. Părintele, dacă a văzut că noi nu răzbim, s-a dus 
la omul ăsta direct și cu mâna goală. Doar s-a uitat la el 
și i-a spus să plece, la care acela n-a putut să zică decât: 
„Lasă-mă Părinte, lasă-mă!”. 


Se cunoaște faptul că Părintele, doar privind la o 
femeie, știa dacă aceasta a făcut avort sau nu. De ce credeți că 
Părintele a fost un așa mare luptător împotriva avorturilor? 


Păi, avortul e cel mai mare păcat, e pruncucidere. 
Părintele știa că vor veni ani grei peste români, din 

cauza avorturilor. Nicio țară nu are atâtea avorturi. El a 
încercat să preîntâmpine necazul și greutățile. Sufletele 
copiilor avortati tipá într-una la Dumnezeu după 
dreptate. Și ce citiți dumneavoastră la Apocalipsă, să 
știți că se va întâmpla. Or să vină pedepse mari, de vor 
răcni oamenii. 


Este o vină în cei care îl numesc pe Părintele Arsenie 
„Sfântul Ardealului”. Nu este Părintele un sfânt al tuturor 
românilor? 


Nu trebuie neapărat să găsim aici o vină în cei 
ce îl numesc așa. Părintele de acolo a plecat și Ardealul 
se mândrește că are așa un om de seamă, un sfânt. Este 
adevărat că Părintele este un sfânt al tuturor, dar nu e 
o greșeală să-l numim Sfântul Ardealului. Mântuitorul, 
de pildă, a plecat din Nazaret. Poate cineva să zică că e 
greșită expresia „lisus Nazarineanul”? 


Ce spunea Părintele când la el venea o femeie 
credincioasă, care era căsătorită cu un bărbat necredincios? 


Părintele întotdeauna când mustra, o făcea cu 
blándete, spre îndreptarea omului. Și pentru necredinta 
soțului găsea o vină și la soție. Părintele le spunea 
acelora: „Mă, dacă má întrebai mai întâi, știam ce să-ți 
spun!”. Așa și cu oamenii bolnavi, toți îl căutau după ce 
căpătau boala, nu înainte, că ar fi știut Părintele ce să le 
spună, să preîntâmpine... 


Cum îi ajuta Părintele pe cei care trăiau în lipsuri, 
în sărăcie? 

Părintele era darnic, îi ajuta întotdeauna pe 
săraci. Mai mult de asta, le spunea ce rugăciuni să 
facă şi se trezeau aceia cu un ajutor neașteptat. Pe 
de altă parte, Părintele le spunea și de ce au aceste 
necazuri. Le zicea: „Lipsurile sunt păcatele voastre. 
Uite ai făcut așa și așa...” . Și omul se lămurea pe 
dată ce se întâmplă cu el. Pe cei care plângeau și se 
văitau pentru aceste lipsuri, Părintele îi îndemna să 
nu mai plângă, le spunea că nu vor găsi spor în nimic 
din ce fac, de ce plâng de aceea vor da înapoi. La 
Părintele a venit odată un om care a rămas fără cai 
si căruță. Părintele i-a spus si cine este hoţul, și în ce 
sat să se ducă, și la ce oră, pentru a-și recupera căruța 
si caii. 


Este Părintele Arsenie Boca o taină nedescifrată a 
Ortodoxie românești, așa cum îl numește Preotul Lucian 
Petcu, paroh la Biserica Drăgănescu? 


Putem spune că este o taină nedescifratá, 
fiindcă prin Părintele Arsenie a lucrat și a vorbit 
Dumnezeu cu noi. De aici vine toată greutatea în a 
înțelege cine a fost si este Părintele Arsenie și ce a 
făcut și face pentru noi. 


In calitate de ucenic al Părintelui, ce învățătură ati 
păstrat așa ca sfânt odor? 


Părintele ne învăța să fim corecti. Și sá ne 
respectăm cuvântul. Ce este da, să fie da. Ne învăța 
că dacă nu scoatem un cuvânt din suflet, el nu poate 
intra în inima nimănui. Părintele avea o putere că 
dacă numai se uita la tine, te pătrundea și pe tine 

această putere. O astfel de putere nu poti să o explici. 
Nu pot vorbi de o anumită învățătură pe care o 
păstrez, fiindcă de la Părintele am învăţat multe, dar 
pot vorbi de pacea care intra în mine, ori de câte ori 
vorbeam cu Sfintia Sa. Era o pace care mă ridica de 
pe pământ. Și să știți că sunt încă multe lucruri care 
nu se știu despre Părintele, aș vrea să vă mai spun, 
ca să le punem într-o carte. Sunt lucruri despre care 
nimeni nu știe. Și toate acestea nestiute tin de lucrarea 
pe care a făcut-o Părintele Arsenie după Evanghelie, 
după viața Mântuitorului lisus Hristos. 

Relaţia duhovnicească dintre Părintele Dumitru 
Stăniloae și Părintele Arsenie Boca!” $ 
„Părintele Arsenie Boca e un fenomen unic în istoria 
monahismului românesc” — Pr. Dumitru Stăniloae 
(1903-1993)". 


Împreună truditori în redactarea și traducerea 
Filocaliei 


Relaţia dintre Părintele Stăniloae și Părintele 
Arsenie Boca implică o delicată abordare. În decursul 
primei sale studenţii (1929-1933), tânărul Zian 
Boca îl va fi cunoscut bine pe Dumitru Stăniloae, 
pe atunci „profesor suplinitor la catedra de istorie 
[bisericească] a Institutului Teologic din Sibiu””. 
După absolvirea Academiei de Arte Frumoase din 
București (1938)*, Zian Boca întreprinde unicul său 
pelerinaj la Athos (martie-mai 1939). De acolo se 
va întoarce cu un „caiet de texte ascetico-mistice”?*, 
pe care Stăniloae îl va folosi la redactarea primei 
traduceri din Filocalie”. Acest lucru e recunoscut în 
prefața volumului din 1947: ,,... la unele scrieri am 
folosit și copii de pe manuscrise românești mai vechi 
de la Athos, aduse de P.C. Sa [Serafim Popescu] și de 
Părintele Arsenie”**, 


Aportul Părintelui Arsenie la realizarea 
Filocaliei nu se oprește aici. Prefaţa ediției din 
1947 menţionează: „Un cald cuvânt de mulțumire 
trebuie să aduc P.C. Părinte leromonach Arsenie, 
de la Mânăstirea Brâncoveanu, bunul meu student 
de odinioară, care mi-a rămas mereu aproape. PC. Sa a 

binevoit să scrie după dictatul meu, cea mai mare 
parte din traducere, la prima ei redactare. În afară 
de aceasta, prin prezența aproape necontenită și 
prin stăruința ce-a pus-o pe lângă mine de-a face 
această traducere, mi-a alimentat curajul în mod 
considerabil ca să pot duce la capăt o muncă atât de 
ostenitoare, pe care altfel nu cred că asi fi sávársit-o, 
lar după ce din prima ediție a vândut 800 exemplare, 
prin abonamentele făcute pentru a doua, mi-a dat 
imboldul hotărâtor să o tipăresc din nou. Tot PC. 
Sa a executat și coperta”. În prefața volumului II, 
traducătorul e și mai generos: „Ajutorul hotărâtor 
la tipărirea acestui volum l-a dat însă iarăși bunul 
meu fost student, Ieromonahul Arsenie de la mânăstirea 
Brâncoveanu. Datorită abonamentelor masive ce le-a 
procurat P.C. Sa, am putut face față unor greutăți 
ce se ridicau ca munții în calea tipăririi acestui 
volum. P.C. Sa poate fi numit pe drept cuvânt ctitor 
de frunte al Filocaliei românești. După imboldul ce mi 
l-a dat necontenit la traducerea acestei opere, acum 
susține cu putere neslăbită lucrarea de tipărire. 
Dacă Dumnezeu va ajuta să apară întreaga operă 
în românește, acest act va rămâne legat într-o mare 
măsură de numele P.C. Sale și de mișcarea religioasă 
pe care a trezit-o în jurul mânăstirii de la Sâmbăta de 
Sus, pe cele mai autentice baze ale tradiţiei ortodoxe 
și cu mijloacele cele mai curate duhovnicești, ale 
învățăturii stăruitoare și ale dragostei de suflete“. 
În prefața volumului următor (III), aprecierile sunt 
succinte, dar la fel de elogioase: „Preacuviosul 
Părinte leromonah Arsenie a reînviat cu viața si cu 
propovăduirea duhul Filocaliei în viața religioasă 
a poporului nostru””. Sau: „Preacuviosul Părinte 

Arsenie Boca împreună cu mișcarea religioasă din 
jurul Mânăstirii Brâncoveanu sunt ctitorii Filocaliei 
româneşti”, În sfârșit, prefața volumului IV, afirmă 
că „P.C. Păr. leromonach Arsenie ... a continuat să 
dea același sprijin hotărâtor [la tipărirea Filocaliei] 
prin abonamentele făcute”?!. 


După evenimentele din 1989, Părintele 
Stăniloae și-a dat acordul pentru  retipárirea 
volumelor I-IV din Filocalie, în acest scop întocmind 
o nouă prefață?. În mod surprinzător, nicio 
mențiune la contribuția — atât de apreciată altădată 
- a Părintelui Arsenie, nu apare în text. Ne-am 
putea întreba: Care sunt ratiunile acestei omisiuni? 
Cu noblețea și discretia ce-l caracterizau, Părintele 
Stăniloae nu s-a grăbit să clarifice chestiunea: „Nu 
vă mai pot spune nimic despre el”, declara, într-un 
remarcabil interviu luat de Crina și Florian Palas, în 
luna aprilie a anului 1993%. Cu câteva fraze înainte, 
asociase personalitatea Părintelui Arsenie cu cea a 
lui Zelea Codreanu: „Arsenie Boca mi-a fost foarte 
apropiat ca student la Sibiu. Venea la mine și stătea 
luni de zile uneori. (...) Era o taină în el, era un om 
care spunea cu hotărâre, nu spunea cu ezitări, cum 
spun alți oameni și cum și eu îmi dau seama că nu 
pot defini lucrurile. Dar nu știu de ce n-a mai venit 
la mine”. 


Părintele Arsenie Boca în amintirile Lidiei Stăniloae 


Și totuși! Răsfoind amintirile Lidiei lonescu 
Stăniloae (prima ediție: Humanitas, 20005, ne putem 
face o idee despre „răceala” survenită între profesor 

si fostul său student. Consideratiile fiicei marelui 
teolog trebuie însă „filtrate” de subiectivismul 
inerent oricărei evocări și confruntate — când șansa 
ne-o permite — cu alte referințe documentare. Lidia 
Stăniloae ne-a lăsat, indiscutabil, cea mai emoţionantă 
mărturie despre omul Dumitru Stăniloae. Amintirile 
te cuceresc prin naturalete si prin acel parfum al unei 
lumi dispărute parcă pentru totdeauna sub „teroarea 
istoriei”. Din păcate, nu lipsesc inexactitátile și 
unele afirmaţii discutabile, lucru observat de către 
comentatori”. Despre biografia Părintelui Arsenie, 
autoarea afirmă, de pildă, că ,[Zian Boca] fusese 
student la pictură la București, vreme de un an. Apoi 
s-a hotărât pentru teologie””. Ori, din documente 
reiese că Părintele studiase întâi teologia la Sibiu 
(1929-1933), pentru ca apoi să frecventeze timp de 
cinci ani (!) cursurile Academiei de Arte Frumoase 
din București, pe care o va absolvi (cu brio) în 1938%... 


Există în lucrarea Lidiei Stăniloae o insinuare 
la adresa Părintelui Arsenie Boca, una care se leagă 
de „slava desartá”. Astfel, în formularea autoarei, 
Părintele Arsenie ar fi căzut pradă unor „atitudini 
extravagante, câtuși de puţin în spiritul dreptei 
credințe”, care l-au condus la „spectaculozități 
ieftine si exaltări discutabile”. Legăturile cu 
Stăniloae au încetat (potrivit Lidiei Stăniloae) ca 
urmare a deciziei Părintelui Arsenie de a transforma 
Mănăstirea Prislop într-o mănăstire de maici?! (Se 
pare că Pr. Stăniloae considera mai oportună o obşte 
de călugări). De atunci, afirmă autoarea, „Părintele 
Arsenie n-a mai revenit niciodată la noi”?. Fără a 
minimaliza gravitatea acestei neînţelegeri, ni se pare 

(totuși) greu de crezut că ea ar fi putut submina o 
prietenie atât de frumoasă. Din nefericire, în lipsa 
unei mărturii concludente, taina acestei „rupturi” va 
rămâne pentru totdeauna nedezlegată... 


Lidia Stăniloae: „Vreau să accentuez încă o 
dată, cu toată răspunderea, ca una care am fost de față 
la aceste împrejurări, că tata a ţinut mult la Părintele 
Arsenie, atâta vreme cât acesta s-a menținut în limitele 
îndatoririlor de mai sus [«de viață aspră, ascetică, 
riguroasă» — L.S.], încadrându-se strict în concepțiile și 
prescriptiile Sfinţilor Părinți și ale tradiției monahale. 
Și a așteptat de la el realizarea unei înnoiri, a unei 
înviorări a religiozității populare, în acest cadru bine 
conturat. Dar, de la un anumit moment, când Părintele 
Arsenie a adoptat alt mod de a vedea lucrurile, relațiile 
dintre ei s-au răcit, tata nu i-a mai aprobat felul de 
viaţă, iar Părintele Arsenie n-a vrut să accepte critica și 
observațiile tatei. Și sentimentele lui Stăniloae în urma 
acestei îndepărtări se pot descrie printr-un singur 
cuvânt: dezamăgire profundă”*. Din acest pasaj nu 
rezultă care a fost motivul real al divergentei dintre cei 
doi. Acel „alt mod de a vedea lucrurile” e puțin probabil 
legat de transformarea Prislopului într-o mănăstire 
de maici, lucru care, în concepția lui Stăniloae (?), ar 
fi condus la un stil de viață „contrar prescriptiilor 
Sfinților Părinţi”. Dimpotrivă, după cum reiese 
din Hotărârea Sinodului Mitropolitan (9 noiembrie 
1998) prezidat de ÎPS Nicolae Corneanu, prin care se 
desființa actul de înlăturare a Părintelui Arsenie de 
la Mănăstirea Prislop ,... viaţa însăși a mănăstirii [a 
fost] tributară ránduielilor pe care (...) obștea încropită 
în 1949 și transformată în mănăstire de maici în luna 

aprilie 1950, le-a respectat cu sfințenie. (...) Obștea 
[Prislopului] nu s-a înstrăinat niciun moment de viața 
Bisericii Ortodoxe Románe”*, 


Revenind la insinuarea de slavă deșartă, e un 
fapt că Părintele Arsenie nu era nici pe departe tânărul 
neexperimentat pe care ni-l descriu memoriile Lidiei 
Stăniloae, ci un om al cărui discernământ ajunsese la 
maturitate. Ne-o dovedesc, printre altele, însemnările 
Părintelui din acea perioadă: „Ispita sfinteniei e cea 
mai rafinată capcană a mândriei (...) de aceea sfinţii 
adevărați sunt cei ce nu știu că sunt sfinți, ce tin morfis 
că-s păcătoşi”. „O sfințenie conștientă ar putea 
cădea ca fulgerul în ispita sfinteniei”*. „Mântuirea se 
lucrează numai pe ruinele egoismului””. „Mândria 
singură, chiar sub cea mai subțire formă a sa, cum 
e părerea de sine, dacă nu e tăiată din rădăcini, e în 
stare să risipească din suflet toată viața după duh. 
Nu e mândria urâciunea pustiirii? De aceea când te 
crezi bun, să știi că ești nebun și să aștepți ocara ca 
să te curátesti”*%. Lucru regretabil, scrierile Părintelui 
i se par autoarei niște „compuneri minore”, care ,n- 
au atras niciodată atenţia, nici a specialiștilor, nici a 
cititorilor de scrieri spirituale”” (!). (Ca o circumstantá 
atenuantă, amintim că abia în anii din urmă au ieșit 
de sub tipar, în condiţii grafice de excepție, cele mai 
reprezentative texte ale Părintelui Arsenie“.) 


E adevărat că popularitatea de care s-a bucurat 
Părintele Arsenie la Sâmbăta (și apoi la Prislop) a fost 
uriașă. Dar trebuie adăugat că Părintele nu a căutat 
acest lucru, ci „mulțimile îl îmbulzeau, ca să asculte 
cuvântul lui Dumnezeu” (Luca 5,1): „După câţiva ani 

de la călugărirea mea și intrarea mea în preoție, mi s-a 
întâmplat un lucru pe care nu l-am urmărit: o mare 
influenţă în popor, o faimă de predicator și de preot. 
Datorită cunoștințelor ce le adunasem în vremea 
studiilor și pe care le aplicam unde se putea face 
aceasta, poporul sărea marginile aprecierii juste și mă 
credea excepțional de înzestrat. De nenumărate ori am 
încercat, și mai încerc, a le mai stinge capriciile unei 
credințe necontrolate, cea de domeniul fanteziei — că 
aceasta nu mântuiește — și abia am izbutit să-i scad la o 
iubire [pe] care mi-o păstrează fără să má mai întrebe” *, 
Într-o pagină autobiografică, Părintele Arsenie își 
reafirma „hotărârea de a stăvili din pastorația noastră, 
tot inutilul magic după care umblă poporul”%, De 
altfel, inclusiv Securitatea lua la cunoștință, prin agenţi 
infiltrati, de faptul că „lumea i-a făcut o falsă reclamă, 
a exagerat anumite lucruri și din această cauză a avut 
de suferit”. 

Dosarul informativ al Părintelui Arsenie ne 
permite să completăm acest tablou. Astfel, aflăm 
că, începând din 1946, Părintele era „cunoscut de 
domnul ministru Gheorghiu-Dej și [de] Teohari 
Georgescu (...) care [voiau] să-l promoveze într-un 
post de episcop”* (Singura explicaţie pentru „ratarea” 
acestei oportunități, nu poate fi decât... fuga de slavă 
desartá!). Mai mult, conform mărturiei IPS Bartolomeu 
Anania, după 1948, însuși Patriarhul Justinian plănuia 
să-l ridice pe Părintele Arsenie la rangul de arhiereu: 
„Ştiu cu siguranţă că Patriarhul se gândea să-l cheme 
la treapta arhieriei, dar, precum se cunoaște, Arsenie 
a fost arestat, dus în lagăre de muncă forțată și apoi, 
practic, obligat să rămână inactiv”*. Mai știm, de 
asemenea, că în acea vreme, Părintele Arsenie se 

afla în bune relaţii cu Petru Groza“. Prin urmare, nu 
i-ar fi fost deloc greu să profite de pe urma acestor 
„Simpatii”! De ce a preferat în locul puterii — arestările, 
în locul confortului — urmăririle, în locul recunoașterii 
- marginalizarea, e la îndemâna oricui să ráspunda!.. 


Pentru a încheia acest capitol, menționăm 
că Lidia Stăniloae avea să recunoască, peste ani, în 
Părintele Arsenie — cu care se întâlnise întâmplător 
pe stradă — „o persoană anonimă, un trecător pe 
străzile Bucureştiului și atât”. Acest anonimat asumat 
constituie, în opinia mea, latura cea mai fascinantă a 
biografiei Părintelui Arsenie Boca. Acceptarea condiției 
de ,marginal”, si încă până la moarte, nu putea 
veni decât dintr-o deplină conștiință a lepădării de 
sine: „Trebuie să fim dezbrácati de orice și numai 
pe Dumnezeu să-l avem în suflet”*, În ce privește 
atitudinea față de profesorul său de altădată, ni se pare 
elocventă însemnarea Părintelui de pe spatele unei 
cărți de vizită, primită cu ani în urmă de la Stăniloae. 
E vorba despre faimosul paragraf 13,7 din Epistola 
către Evrei: ,Aduceti-vá aminte de mai marii vostri, 
care v-au grăit vouă cuvântul lui Dumnezeu; priviți 
cu luare-aminte cum și-au încheiat viața și le urmaţi 
credinta””. Este, poate, cel mai inspirat ,epilog” la 
o prietenie care și-a pus amprenta pe destinul a doi 
oameni exceptionali... 


Lucrarea de la „Sâmbăta”, evocată de Părintele 
Dumitru Stăniloae 


Misiunea propovăduirii, începută de Părintele 
Arsenie la Sâmbăta de Sus, în urmă cu mai bine de o 

jumătate de veac, continuă să aducă roade, la mormântul 
de la Mănăstirea Prislop al Sfinţiei Sale. Pentru a urmări 
efectele pe termen lung ale acestei propovăduiri, 
trebuie însă să înțelegem miza ei reală. Nimeni n-a 
sesizat mai acut (si mai just) acest lucru decât Părintele 
Stăniloae: „De mult ne simțeam datori să scriem în 
această foaie despre lucrarea duhovnicească ce se 
săvârșește zi de zi la Mănăstirea Brâncoveanu, cu largi 
și adânci efecte în viaţa poporului nostru. Într-o foaie 
ca a noastră, nu se dau numai îndemnuri despre ceea 
ce ar trebui să se facă în scopul întăririi credinţei, ci se 
încrestează faptele care ilustrează modul în care trebuie 
să se lucreze în zilele noastre și care pot influenţa astfel 
asupra altora, preoți și credincioși. (...) Mănăstirea 
de la Sâmbăta de Sus nu e loc pitoresc de excursii și 
de distracţii înrămate în chenare arhaice, ci mediu de 
zguduiri sufletești înnoitoare, de întâlniri serioase ale 
sufletelor cu vocea lui Dumnezeu, care le obligă la o 
viață scoasă din mocirla inconstientei și plăcerilor 
ușoare. Pe pajiștile mănăstirii și prin încăperile ei, se 
află zilnic 200-300 de ființe omenești îngenuncheate pe 
sub streașinile ei în rugăciune și scrutându-și trecutul 
de păcate a căror povară nu o mai pot suporta. (...) 
Cine îi urmărește dimineața, în timpul predicilor 
Părintelui Arsenie, trecând rând pe rând din starea de 
încântare pentru frumusețile duhovnicești care le sunt 
dezvăluite, la hohotele de plâns pentru păcatele lor, nu 
mai poate fi în mod continuu omul care a fost. (...) În 
ce constă taina acestor impresionante efecte ale lucrării 
Părintelui Arsenie și care sunt elementele programului 
său de lucru? Fără îndoială că mijlocul prin care 
lucrează Dumnezeu în suflete este cuvântul pe care 
îl rostim în numele Lui. Dar cuvântul are o eficacitate 

deplină numai când are acoperirea aurului care este 
viaţa celui ce-l rostește. Atunci e un cuvânt ce se rupe 
dintr-o fiinţă care a devenit rug al credinței și mută 
focul la auzitori. Despre viața Părintelui Arsenie nu e 
necesar să vorbim, căci asprimea ei e cunoscută și nu 
vrem să-l supărăm lăudându-l. Cuvântul său pornește 
din neclintirea de stâncă a celui ce nu se târguiește și 
nu se clatiná ca trestia bătută de vânt, ci e întreg așa 
cum îi este vorba: curat, opus oricărei patimi și oricărui 
gând de mândrie. Programul Părintelui Arsenie? Prin 
ceea ce a făcut din sine și prin ceea ce propovăduiește, 
este o vie restaurare a celui mai autentic duh ortodox. La 
noi credeau mulţi că tradiția răsăriteană, cu duhul ei 
de înfrânare, e prin definiţie ceva pasiv, lipsit de forță. 
Cine vrea să vadă gâlgâitul vieții celei mai cuceritoare 
și forța cea mai copleșitoare, n-are decât să meargă la 
Sâmbăta de Sus. Predica de la Sâmbăta de Sus are ca 
obiect principal combaterea păcatului prin trezirea 
gândului la prezenţa vie a lui Hristos. De aceea, 
treapta în care culminează pregătirea pelerinului este 
mărturisirea. Te minunează acuta sensibilitate față 
de povara insuportabilă a păcatului ce se trezește în 
oameni la Sâmbăta. Părintele Arsenie arată cât de mult 
se poate înflăcăra prin trăire tot tezaurul dogmaticei și 
al disciplinei răsăritene. Hristos lucrează numai prin 
Sfintele Taine și în Biserică. Fiecare credincios e obligat 
să rămână între semenii săi, rugându-se pentru el, 
crezând pentru ei, fiind răspunzător pentru ei. Orice 
individualism sau mândrie dornică de afişaj, de nuanță 
sectară, este lovit în cap. Smerenia și puritatea vieții 
sunt condițiile sau mai bine zis condiția neapărată a 
mântuirii. Ne este imposibil să redăm măcar schematic 
toate laturile propovăduirii de la Sâmbăta de Sus. 

Tinem doar să mai accentuăm importanța națională pe 
care o are lucrarea de acolo””, e 

Cuvintele Părintelui Stăniloae, încă atât de vii, ne 
revelează dimensiunile reale ale propovăduirii creștine 
a Părintelui Arsenie Boca. Mesajul său către neamul 
românesc nu poate fi altul. Trezirea constiintelor spre 
o viaţă autentic înduhovnicită — misiunea dintotdeauna a 
profetului — e condiționată de recunoașterea și asumarea 
acestei moșteniri spirituale copleșitoare. Zecile de mii 
de pelerini care ajung în fiecare an la Prislop cunosc deja 
acest lucru. Însă moștenirea Părintelui Arsenie Boca 
trebuie înțeleasă în contextul unei întregi generații, al 
cărei simbol-testament e zugrăvit în absida altarului de 
la Sf. Elefterie. Părintele Justin Pârvu, unul dintre ultimii 
supraviețuitori ai închisorilor comuniste, ne avertiza 
trist: „Vai de neamul care nu își cinstește martirii!” 
Astfel, renașterea noastră ca neam e condiționată de 
conștientizarea deplină a jertfei „generației răstignite”. 
Această recunoaștere și această asumare pot și trebuie 
să înceapă cu Părintele Arsenie Boca. 


Alexandru Valentin CRĂCIUN 


Consideraţii pe seama teologiei Părintelui Profesor 
Dumitru Stăniloae — Teologul (1903-1993) și a 
Preacuviosului Părinte Arsenie Boca (1910 — 1989) 


lată că de două milenii încoace, adică de la 

întemeierea credinţei creștine, suntem capabili să ne 

cinstim și să ne omagiem eroii istoriei sau martirii 

credinței, precum şi personalitățile marcante, 

universale și naționale, care au amprentat istoria, 
veacurile și locurile cu activitatea, cu viața și cu 
“învăţăturile ori scrierile lor mult folositoare!... Anul 
acesta — 2012, prăznuim împlinirea a 109 ani de la nașterea 
în viața cea pământească, vremelnicá și, mai cu seamă, 
19 ani de la nașterea în viața cea veșnică a Împărăției 
Cerurilor a celui mai mare teolog ortodox al secolului al 
XX — lea, mare cunoscător și mărturisitor al învățăturii 
scripturistice, patristice și dogmatice a Ortodoxiei cea mult 
slăvitoare — Părintele Profesor Dumitru Stăniloae, 
după ce și-a purtat cu toată demnitatea și încrederea 
în Dumnezeu crucea vieţii și a suferinţei, de-a lungul 
timpului său, pe acest pámánt!... De aceea, pentru 
noi, din anul 1993, această zi a nașterii sale celei 
veșnice, ne va duce întotdeauna cu gândul, mintea, 
cugetul și simtirea la „Părintele Dumitru Teologul”, 
fără a sugera prin aceasta în mod expres o tentativă 
de canonizare, căci acest lucru se va decide în timp, 
atunci când se vor înmănunchia toate criteriile 
doveditoare ale sfinteniei vieții lui. Însă, apelativul 
de „Teologul“ i se potrivește întru totul, deoarece a fost 
omul care, nu numai că a vorbit despre Dumnezeu, ci 
mai ales a vorbit cu El. Aceasta înseamnă că a intrat în 
comuniune cu El, trăind prin El și cu El. Și cum niciun 
canon nu stipulează cât timp trebuie să treacă pentru 
a canoniza pe cineva, ajungem la concluzia că trăirea 
Părintelui cu Domnul lisus Hristos și în Hristos s-a 
consumat deja în această istorie. 

Tot anul acesta, se împlinesc 102 ani de la nașterea 
Preacuviosului mărturisitor Arsenie Boca, una dintre cele 
mai mari personalități ale Ortodoxiei Românești, apropiat 
al Părintelui Dumitru Stăniloae, în special în anii când a 
fost tradusă și tipărită Filocalia la noi; ctitor de mânăstiri, 

pictor al dumnezeieştilor cuvinte și un teolog cu un cuvânt 
dens, mântuitor, ca „de foc”. Deşi au trecut 23.de ani de 
la trecerea sa la Domnul, Preacuviosul mărturisitor 
Arsenie Boca nu a fost o clipă uitat de credincioșii 
români și iată că râuri de oameni curg către Prislop, 
acolo unde Părintele își are mormântul, dorind parcă 
o întoarcere la matcă, la Izvorul de viață care este 
lisus Hristos, o întoarcere de la necredintá la Viaţă. 

Părintele Arsenie Boca nu a dezvoltat o 
pasiune deosebită pentru scrisul în sine, pentru a 
elabora opere teologice de amploare, Sfintia Sa a 
dus o viață care să-l ferească de slava deșartă, după 
deviza ora et labora. Astfel că întreaga sa lucrare în 
Domnul poartă amprenta vieții și personalității sale, 
care ani lungi s-a legat de cuvintele smerenie, discreție 
și semianonimat asumat. Să mai adăugăm că teologia 
Părintelui Arsenie Boca este mai puțin cunoscută și 
din cauza faptului că lucrările sale autentice au fost 
publicate relativ recent, dar și pentru că există încă o 
sumedenie de manuscrise încă nepublicate. 

Pe principiul ora et labora, Părintele se ruga 
permanent, cu o rugăciune de foc, dar și lucra tot 
timpul „cu mâinile”, așa cum mărturisește ucenicul 
său, Pantelimon, ajuns acum la vârsta de 87 de ani. 
Părintele a zidit, a săpat, a sădit, a pictat, a ridicat 
lăcașuri bisericești, dar în ceasurile de răgaz nota în 
caietele sale cuvinte și fraze insuflate de Duhul Sfânt, 
care alcătuiesc o teologie din care putem înțelege fără 
doar și poate că Dumnezeu, prin Părintele Arsenie, a 
voit să ne vorbească nouă, românilor, să ne comunice 
ceva ce ţine de întoarcerea la credinţă, de întoarcerea 
la omul esenţial. 

Teologie cu rădăcini filocalice 


Teologia Părintelui Dumitru Stăniloae este o 
teologie filocalică. Este frumoasă prin însăși natura 
ei, dar conduce și la o înfrumusețare duhovnicească 
a celor ce se apleacă să o studieze. Oricine citește o 
scriere a Părintelui poate să-și dea foarte repede 
seama că are de-a face cu altceva, cu ceva care nu se 
mai găsește într-o asemenea consistență și intensitate, 
la alți teologi. lar acest ceva este duhul Părinților 
Filocalici în care Părintele Stăniloae a scris și a trăit. 


Și teologia Părintelui Arsenie Boca este una 
filocalică. În afară de faptul că frumusețea scrisului 
său provine din frumuseţea vieții lui Hristos, Părintele 
Arsenie Boca are o meticulozitate aparte în a alege — 
prin insuflare de la Duhul Sfânt — cele mai frumoase și 
încărcate de duh cuvinte, astfel ca mesajul său filocalic 
să pătrundă în inimi și să redeștepte conștiințe. 
Părintele Arsenie Boca a fost și un pictor înzestrat cu un 
har dumnezeiesc, astfel că tot ce a scris este filocalic; ai 
impresia parcurgând lucrările sale că acesta pictează 
cuvinte, nu le scrie. Căpătăm astfel îndrăzneala să-l 
numim pe Părintele Arsenie Boca - având exemplul 
viu al picturii excepționale de la Biserica Drăgănescu 
- „pictor al dumnezeieştilor cuvinte”. 


Între misiunea propovăduitoare și harul profetic 


Părintele Profesor Dumitru Stăniloae — „cel mai 
influent teolog al contemporaneității..., venerat de multi 
ca un părinte spiritual” — apare și astăzi ca un părinte 
spiritual ce ne aduce, prin opera sa, la comuniune și, 
deci, la comunitate. Este o realitate paradoxală să vezi 

cum teologii protestanți și romano-catolici împărtășesc 
aceleași idei cu teologii ortodocși, atunci când este 
vorba de teologia Părintelui Dumitru Stăniloae. Și 
apare, în mod inevitabil, următoarea întrebare: Care 
este cauza acestei apropieri? Cred că este important 
să găsim răspunsul la această întrebare, deoarece în el 
se ascunde și misiunea ce ne revine nouă, teologilor 
de astăzi. Însă acest răspuns nu poate fi dat printr-o 
prelegere, un studiu sau o carte, ci trebuie urmărit prin 
întreaga noastră activitate teologică ulterioară. De 
fapt, ceea ce căutăm noi nu este un simplu răspuns, ci 
reprezintă esența gândirii Părintelui Stăniloae, care ne 
adună spre a ne hrăni cu darurile teologiei sale. Chiar 
Sfintia Sa spunea, ca un testament lăsat teologilor de azi, că 
teologia sa își va împlini rostul numai în măsura în care va 
plămădi și cultiva, în mintea celor care o studiază, puterea 
iubirii spre dezvoltarea ideilor la care el a ajuns. 


Preacuviosul Părinte Arsenie Boca este unic 
în istoria Ortodoxiei românești prin aceea că a născut 
un val uriaș de simpatie și dragoste din partea 
credincioșilor, cu mult înainte de a fi canonizat, lucru 
fără precedent (la o așa mare scară). Ținând cont că 
mii și mii de oameni se fac pelerini spre Prislop an 
de an, într-o proporție din ce în ce mai mare, nu cred 
că exagerăm dacă vom afirma că într-un anumit 
moment, întreaga țară își va îndrepta pașii și atenția 
spre Părintele Arsenie Boca; vorbim de momentul 
în care potrivit profetiei Sfinţiei Sale: „la Tara foc 
din Prislop”. Remarcăm că prin harul său profetic, 
Părintele Arsenie Boca a știut ce vremuri urmează 
pentru români și pentru lume în general, astfel că în 
lucrările sale teologice, planul eshatologic este foarte 

bine dezvoltat, iar semnele vremurilor de pe urmă sunt 
distincte. Cine citește cu atenție scrierile Părintelui poate să 
deosebească dacă suntem sau nu în veacul cel din urmă. 


O teologie născută din iubire 


Observăm că dragostea și iubirea ce au stat la 
baza studiului Părintelui Dumitru Stăniloae și pe care 
le-a inserat cu prisosintá în creația sa, ne cheamă să 
le cultivăm în viaţa noastră și a semenilor noștri, din 
întreaga lume. Din această perspectivă, putem spune 
că opera Părintelui Stăniloae este izvorâtoare de iubire 
si comuniune, iar structura supremei iubiri şi comuniuni 
este Sfânta Treime. Din iubirea Sfintei Treimi, revărsată 
peste lume sub forma darurilor creaţiei și din iubirea 
jertfelnică a Mântuitorului nostru lisus Hristos, își 
extrage și își adună Părintele Stăniloae forța scrisului 
său. El nu face teologie după modelul matematic, în 
care rezultatul apare în urma unei analize, ci teologia 
lui are la bază modelul Agapi. Părintele Stăniloae nu 
caută să ajungă prin analiza teologică la descoperirea lui 
Dumnezeu, ci, dimpotrivă, el dorește să descrie experiența 
iubirii și comuniunii cu Dumnezeu, pentru ca și alții să 
pătrundă pe drumul pe care el se află. Credem că întreaga 
sa operă poate fi văzută ca un răspuns dat iubirii lui 
Dumnezeu. El se stráduieste și chiar reușește ca, prin 
scrisul lui, să ne arate cât de mult ne iubește Dumnezeu 
și cât de mult trebuie să-l iubim și noi. De aceea, putem 
spune că teologia Părintelui Stăniloae se adresează nu 
numai minții, ci și inimii și voinței noastre. Aceasta face 
să ne dăm seama de ce atunci când citim o pagină din 
lucrările sale suntem transpusi într-o stare de liniște, 
meditație și reculegere. 

Teologia Părintelui Arsenie Boca este de 
asemenea una care s-a născut din iubire și revarsă iubire 
peste credincioși, în șuvoaie mântuitoare. Capitolele 
întregi dedicate iubirii din lucrările sale mărturisesc 
despre iubirea lui Dumnezeu Tatăl Creatorul, Care a 
adus totul la viață și a pus în creație sâmbure de iubire mereu 
roditor, despre Jertfa plină de iubire a lui Hristos, Care 
S-a suit pe Cruce, arătând oamenilor cum trebuie să urcăm la 
Cer, despre iubirea de Lege și de cuvântul Evangheliei, 
care înseamnă de fapt cunoașterea și adevărul, despre 
iubirea de Dumnezeu și de oameni, care poate străbate 
veacurile și să-l răpună pe „tatăl rdutátii” ori de câte ori 
acesta uneltește ceva, despre iubirea cu care Dumnezeu 
ne-a dat poruncile, ajutându-ne prin minunata sălășluire 
în oameni să le respectăm, despre iubirea ca de foc care 
aprinde lumea, ca un pârjol care arde puterile răului și 
strălucește cu lumină dumnezeiască pe smeritii următori ai 
lui Hristos, despre iubirea cu Care Dumnezeu ne-a iubit 
Cel dintâi, care trebuie să fie și modelul iubirii noastre de 
Dumnezeu și de oameni, despre iubirea jertfelnică, care 
înseamnă să urmăm exemplul Mântuitorului și ca oameni să 
ne facem și noi jertfă sfântă înaintea lui Dumnezeu, despre 
iubirea noastră plină de credinţă și nădejde, care este 
asemenea unei cărări spre Împărăție. 


Două coordonate: hristocentrism și autenticitate 


Mai trebuie reținut faptul că opera Părintelui 
Stăniloae se remarcă prin conținutul său autentic. 
În acest sens, teologia sa este una hristologică si 
hristocentrică. Ea pleacă de la lisus Hristos, și prin 
intermediul lui lisus Hristos, duce tot la lisus Hristos 
- Domnul și Mântuitorul. De la Hristos Cel mărturisit 

în Sfânta Scriptură, prin lisus Hristos propovăduit de 
Sfinţii Părinţi, Părintele Stăniloae ajunge la Hristos Cel 
cosmic și euharistic. Domnul lisus Hristos este și rămâne 
Același, iar noi suntem împreună cu Sfinții Apostoli, cu 
martirii, mucenicii și cu Sfinţii Părinţi, contemporani ai 
lui lisus Hristos. 

Drept urmare, scrierile Părintelui Dumitru 
Stăniloae sunt impregnate de prezența Mântuitorului 
lisus Hristos. Aici, Domnul Hristos este prezent în 
măreția slavei Sale, dar și în smerenia Sa slujitoare. 
Nu este un Hristos conceptualizat, ci Hristos Cel 
unic și adevărat, Dumnezeul -— Om, prin care 
suntem trecuți de la moarte la viață. De aceea, și din 
acest punct de vedere, opera Părintelui Stăniloae 
trebuie considerată un punct de reper. Ea nu ne 
lasă să orbecăim în căutarea mântuirii, ci ne reîntoarce 
la lisus Hristos — Unicul Răscumpărător și Mântuitor. 
Înălțarea la Cer, așa cum spune Părintele Dumitru în 
lucrarea sa „lisus Hristos sau Restaurarea omului”, nu 
reprezintă o îndepărtare a lui Hristos de umanitatea 
istorică. Prin Ínáltare lisus Hristos nu părăsește 
lumea, ci își transpune umanitatea asumată în planul 
atotprezentei duhovnicesti, pnevmatice, pentru ca 
toti sá ne putem uni cu El. 


Teologia Párintelui Arsenie Boca este scrisá 
de asemenea íntr-un registru de o autenticitate 
incontestabilă. Cunoașterea în profunzime a Sfintei 
Scripturi si a Scrierilor Sfinților Părinţi a contribuit 
la un demers auctorial, în care Preacuviosul Părinte 
nu face exces de citate, ci dimpotrivă, vine cu un text 
ofertant, ușor de citit, dar în același timp extrem de 
dens și plin de semnificaţii. La fel cum îl cheamă pe 

Hristos în cunoscuta rugăciune alcătuită de Sfintia 
Sa: „Vino și Te sálásluieste întru noi împreună cu 
Tatăl şi cu Duhul”, la fel — și de aici reiese întregul 
fundament hristologic al scrierilor sale - el îl cheamă 
pe Hristos ca martor al cuvintelor pe care ni le-a lăsat 
moștenire. 

Antropologia Părintelui Arsenie Boca 
de asemenea este una de o autenticitate rară. 
Preacuviosul Părinte cunoștea foarte bine constituția 
omului, fiindu-i familiare toate aspectele care țin de 
trup și suflet, de fiziologie și de spiritualitate. Prin 
cele scrise, prin testamentul său literar, Părintele arată 
că poate fi un foarte bun medic de trupuri; principala 
sa preocupare a fost însă să vindece răni sufletești, 
astfel că Ortodoxia a câștigat prin el un medic de suflete 
neîntrecut. Învățăturile despre om ale Părintelui 
reprezintă o antropologie valabilă și în zilele noastre, 
sunt învățături despre omul vechi și nou, valabile 
pentru ambii deopotrivă. 

Părintele Arsenie Boca a putut întrezări cu 
duhul ce vremuri vor urma; a cunoscut de altfel 
schimbarea omului în direcția răcirii credinţei și 
a instalării „urâciunii pustiiri” (Matei 24,15), care 
provine din pustiirea firii omenești. Preacuviosul 
nu critică oamenii pentru păcatele lor, doar încearcă 
să-i trezească, amintindu-le la fiecare pasaj scris de 
Sfintia Sa de Mântuitorul și lucrarea Sa minunată, de 
iubirea Sa negrăită pentru om. lisus este Cel care a 
refăcut si reface firea omeneascá, oricát de cázutá ar 
fi, este Cel care locuieste ín fiecare om prin Sfintele 
Taine, este Cel care ne îndeamnă în a fi „om nou, 
chip și asemănare a lui Dumnezeu”, este Cel care se 
arată omului la împlinirea poruncii si a Tainelor, este 


47 


Cel care „Se sălășluiește în om în adâncul unde nici 
conștiința nu ajunge””. 


Scrieri teologice cu mare putere înnoitoare 


Încă un aspect foarte important în opera 
Părintelui Stăniloae este puterea eliberatoare și 
înnoitoare pe care o reprezintă opera acestuia în contextul 
actual. Această operă înlătură toate atacurile pe 
care impersonalismul, dualismul, existentialismul, 
gnosticismul, evoluționismul, precum și celelalte 
concepţii ale modernităţii le-au adus împotriva 
persoanei umane. Omul nu este lăsat să fie distrus 
de aceste concepții, ci este repus în adevărata sa 
demnitate. Părintele Stăniloae accentuează foarte mult 
ideea de persoană și pe cea de comuniune interpersonală. 
Sfânta Treime este Comuniune de persoane: Tatăl, 
Fiul și Sfântul Duh, dar și omul este o persoană 
creată după chipul lui Dumnezeu și care tinde la 
asemănarea cu El. Ca persoană, omul este menit să 
intre în comunicare și comuniune cu ceilalți semeni și 
cu Dumnezeu, fapt ce duce la nașterea unei comunități 
ziditoare și sfintitoare, adică mântuitoare. Astfel, eliberat 
fiind de falsele concepţii antropologice, omului i se 
oferă perspectiva înnoirii și desăvârşirii prin Hristos şi în 
Hristos. Sub această formă, concepția antropologică 
a Părintelui Profesor Dumitru Stăniloae constituie 
un izvor nesecat de idei care pot formula un răspuns 
consistent și substanţial înaintat provocărilor actuale. 

Dragostea sa față de Adevărul — lisus Hristos 
l-a făcut pe Părintele Dumitru Stăniloae să nu fie de 
acord cu concepțiile eronate ale vremii, ci să se ridice 
împotriva lor și să le demaște. Așa se face că el a avut 

mult de suferit de pe urma regimului comunist. În 
acest fel, se poate spune că teologia sa este și jertfelnică, 
dar și eshatologică. De aici deducem că, privind 
eshatologic, teologul trebuie să se jertfească mereu, 
pentru a putea lucra la transfigurarea lumii, așa cum 
a făcut Părintele Profesor Dumitru Stăniloae. 


Teologia Părintelui Arsenie Boca este de 
asemenea înnoitoare și de o tulburătoare actualitate, 
este parte a tradiției dinamice din Sfânta noastră Biserică. 
Mesajul Părintelui este scris într-un registru lexical 
aparent mai sărac decât al multor teologi, dar aceasta 
se explică prin faptul că Părintele este, la nivel de 
limbaj, patristic prin excelență, paterical, tributar 
tradiției apoftegmelor. O citire atentă a textului 
arsenian, o exegeză mai riguroasă ne îndreaptă 
însă spre o înțelegere mai adecvată, care ar însemna 
așezarea firească a lucrărilor sale în rândul scrierilor 
teologilor contemporani. Duhul scrierilor Părintelui 
Arsenie este cu adevărat paterical, lexicul este ușor 
arhaic, dar scrierea în sine cu mesajul ei cu tot, 
se înscrie pe o linie neopatristică și înnoitoare de 
necontestat. Abordând problematici complexe legate 
de antropologie, hristologie, eclesiologie, eshatologie, 
Părintele Arsenie Boca scrie în stilul Părinților din 
vechime, dar frumusețea textului, conținutul și esența 
ne îndreaptă cu gândul spre un O. Clement, spre alţi 
teologi contemporani ca N. Berdiaev, P. Evdokimov 
sau Al. Schemamann. 

Părintele Arsenie Boca a suferit închisoare, 
prigoniri, umilinte și ani multi de exil, acestea punându- 
și amprenta și asupra lucrărilor sale, care deși sunt 
străbătute de un fior de dragoste animat permanent 

de lisus Hristos, au o notă de sobrietate aparte. Vorbim 
de o abordare extrem de punctuală și meticuloasă, 
impregnată cu o ușoară nuanță apocaliptică. Pe scurt, 
teologia Părintelui este scrisă într-un registru sobru- 
testamentar, ai impresia permanent că mâine trebuie 
să te pregátesti ca om pentru altceva, nu pentru O zi 
obișnuită, ci pentru ziua Celei de-a Doua Veniri a lui 
lisus Hristos. De fapt, pregătirea sufletului omului 
pentru primirea Mirelui Hristos este o temă centrală a 
teologiei și gândirii acestui mare îndrumător de suflete 
din secolul trecut. 


Cuvinte cheie în teologia celor doi 


Alte două elemente ale gândirii Părintelui 
Dumitru Stăniloae, pe care le considerăm foarte 
importante, sunt darul și dorul. Părintele se folosește 
foarte mult de aceste două noțiuni. El arată că întreaga 
creație este un dar al lui Dumnezeu, cu tot ceea ce ea 
cuprinde, iar la rândul său, și omul este un dar ce cuprinde 
însă și dorul după Dumnezeu și nemurire. Ca teologie 
a darului și a dorului, opera Părintelui Dumitru 
Stăniloae trebuie văzută atât ca o mulțumire, cu alte 
cuvinte ca o euharistie, pe care el personal o aduce lui 
Dumnezeu, cât și ca un dar pe care Dumnezeu îl face, prin 
noi, ortodocșii, lumii întregi. Depinde de fiecare cum îl 
chivernisește, cum îl valorifică și onorează acest dar. 


Părintele Arsenie Boca a dezvoltat de asemenea 
un întreg sistem teologic în jurul unor cuvinte cum ar 
fi adânc și foc. Din lucrările sale, reținem îndemnul 
pentru fiecare creștin de a „mâna mai în adânc”, 
adică de a trăi și lucra după glasul Evangheliei și 

imitând viaţa lui Hristos, plecând și de la realitatea 
că „rădăcinile omului sunt în adâncul cerului”*?. Pe 
de altă parte, „focul” la care face referire Părintele 
este de mai multe feluri: este foc de dragoste pentru 
Dumnezeu și oameni, „pârjol duhovnicesc”, este focul 
încercărilor și ispitelor, care după „lămurire”, scoate 
la iveală darurile Duhului Sfânt, este focul aruncat 
de lisus pe pământ, care îl face puternic pe creștin în 
mijlocul tuturor tulburărilor, este focul care conduce de 
două mii de ani neamul creștinesc prin pustia acestei lumi, 
este focul care arde permanent la Prislop, deocamdată 
mocnit, la mormântul Sfinţiei Sale. 


Câteva concluzii ziditoare 


Toţi discipolii care s-au apropiat de opera 
Părintelui Profesor Dumitru Stăniloae, nu s-au 
înfruptat doar dintr-o comoară spirituală, ci au aflat pe 
cel ce a dăruit această comoară, ca pe un învățător și un 
părinte căruia i s-au atașat cu credință și cu dragoste. 
Apoi vedem cum opera marelui teolog nu se încheie 
când încetează să mai scrie, datorită plecării sale 
din viața cea vremelnică, eveniment petrecut cu 
cincisprezece ani în urmă, ci se continuă prin ucenicii 
săi. Prin urmare, Părintele Dumitru Stăniloae a reușit 
să adune sub aripa ocrotitoare a dragostei sale, cu 
competenţă și căldură inegalabilă, teologi nu numai 
din ortodoxie, ci și din celelalte confesiuni creștine, 
dobândind cu toții același glas și deci, o cale unică spre 
Dumnezeu, prin cultivarea și valorificarea teologică a 
operei sale, în care au aflat miere curată și sfântă, și au 
văzut strălucind autenticitatea adevărului mântuitor. 

Recunoastem cu toții adevărul și realitatea că 

Părintele Profesor Dumitru Stăniloae avea un chip 
frumos și pașnic, asemeni crinului Bunei Vestiri. În 
fața luiseninăși diafană întrezăreai cu ușurință , chipul 
nemuritor al lui Dumnezeu — Iubire”, iar din vorba lui 
filocalică simteai savoarea „persoanei omului în veșnic 
dialog cu Dumnezeu”. Gesturile lui calme și niciodată 
de prisos concordau cu gândirea lui sistematică, 
lipsită de orice ambiguitate. Scrisul său părea (si 
de fapt chiar este) un urcuș nemijlocit către înviere 
si prezenta, cu certitudine, trăirea sa în Dumnezeu 
și cu Dumnezeu. Din orice expresie a Părintelui, scrisă 
ori vorbită, se distingea profilul teologului și a filozofului 
creștin ortodox de netăgăduit. A fost teologul care a mers 
la izvoarele dătătoare de binecuvântare și energie 
necreată, de unde s-a adăpat și a devenit el însuși 
izvorul, căci viaţa lui s-a desfășurat ca pe o scenă 
deschisă. Tot ceea ce el a avut ca dar — talantii și talentul 
oferit lui de Dumnezeu — le-a arătat tuturor, făcând din 
acestea un bun comun, al tuturor. Opera sa teologică poate 
fi citită și este la îndemâna oricui, însă nu și interpretarea 
ei, fiindcă o experiență mistică și duhovnicească este 
necesară celui care încearcă să pătrundă și să înțeleagă 
teologia lui atât de variată și de profundă. 

S-a tot spus despre Sfintia Sa că este „cel 
mai mare teolog ortodox al secolului XX”. Și asa este! 
Părintele Dumitru Stăniloae este autorul unei 
teologii mărturisitoare și al unei teologii filocalice, 
unice. Asemeni marelui Sfânt Apostol Pavel, avea 
permanent conștiința prezenţei proniatoare a lui 
Dumnezeu. De aceea, nu a scris o teologie teoretică, 
scolastică, ci o teologie trăită, experiată în propria-i 
viață. Lucrările sale sunt mai curând o convorbire cu 
Dumnezeu, decât o vorbire despre Dumnezeu. Când citim 

din dogmatica sa, parcă îl simțim pe Dumnezeu, 
Care suferă datorită neputinței noastre de a iubi. A fi 
cum el a fost, același pentru toți laolaltă și totodată diferit 
pentru fiecare în parte, această calitate nu a aparținut 
decât marilor Părinţi filocalici ce au realizat în chipul 
lor asemănarea cu Dumnezeu. Pentru Părintele Profesor 
Dumitru Stăniloae fiecare om era unic și niciodată nu făcea 
o ierarhie a persoanelor care-i călcau pragul. În camera 
sa de lucru, asemenea unei chilii de călugăr, pășeai cu 
multă sfială, dar o pace îţi inunda întreaga ființă imediat 
ce intrai în spațiul acela sacru, venerabil, de imortalitate. 
În faţa lui luminată, în ochii săi mereu întredeschiși, în 
vorba lui dulce dar fermă, găseai imediat chipul marelui 
teolog, ori a părintelui duhovnicesc ce exercita acea 
paternitate duhovnicească, asemenea marilor Părinţi ai 
Bisericii din trecut. 


Avemprivilegiul ca de câțiva ani încoace, în special 
prin strădania PS Daniil Stoenescu, să avem tipărite 
în România mai multe scrieri autentice ale Părintelui 
Arsenie Boca. Putem remarca astfel, că întâlnirea cu 
opera Părintelui Arsenie Boca este una transfiguratoare, 
una care te poartă spre infinit, spre transcendent. Uiti 
cu totul de materie și de cele ale lumii. Un lucru foarte 
important este acela că teologia Părintelui Arsenie Boca 
nu îndeamnă omul doar în a-și deschide „baierele minţii”, 
ci este o teologie practică, adevărat manual de vietuire și 
supraviețuire creștină. Cel care citește opera Părintelui 
Arsenie Boca are parte automat de o schimbare în forul 
interior, de un seism al conștiinței, de revelația regăsirii 
lui Dumnezeu. 

Părintele Arsenie Boca demonstrează că este 
un foarte bun cunoscător al textelor de antropologie 


53 


patristică, el expune într-un mod original învățăturile 
Sfinților Părinţi despre om, dar vine și cu o contribuție 
~ importantă, cu elemente noi, cu dezvoltarea unor subiecte 
abordate mai rar, arătând profunzimea permanentă și fecundă 
a antropologiei patristice, dar și că antropologia ortodoxă este 
singura care poate asigura creșterea și desăvârșirea spirituală a 
omului, prin unirea cu Hristos. 

Părintele Arsenie ne-a lăsat o teologie solidă, de 
mare autenticitate și de o profunzime greu de egalat. 
Textele sale sunt teocentrice, hristologice, eclesiologice, 
eshatologice, filocalice, mărturisitoare și -— foarte 
important - cu mare aplicabilitate practică. Reflectiile sale 
personale nu sunt rod al unui sistem de gândire propriu, 
Părintele vorbește în maxime și sentințe evanghelice, 
fundamentul fiind eminamente hristologic. Problematica 
abordată de Părintele este o întoarcere a omului la esență, 
la omul văzut patristic, este de o tulburătoare actualitate 
și permite și adâncirea gândirii creștine în viitor, este 
așadar o problematică care sfidează timpul și spațiul, 
permanent lucrătoare și fecundă. 

Plecând de la aplicabilitatea practică a scrierilor 
Părintelui în viața de zi cu zi a creștinului, am putea 
rosti: „Îţi mulțumim tie, Preacuvioase Părinte Arsenie, 
că ai făcut să plângă toate metaforele, comparatiile si 
teologhiselile puse vreodată pe hârtie, fiindcă l-ai mutat, 
Sfinte Părinte, pe Dumnezeu din cărți, la noi în case!” 


În încheiere, vom spune doar că Părintele Profesor 
Dumitru Stăniloae și Preacuviosul Părinte Arsenie Boca au 
trăit 90 de ani, respectiv 79 de ani, însă în tot acest timp, 
ei s-au uitat pe sine și au făcut totul pentru alții, pentru 
Biserica pe care au slujit-o, pentru tara lor, pentru Ortodoxia 
românească și universală. S-a mai spus și de către alții, o spun 

și eu, că a-l numi pe Părintele Profesor Dumitru Stăniloae 
„Părintele meu” sau „Părintele tău” ori „Părintele-spiritual al 
unui grup de teologi entuziaști” ar fi o adevărată nedreptate. El 
este pentru totdeauna „Părintele nostru” — „Părintele Bisericii 
Universale”. 

De asemenea, într-un scurt cuvânt de învățătură, 
PS. Daniil Stoenescu atrăgea atenția că Părintele Arsenie 
Boca este mai mult decât „Sfântul Ardealului”, fiindcă a iubit 
și a îndrumat credincioșii de pe întreg cuprinsul țării, fiind 
preocupat de mântuirea întregului neam românesc. Astfel 
că si Părintele Arsenie Boca nu este doar „Părinţelul”, 
„Pruncuţul lui Dumnezeu”, „Sfântul de le Prislop”, ci un 
Părinte sfânt al întregii noastre Ortodoxii. 

Mai remarcăm că înrudirea spirituală, dialogurile 
în duh dintre Părintele Dumitru Stăniloae și Părintele 
Arsenie Boca nu pot fi în vreun fel contestate. Teologia 
celor doi este inspirată de același Duh Sfânt și are marca 
unei originalitáti incontestabile. Plecând de la aceste 
coordonate s-a făcut în această lucrare, în această carte, 
și o alăturare a învățăturilor celor doi cu privire la viața 
de familie. 

Încheiem, nădăjduind că vom ști, pe mai departe, 
să ne cinstim înaintașii așa cum se cuvine”, deși în aceste 
vremuri, prețuim mai mult pe alții de oriunde si de 
aiurea, căci ni se par a fi mai exotici, mai spectaculoși, 
mai senzationali!... Și totuși, suntem convinși de faptul că 
ce este nobil rămâne, iar ce este ieftin, apune!... 


Dumnezeu să-i ierte și să-i odihnească! 


Veșnică să le fie amintirea și pomenirea! Amin! 


Drd. Stelian Gomboș, Cristian Șerban 

Despre singurătate, comuniune și cunoaștere 


Părintele Dumitru Stăniloae: 


,Renuntánd la comuniunea cu Dumnezeu 
Li .. d 
şi cu semenii, omul a restrâns cunoaşterea sa la 
cunoașterea lumii ca obiect”*. 


Pärintele Arsenie Boca: 


„Toată cărarea de la porunci la cunoaștere, de 
la ascetică la mistică, nici un pas nu o facem singuri”*. 


Reflecţii pe seama acestor cuvinte în baza 
învățăturilor patristice și neopatristice: 


Fără cunoaștere, omul nu este om și fără a 
te însoţi pe drumul cunoașterii cu celălalt, nu ai nici 
Cale, nici Adevăr, nici Viaţă. lisus Hristos este numit 
și recunoscut ca fiind Cuvântul, pentru că El este 
Lumina care luminează toate treptele cunoașterii 
accesibile omului. Întâlnirea noastră cu cuvântul 
este în general rampa spre cunoaștere. Dar întâlnirea 
noastră cu Cuvântul nu este doar cunoaștere, ci 
cunoașterea deplină a vieţii, cunoașterea adevărului 
nealterat. Cunoașterea materiei, a obiectului, a celor 
ce cad sub simțuri nu reprezintă un drum spre 
mântuire. Este astfel imperios necesară cunoșterea lui 
Dumnezeu care presupune nu numai o familiaritate 
cu cel de lângă tine, urcușul spre un communio ideal ce 
înseamnă o întâlnire între un eu și un tu, ca persoane, 
ci și o dorită relationare cu Dumnezeu, Care este și 
El Persoană. Faptul că Dumnezeu este Persoană este 

o garanţie că alăturând un eu și un tu, modul de 
organizare al vieții, al societății, al familiei, poate fi 
trinitar. 

Omul poartă în el libertatea ca dar divin, 
aceasta implicând si responsabilitatea față de Creator 
și cele create, omul fiind cel care recapitulează întreaga 
creație și este conștiință a ei, așa după cum mărturisesc 
Sfinţii Părinţi. Libertatea și responsabilitatea sunt 
interdependente, precum la fel, comuniunea si 
cunoașterea sunt în legătură și se condiționează 
reciproc. Să mai reținem că cine poartă în sine 
responsabilitatea față de Dumnezeu, are și față de 
semeni automat o responsabilitate, fiindcă omul este 
creație a lui Dumnezeu. Nu poți iubi pe cineva, dacă nu 
iubești și lucrările și faptele sale, astfel că în dragostea 
de Dumnezeu este cuprinsă și dragostea de aproapele. 

Înţelegem din cuvintele ilustrului teolog 
Dumitru Stăniloae, că sunt oameni care deliberat fug 
de comuniune. Conform judecății celor care se dezic de 
comuniune, dacă lumea e obiect, atunci și omul trebuie 
gândit material, așadar și omul este obiect și astfel îl 
depărtăm de constituția sa teologică, despre care vorbea 
Panayotis Nellas. Dezbrăcând constituția omului de 
tot ce este spiritual în el, rezultatul este apropierea de 
animalul irațional, de „dobitoace”, așa cum spun Sfinții 
din vechime. 

De asemenea, omul care se dezice de comuniune 
dobândește incapacitatea de a înțelege rolul și scopul 
creației lui Dumnezeu și se lovește de neputinta de a 
înțelege iubirea lui Dumnezeu „ca dăruitor continuu al 
ei”, Totodată, el se află în imposibilitatea de a-și lega 
viața de alt om, printr-un dialog care să aibă la bază 
iubirea. 

A te lipsi de comuniunea cu Dumnezeu și 
semenii înseamnă și evitarea întâlnirii încă din 
această viață cu adevărul. N. Berdiaev observă că: 
„Există trepte ale cunoașterii adevărului, care depind 
de gradele comunității oamenilor și ale unității lor cu 
întregul univers”. 

A avea comuniune cu Dumnezeu și cu celălalt, 
cu aproapele nostru înseamnă deschiderea tuturor 
ușilor care se închid în calea puterilor sufletului 
omului, trecerea peste barierele impuse de ideologii, 
filosofii, sisteme sociale și chiar de sisteme religioase. 

Sfânta Taină a Cununiei - fiind aceea care 
ne deschide înțelegerea multor taine care se află 
în Dumnezeu și în iubirea Lui de oameni, dar și 
comuniunea în iubire cu celălalt, după modelul 
Sfintei Treimi - este o pârghie teandrică care 
astâmpără setea de cunoaștere a omului, care este 
nativă, parte din constituția omului, vorbim de setea 
de a te împărtăși din frumuseţea și marile taine care 
există în Dumnezeu. Ca să înţelegi mai bine taina în 
care se află Dumnezeu, trebuie tu însuți să pătrunzi 
într-o Taină. a 

La prefigurarea Impárátiei ceresti poti ajunge 
în trei, vorbim de un eu si un tu - în Sfânta Taină a 
Cununiei vorbim de legámántul dintre sot si sotie - 
amândoi întâlnindu-ne în iubire, pe tărâmul iubirii 
desăvârșite al Celui de-al treilea, Care de fapt este 
Primul. Dumnezeu, ca Făcător a toate și Dăruitorul 
tuturor bunátátilor, intervine tainic în relația de 
iubire dintre doi oameni, oferindu-le posibilitatea de 
a cunoaște desăvârșirea, împlinirea vieții, calea spre 
sfințire, dragostea fără sfârșit. 

Să mai remarcăm că cei care alcătuiau prima 

comunitate creștină, în care toate bunurile erau de 
obște, se numeau sfinți, de aici putem trage concluzia 
că starea de sfințenie se atinge numai atunci când 
ai comuniune cu Biserica, cu sfinții Bisericii și cu 
semenii tăi. Comuniunea așadar trebuie să aibă o 
bază hristologică și un cadru ecleziologic. Doar în 
Biserică cunoaștem rostul comuniunii, rostul unei 
vieți care mărturisește pe Hristos. 

Sfinţii Părinţi îndeamnă omul să iasă de 
sub tentatia egoismului, acesta fiind primul pas 
spre comuniune, spre iubirea deplină, spre o viață 
spirituală întreagă. Omul este aproape întreg când 
are viață de comuniune cu alt om și este om întreg 
când are comuniune și cu Dumnezeu și cu semenii 
lui. 


Ce înseamnă „la bine si la rău” 
Părintele Dumitru Stăniloae: 


„Binele este răspunsul celuilalt la necesitatea 
ta de iubire și răspunsul tău la necesitatea aceluia. 
E un bine să fii cu altul și la bine și la rău. Binele nu 
mai este bine când îl impui celuilalt, dar nu-l iubeşti 
pe acela, când te tii departe de comuniunea cu el. 
Celălalt are lipsă propriu-zis de iubirea ta, și tu de 
iubirea lui. Binele constă în a iubi pe altul ca pe tine 
însuți”. 


Părintele Arsenie Boca: 


„Omul nu se poate odihni în fericirea 
contemplatiei până nu a biruit în sine contradicţiile, 

tendinţele rele, până nu și-a unificat și consolidat 
ființa ca să iubească numai binele”. 


Reflecţii: 


Cine înfăptuiește binele înfăptuiește voia lui 
Dumnezeu. Binele și Dumnezeu nu numai că sunt 
în relație, ci la nivel etimologic putem vorbi chiar de 
o surprinzătoare contopire. Binele din Dumnezeu 
este fiintial, iar Dumnezeu reprezintă Binele prin 
definiție. Astfel că, în mai multe limbi germanice 
formele pentru Dumnezeu - engl. God, ger. Gott, sue. 
Gud - sunt apropiate în mod izbitor de formele pentru 
bine - engl. good, ger. gut, sue. god. 

Mai mult de atât, în Lexiconul grecesc al 
Noului Testament, binele apare sub formele kalos, 
aghatos și chrestos, acest din urmă termen desemnând 
bunătatea, virtutea, blándetea, bunăvoința, mărinimia 
și, de ce nu, Persoana Mântuitorului: Chrestos = 
Hristos. Paul Evdokimov întărește cele afirmate aici 
cu cuvintele: „Binele nu este iubit decât atunci când 
este Persoană vie, Dumnezeu”. Facerea de bine este 
așadar fapta vie și mântuitoare, care îl mărturisește 
pe Dumnezeu cel viu. 

Este imposibil să te gândești la bine ca la 
ceva abstract. Binele este încă motorul acestei lumi, 
căci nu trăim într-o lume părăsită de Dumnezeu, 
deși mulți văd semnele vremurilor de pe urmă. 
Când va predomina răul, se va apropia și lumea de 
sfârșitul său, de eshaton*. Cu o discuţie însă despre 
eshatologie, am ieși din cadrul acestei cărți, astfel 
că ne întoarcem la consideratiile despre bine și rău, 
observând că în Vechiul Testament există o corelație 

între bine și termenul de comportament adecvat al 
oamenilor, de respectare a Legii, de dreptate. Pe de altă 
parte, în Noul Testament, binele apare mult mai des în 
legătură cu iubirea creștină, în legătură cu virtutea, 
fericirea și frumosul. 

Binele este de cele mai multe ori asociat cu 
calitățile morale ale partenerului de viață, existând 
o realitate, că orice om dorește un celălalt hăruit de 
Dumnezeu, dorește pe cineva alături cu care să se 
însoțească la drum, spre un bine, dacă se poate perpetuu. 
El mai dorește la celălalt multe dintre calitățile pe 
care el însuși crede că nu le are. Neasemănarea 
dintre oameni ne conduce spre realitatea existenței 
unor discordii, lipsa aceasta de armonie însemnând 
și prezența nesuferită în viața de cuplu a răului, iar 
de aici, se ivește necesitatea ca cei care se iubesc și se 
căsătoresc să fie împreună „la bine și la rău”. 

„La bineși la rău” înseamnă că după ozi cu soare 
se așterne în mod firesc și întunericul. În căsnicie, în 
viața de familie, pot apărea și sincope. De altfel, în mod 
paradoxal, pot apărea în căminul conjugal momente 
de bucurie în mijlocul unei perioade de tulburări și 
încercări, cum tot din senin, pot apărea momente de 
întristare și necaz în mijlocul unei perioade aparent 
liniștite. Aceste oscilații și sincope sunt apanajul răului. 

Răul este însă, după cum afirmă majoritatea 
teologilor, doar absenţa luminii, doar absenţa 
dragostei de Dumnezeu, a dragostei din noi și dintre 
noi. Pentru răul pe care îl suferim în viața de familie nu 
este vinovat Dumnezeu. Absenta lui Dumnezeu din 
viața noastră permite grijilor, suferințelor, tulburărilor, 
infidelitátilor, certurilor, temerilor, neînfrânărilor să își 
facă loc în viaţa de familie. 

Așadar, în orice acțiune în care omul vrea să facă 
un rău, după cum afirmă Părintele Dumitru Stăniloae, 
lipsește cu desăvârșire dragostea. Când dragostea ta 
lipsește, răspunsul celuilalt la acțiunile tale nu are 
cum să fie dragoste, chiar dacă, să zicem, acesta nu 
răspunde la rău sau suportă răul cu stoicism. lubirea 
lui Hristos a înfrânt răul și chiar moartea. La conflictul 
dintre Sfântul Apostol Petru și soldații romani, în 
vremea arestării Sale în grădina Ghetsimani, Iisus îi 
spune Sfântului Petru, Ucenicului Său: „Întoarce sabia 
la locul ei, că toți cei ce scot sabia, de sabie vor pieri” 
(Matei 26, 52). 

Pomul când este sădit, trebuie udat bine la 
rădăcină. Să punem așadar binele la rădăcina familiei 
noastre, atunci când aceasta se află la primii pași și 
vom scăpa de mare parte din ceea ce înseamnă „greșeli 
de convietuire” și „necazuri“, asa cum le numește 
Preacuviosul Părinte Arsenie Boca. 


Cine conduce căsnicia, soțul sau soția? 
Părintele Dumitru Stăniloae: 


„După învățătura creștină, dacă eu mă orientez 
numai după rațiunea mea în a decide ce e bine pentru 
celălalt și pentru mine, fac un uz orgolios și egoist de 
rațiunea mea și ies din adevăr si din bine”®. 


Părintele Arsenie Boca: 


„Când nu vă înțeleg soții vostri, vorbiti mai 
puțin cu ei despre Dumnezeu, dar vorbiti mai mult 
cu Dumnezeu despre soții vostri”*, 

Reflecţii: 


Termenul căsătorie, care desemnează la români 
uniunea legală a bărbatului cu femeia, uniune 
bazată pe dragoste reciprocă și pe dăruire, provine 
din latinescul casa (casă). Subliniază Marius Ghica 
într-un studiu publicat în Convorbiri Literare, că acest 
termen stă în legătură cu locul destinat tinerilor care 
se hotărăsc să-și unească destinele. Este evident 
că termenul căsătorie se leagă de ceea ce dorește 
să întemeieze noua familie, cu binecuvântarea lui 
Dumnezeu: casa lor. De remarcat că, din punct de 
vedere creștin și biblic, termenul căsătorie depășește 
cadrul unui contract social încheiat între un bărbat și 
o femeie, căsătoria fiind „o instituție divină, o Taină 
rânduită de Dumnezeu”*%. Căsătoria este, după cum 
ne spune Părintele Dumitru Stăniloae: „legătura 
naturală pe viață între un bărbat si o femeie, care 
se întemeiază pe faptul că bărbatul și femeia numai 
împreună alcătuiesc umanitatea completá”*. 

Cum Biserica are un sens larg, generic, 
desemnând comunitatea tuturor credincioșilor 
botezați, dar Și un sens mai restrâns, care desemnează 
lăcașul de cult, la fel și în căsnicie avem casa de locuit, 
dar și casă, cu sens mai larg, cu sensul de căsnicie. 
De fapt și în Scriptură se face o distincție între familie 
și casă, casa fiind un termen care desemnează familia 
extinsă, subtribul în Vechiul Testament și biserica din 
care faci parte în Noul Testament. Această casă — 
căsnicie se dorește cât mai trainică și de aici vine și 
urarea tradițională la români: Casă de piatră! 

Atunci când omul atinge sfintenia, putem 
vorbi de un punct culminant al întâlnirii, al apropierii 

între Dumnezeu și om. La fel, când omul dorește 
comuniunea în iubire, prin Sfânta Taină a Căsătoriei, 
se atinge un punct culminant al întâlnirii dintre un 
bărbat și o femeie, un punct de intimitate maximă. 
În studiul aparţinând lui Marius Ghica, intitulat 
„Despre iubire”, se arată într-un registru liric de 
mare efect, că: „Noua casă devine, pentru cei care 
se căsătoresc, centrul lumii, lăcașul sfintei lor iubiri, 
leagănul lor și cel al copiilor pe care îi vor zămisli ca 
rod al iubirii lor”. Părintele Dumitru Stăniloae are de 
asemenea o definiție a căsătoriei dată într-un registru 
liric: „Căsătoria e în același timp dragoste și ajutor, 
bucurie de celălalt și răbdare a lui”%, una care ne face 
să înțelegem care este scopul căsătoriei și care este 
locul soțului sau soției în această unire binecuvântată 
și cu caracter de mare Taină. 

Creștinismul are misiunea să răspundă și unor 
acuzații false legate de misoginism, mai cu seamă că 
prin creștinism s-a reabilitat locul femeii în societate. 
Acuzatiile de misoginism puse pe seama Bisericii 
sunt, de fapt, doar subiect de roman antihristic, cum 
ar fi Codul lui Da Vinci. Femeia a fost pusă la locul 
ei, adică reabilitată, odată cu apariția creștinismului, 
prin atitudinea Mântuitorului față de femei, dar și 
prin mărturiile Sfântului Apostol Pavel, consemnate 
în Epistolele pauline. Sfântul Apostol Pavel a venit 
chiar cu idei ce șocau la vremea aceea păgânătatea, 
fiindcă a îndrăznit să pună egalitate între femeie și 
bărbat, pe principiile iubirii aproapelui. Din sclavă 
și obiect sexual, așa cum era considerată între 
popoarele care se închinau zeilor, femeia a devenit 
egală cu bărbatul, a căpătat un statut bine demarcat 
în societate, în familie si în cadrul Bisericii. Femeia, 

în creștinismul primar, lua adeseori cuvântul în 
adunările din Biserică, a avut chiar grade clericale, 
iar panoplia atât de bogată a sfintelor, cuvioaselor 
și mucenitelor cinstite de Biserică încă din secolul 
I, reprezintă o dovadă în plus că acuzaţiile de 
misoginism sunt doar vorbe în vânt. 

Astfel, se poate concluziona lesne că Cel Care 
conduce o căsnicie trebuie să fie Dumnezeu. lar 
dacă ne gândim la o presupusă întâietate, trebuie 
să ne amintim că.lisus Hristos, într-o dispută între 
Ucenicii Săi cei dragi, fiii lui Zevedeu, a intervenit, 
spunând: „Care între voi va vrea să fie mare, să fie 
slujitorul vostru” (Matei 20,26). Este o realitate că în 
Slujba Cununiei se face referire la faptul că femeia 
trebuie să se supună și să asculte de bărbat. Tâlcuirile 
patristice ne lămuresc că femeia trebuie iubită cum a 
iubit Hristos Biserica, astfel că Și-a dat viața pentru 
ea. 

Bărbatul este așadar cap femeii, tot astfel 
precum Hristos este Cap al Bisericii. Supunerea la care 
se face referire este conlucrarea întru cele ce sunt 
specifice mântuirii, nu un îndemn la supunerea întru 
păcate. De fapt, multora ne scapă un amănunt extrem 
de important si anume că același text paulin care se 
citește la Sfânta Cununie cuprinde și acest îndemn: 
„Supuneți-vă unul altuia, întru frica lui Hristos” 
(Efeseni 5,21). 

Foarte importantă pentru ce se întâmplă în 
Biserica Răsăriteană este mărturia teologului Paul 
Evdokimov: „În Apus, vechea Liturghie romană 
comporta ritul vălului - velatio, care sublinia imaginea 
paulină a semnului feminitátii, al smereniei si al 
supunerii. În Răsărit, femeile căsătorite aveau în 

mod obișnuit capul acoperit. Ritualul răsăritean 
al încununării suprimă, ridică vălul și subliniază 
libertatea împărătească a soților și egalitate în dăruirea 
reciprocă a persoanelor lor. Demnitatea femeii reiese 
foarte puternic, soție și egală cu cel din fața sa, amândoi 
constituind chipul unic al lui Dumnezeu””. 

Dacă soțul nu este capabil de suferinţă în locul 
soției și de sacrificiu în numele iubirii dintre soți, 
atunci el nu are vreun drept în a aminti măcar de 
cuvintele Evangheliei care se citesc la Cununie sau 
de cuvântul supunere. 

Egoismul, după cum afirmă Părintele 
Stăniloae, te scoate din cercul trinitar al iubirii si te 
face slujitor al minciunii si al răului. Tot de la ilustrul 
teolog aflăm și înțelesul cel adevărat al termenului 
casă: „Casa soțului e locul unde se găsește soția, si 
casa soţiei e locul unde se găsește soțul, sau mai bine 
zis casa este constituită din amândoi, ca expresie a lui 


rr 


noi”. 
Suferintele și boala 
Părintele Dumitru Stăniloae: 


„Cunoaștem efectul de îmbogăţire produs 
asupra omului de o boală grea, chiar dacă nu o poate 
aduce într-o legătură imediată cu anumite păcate 
şi înclinări rele ale sale. Mulţi se resimt profund 
după o primejdie de moarte prin care au trecut. 
Fiecare poate să ilustreze prin cazuri asemănătoare 
puterea de înnobilare pe care au exercitat-o asupra sa 
suferințele grele“. 

Părintele Arsenie Boca: 


„Suferinta, necazurile, încercările sunt cea mai 
necunoscutá cruce, desi fiecare are de dus cáte una, 
Mai toţi se roagă lui Dumnezeu să-i scape de cruce. 
Nu e bine așa. E semn că oamenii nu-i cunosc rostul 
si nu-i cunosc pe sfinți” ®. 


Reflecţii: 

Suferinta nu a fost adusă de Dumnezeu pe 
pământ, suferința este o consecință a unei alegeri 
libere a primilor oameni, care, încălcând cuvântul lui 
Dumnezeu, au pierdut comuniunea harică cu El, fiind 
dezbrácati de haina deiformá. Suferinta a venit ca o 
consecinţă firească a ieșirii cuplului primordial de sub 
ascultare, de sub starea harică, specific paradisiacă, 
atunci când, din mândrie și poftă, la îndemnul șarpelui, 
Adam și Eva au gustat din pomul cel din mijlocul 
Raiului. Chiar dacă în Vechiul Testament există un 
episod în care se spune că Dumnezeu „a blestemat 
pământul”, trebuie urmărit textul până la capăt și cu 
atenție. Mai întâi a fost blestemat șarpele, apoi a fost 
blestemat pământul (cu sensul de țarină, ogor), Eva a 
primit osánda de a naște fii în dureri mari — dureri pe 
care le acuză astăzi orice femeie care naște — și în cele 
din urmă, Dumnezeu i s-a adresat lui Adam: „Pentru 
că ai ascultat vorba femeii tale și ai mâncat din pomul 
din care ţi-am poruncit: Să nu mănânci, blestemat va fi 
pământul pentru tine! Cu osteneală să te hrănești din 
el în toate zilele vieții tale!” (Facere 3, 17-18). 

Toate aceste versete biblice, care invocă 
un anumit „blestem” adresat cuplului primordial 

sunt întrerupte la un moment dat de o promisiune 
mesianică, una de o foarte mare importanţă. Căci 
se spune așa: „Dușmănie voi pune între tine si între 
femeie, între sămânța ta și sămânţa ei; aceasta îţi va 
zdrobi capul, iar tu îi vei înțepa călcâiul” (Facere 
3,15). Avem în versetul de aici, după cum spun Sfinții 
Părinţi, o Protoevanghelie, prima promisiune că se va 
zdrobi capul șarpelui si că vom avea cu toții un Izbávitor. 
Sfinţii Părinţi au văzut în acest loc din Evanghelie, 
prima vestire a venirii Mântuitorului, Cel ce va zdrobi 
capul ispititorului și Care va fi „sămânță a femeii”, 
născându-se din Fecioară. 

Aceasta înseamnă că Dumnezeu pedepsește, 
dar nu ca cineva plin de răutate, ci ca un Tată bun care 
dorește să-și aducă fiii și fiicele pe drumul cel bun. Să 
îi reintroducem pe Adam și Eva din nou în Rai este 
visul, názuinta si responsabilitatea tuturor oamenilor. 
Promitánd zdrobirea capului șarpelui, Dumnezeu 
ne dă nădejdea că vom putea face aceasta și foarte 
interesant este că această rază de soare este trimisă de 
Dumnezeu „în mijlocul unei furtuni” (lov 38,1, 40,6). 

Părintele Iustin Popovici afirmă că niciun om 
nu poate scăpa de suferință, pentru simplul fapt că 
nu există om fără de păcat: „Jugul vieții este chinuitor 
și povara vieții este grea, deoarece o împovărează 
lanţurile de plumb ale păcatului și morții. Când însă 
cu puterea Domnului cel Înviat legăturile de plumb 
ale păcatului și morţii sunt înlăturate din fiinţa vieții 
și a existenței, atunci jugul vieții devine bun și povara 
usoará””, 

Cánd cineva din familie suferá sau este 
bolnav, trebuie sá urmárim rolul pedagogic al bolii si 
modul ín care de obicei omul se cuminteste, devine 

mai atent la ce se întâmplă cu viața sa. De multe 
ori el se înțelepțește, devine mai cald, mai uman, 
mai credincios. Boala devine astfel mai mult decât 
pedagogie, devine rampă spre sfințenie. De asemenea, 
nu trebuie să punem suferințele noastre pe seama lui 
Dumnezeu, fiindcă devine astfel posibil să rămânem 
fără aliat în lupta pentru vindecare. 

Se tot vorbește, pe bună dreptate, că 
Dumnezeu este iubire și pentru că omul este capax 
Dei, adică este capabil ca persoană să primească 
toată dragostea lui Dumnezeu, atunci, ca să putem 
vorbi de iubire deplină, și Dumnezeu ca Persoană 
trebuie să primească toată dragostea omului. 
Această iubire reciprocă implică și participarea lui 
Dumnezeu la suferința omului. Când omul suferă, 
suferă și Dumnezeu în mai mare măsură decât suferă 
un părinte pentru necazurile copilului său, pentru 
că El suferă ca un Creator care Își vede creatura în 
suferință. Că și Dumnezeu suferă nu este o figură 
de stil, cel mai elocvent exemplu pentru preluarea 
durerilor și a suferințelor oamenilor este Jertfa lui 
lisus Hristos pe Cruce. Poate cineva să afirme că a 
suferit mai multe în viaţa sa decât a suferit Domnul 
lisus în vremea Sfintelor Patimi? 

lisus Hristos nu a pansat doar răni sufletești, 
ci a ajutat bolnavi și răniţi la propriu, i-a înviat pe 
morți. Scriptura ne spune că a vărsat lacrimi pentru 
cei dragi". Asa de mult ne-a iubit pe noi, oamenii 
bolnavi sau sănătoși, drepţi sau păcătoși, săraci sau 
bogaţi, încât a luat asupra Sa toată suferința din 
întuneric a lumii. lisus a purtat povara păcatelor 
lumii, purtând în spinare povara Crucii. A suferit 
biciuiri, hule, scuipări, imbránceli, cázáturi, umilinte 

și coroana de spini, pentru că suferința întregului 
neam omenesc trebuia înlăturată printr-o suferință 
mai mare și cu adevărat mântuitoare. 

lisus S-a făcut pentru noi Jertfă, pentru că l-a 
durut durerea noastră. lisus S-a dat pe Sine, pentru 
că S-a amărât pentru amărăciunea noastră. lisus S-a 
lăsat junghiat ca un miel”, pentru că a suferit pentru 
suferința noastră. Astfel că suferințele lui Hristos 
trebuie să fie si ale creștinilor, „măcar ínsusite moral, 
dacă nu și experiate””. 

Părintele Dumitru Stăniloae, ca și N. Berdiaev, 
nu pune suferința neapărat pe seama păcătoșeniei 
omului. Berdiaev afirmă chiar că: „nu există nicio 
corespondenţă între suferințele oamenilor și gradul 
păcătoşeniei lor””*, La Prof. Dr. Stăniloae, observația 
este că nu se poate face o legătură imediată între 
păcatele omului și suferința pe care o îndură, Ar 
însemna să afirmăm că Dumnezeu răspunde la rău 
cu rău și atunci este exclusă relația de iubire dintre 
Creator și creație. Faptul că omul suferă tine de 
pedagogia lui Dumnezeu, iar înnobilarea omului este 
răspunsul mult dorit al celui care suferă cu nădejde, 
însușindu-și astfel această lecție. 

Pentru a înțelege de ce atât Părintele Stăniloae, 
cât și Părintele Arsenie Boca văd familia în lumina 
Sfintei Taine care a fost instituită de Dumnezeu, dar 
si ca pe o cruce de purtat, reproducem aici o povestire 


din tezaurul ortodox: 

Se povesteste că era odată, într-un sat, un om care 
suferea chinuri, dar nu avea răbdare. Cártea si spunea: „De ce, 
Dumnezeul meu, au venit aceste Încercări peste mine? De ce 
nenorocirea asta atât de mare? Grea cruce mi-ai pus pe umeri, 
eşti nedrept!”... 

Intr-o noapte, a văzut în vis că l-a luat un înger, l-a dus 
pe o câmpie mare, şi acolo a văzut răsărind cruci ca spicele: 

cruci de diferite forme şi mărimi, de la mici la mari; cruci de 
lemn, de marmură, de fier, de la cele uşoare la cele grele. Li zice 
îngerul: 


- Alege-ti singur una dintre aceste cruci! 
El, după ce s-a uitat la toate, a ales o cruce mică, foarte uşoară. 
- Pe asta o vreau! zice. 


- Ei, îi răspunde atunci îngerul, asta este chiar crucea ta; crucea 
pe care deja o duci. Sá stii cá e cea mai usoará dintre toate care 
sunt aici pe această câmpie! 


Să înţelegem aşadar că există cruci mari şi grele pe care le- 
au ridicat şi le-au purtat în special Sfinţii şi Părinţii Bisericii, 
care şi-au dat si viaţa pentru Hristos. Crucea noastră este foarte 
mică, fulg şi paie în comparaţie cu crucea acelora şi mai ales 
în comparaţie cu Crucea pe care a ridicat-o şi a sfíntit-o lisus 
Hristos. 


Foamea, setea, oboseala, frica de moarte 
Părintele Dumitru Stăniloae: 


„Deși peste Hristos veneau foamea, setea, 
oboseala, frica de moarte, chinurile morții și moartea 
însăși, el le accepta cu voia, neopunándu-se voii 
dumnezeiești, pentru că numai răbdându-le întărea 
voia omenească în acordul cu firea comună tuturor 
si cu Dumnezeu. Această pátimire în locul nostru în 
fața lui Dumnezeu este restaurarea unității cu noi 
prin umanitatea Lui, spre buna plăcere a Tatălui”. 


Părintele Arsenie Boca: 


„lisus le spune că alta-i mâncarea care-l 


astâmpără Lui foamea: Bucuria misiunii reușite, 

bucuria ascultării de Tatăl, a împlinirii rostului cu 
care venise tăvălug peste prejudecățile și gardurile 
omenești, acestea erau pentru lisus o adevărată 
odihnă, care stingea cu adevărat tânguirea neputinței, 
numită foame. Când te saturi sufletește, capătă și 
trupul puteri de supraviețuire. Și aceasta ne învață 
lisus””*, 


Reflecţii: 


„Nu numai cu pâine va trăi omul, ci cu tot 
cuvântul care iese din gura lui Dumnezeu” (Matei 
4, 4). Plecând de la acest cuvânt al Sfintei Evanghelii, 
putem înţelege că nu ne poate opri nimeni să fim 
înfometați de cuvintele credinței sau insetati de 
dorința de a bea din Izvorul de sfințenie și virtuţi, 
Care este lisus Hristos. Putem fi de asemenea 
neobositi în a păstra Calea, neínfricati în a mărturisi 
dreapta credință, plini de nădejde și de iubire. Având 
acestea toate, încercările vieții devin jug „ușor” și 
căpătăm puterea de a vedea dincolo de necesitatea 
imediată, dincolo de poftă și mânie și mai cu seamă 
devenim capabili, așa cum se exprimă Părintele 
Dumitru Stăniloae, să dărâmăm zidurile egoismului. 
Între voia lui Dumnezeu și voia omului trebuie să se 
creeze o simfonie, altfel foamea se transformă ușor 
în lăcomie, setea în neînfrânare, oboseala în akedia”, 
iar frica de moarte în deznădejde. 

În mai multe graiuri, foame, din latinescul 
fames, are ca sinonim cuvântul poftă. După cum spun 
Părinții din vechime, pofta este cea care netezește 
drumul spre patimi. Eva a poftit mai întâi fructul și pe 
urmă a gustat din pomul care marca centrul Edenului. 

Astfel, ea a pus pofta, dorinţa păcătoasă, neascultarea, 
mândria, în centrul fiinţei sale. E adevărat însă că pofta 
nu e păcat deplin, dar este începutul cel șerpesc al 
păcatului. Adam a poftit și el și astfel a transmis prin 
greșeala sa păcatul mândriei și neascultării întregului 
neam omenesc. Păcatul originar s-a născut din poftă. 
De la Sfântul Maxim Mărturisitorul învăţăm că „în om, 
totul reducându-se la lucrarea simtirii sau punându-se 
în slujba ei, omul se unilateralizează, devenind întreg 
numai simtire, poftă si mânie sau numai patimă și 
irationalitate””, 

Se intelege limpede cá dacá nu ne ridicám 
deasupra poftelor si primelor instincte nici nu putem 
avea pretenţia că suntem oameni pe de-a-ntregul, 
fiindcă slujim doar trupului, nu și sufletului, Or dacă 
omul este chip și asemănare a lui Dumnezeu, atunci 
el este și capax Dei și din această condiție devine 
obligatoriu ca el să se ridice la o astfel de demnitate. Și 
atunci omul trebuie să iasă din spectrul celor lumești 
si să caute ceea ce îl hrănește și îl cheamă la viaţă cu 
adevărat. 

Foamea, setea, oboseala și frica trec, în vreme ce 
cuvintele Scripturii sunt veșnic vii, frumusețea sfinților 
este perpetuă, odihna în Domnul este permanentă, iar 
nădejdea - care are ca început credința si iubirea ca 
apoteoză - este cale spre viața veșnică. 

În viaţa de familie pot apărea adesea temerile, 
foamea, setea, oboseala, multe alte necazuri, tensiuni și 
tulburări. De aceea în această luptă de a păstra iubirea 
de aproapele nealterată, trebuie să găsim un aliat. lar 
Acesta este fără doar și poate, Cel care a pătimit în 
locul omului, lăsându-Se răstignit pe lemnul Crucii. 
Dacă lisus a cărat o dată povara întregii omeniri, 

ușurându-o prin sacrificiul și moartea Sa, oare El nu 
este capabil și acum să poarte durerile și neajunsurile 
fiecărui om în parte, până la sfârșitul veacurilor? În 
Domnul nostru lisus Hristos găsim astâmpărarea 
foamei şi setei, odihna cea adevărată și remediul ideal 
împotriva fricii de moarte. 

Părintele Dumitru Stăniloae arată că iubirea 
lui Dumnezeu pentru oameni nu este una care se 
sfârșește odată cu Jertfa pe Cruce a Mântuitorului, 
ea este iubire până la moarte, iubire fără sfârșit. „În 
măsura în care Hristos ca Om făcea efortul de a răbda 
cele ale slăbiciunii omenești din iubirea de oameni, 
comunica și ca Dumnezeu firii Sale omenești puterea 
de a fi mediu al lucrării dumnezeiesti, prin care 
învingea acele suferințe”, explică strălucitul teolog. 
Și dă exemplu acesta: că lisus Hristos avea putere să 
înmulțească pâinile ca Dumnezeu, dar ca Om a suferit 
și foamea. lisus a făcut vindecări minunate, dar a 
arătat că suferă și oboseala. Aceasta înseamnă de fapt 
o garanție că lisus Hristos este Cel care cunoaște cel 
mai bine lipsurile și suferințele noastre, ca Unul care 
S-a-făcut părtaş la ele, prin misiunea pe care a avut-o 
de la Întrupare până la Jertfa pe Cruce. 

În operele sale teologice, Părintele Arsenie 
Boca vorbește de foame și de odihnă într-un context 
hristologic bazat pe iubirea de oameni a Mântuitorului, 
arătând că, în mod firesc, cine are liniște și pace 
interioară nu mai resimte lipsa hranei. lisus Hristos 
este Cel care explică nu prin vorbe, ci prin faptele Sale, 
în ce constă hrana adevărată și în ce ne putem găsi 
odihna. Bucuria ascultării de Dumnezeu-Tatăl este 
pentru lisus Hristos, dar și pentru întreaga omenire, 
adevărata mâncare, una care depășește ca noțiune 

„prejudecățile și gardurile omenești”, așa cum le 
numește Preacuviosul Părinte. E de la sine înțeles că 
sărind peste aceste prejudecăți și garduri lumesti ori de 
câte ori facem voia lui Dumnezeu, reușim să ne nutrim 
sufletește. La fel, dorind să ne săturăm sufletește, 
uitând de foame și de cele lumești, putem da puteri 
nebănuite și trupului. 


Credinţa, între libertate și plafonare 
Părintele Dumitru Stăniloae: 


„Dumnezeu este Izvorul puterii și al luminii, 
care ne atrage mereu mai sus în cunoaștere, în 
desăvârșirea vieții. El nu este plafon care să oprească 
înălțarea noastră. El este Supremul, dar supremul fără 
de sfârșit și inepuizabil în atracţia pe care o exercită 
asupra noastrá””, 


Părintele Arsenie Boca: 


„Credinţa e un risc al rațiunii; dar nicidecum o 
anulare, ci dimpotrivă o iluminare a ei. E o absorbire 
a sufletului într-un dincolo al lumii acesteia, în modul 
divin al existenţei. Conștient de această dezmárginire, 
fără să fii mort deloc și în lume, experiezi, trăiești la 
intensitáti nebănuite sentimentul libertății spiritului”, 


Reflecţii: 


Convietuirea oamenilor credincioși în cadrul 
familiei înseamnă libertate nu plafonare. A asculta 
glasul Evangheliei, a tine credința, a participa la 

sfintele slujbe, a te ruga, a sluji aproapelui, a face 
un bine, nu sunt obligații, ci mai degrabă privilegii. 
Acestea sunt semne ale omului înțelept, ale omului 
care poate vedea dincolo de trup și de necesitățile 
imediate. Prin urmare, credința nu sufocă viața 
de familie, așa cum se crede în unele cercuri, 
ci, dimpotrivă, îi cheamă pe toți membri săi la 
cunoaștere, libertate, pace și mulțumire. 

Alexander Schmemman afirmă acestea: „Dacă 
am pătrunde cu auzul duhovnicesc, dacă am vedea 
cu ochi duhovnicești trăirea bisericească a raiului, 
după cum o mărturisește Cuvântul lui Dumnezeu, 
slujirea divină si sfintenia Bisericii, atunci esența 
acestei trăiri, conținutul vieţii veșnice, al bucuriei 
și fericirii veșnice pentru care suntem creați, ni s-ar 
descoperi ca fiind cunoaștere, libertate și mulțumire 
într-o unitate triadicá”*!, 

Credinţa, din latinescul credentia, este 
actul benevol prin care omul își leagă viața sa de 
Dumnezeu, în temeiul religiei de care aparține. 
Acest religare - legarea de o putere mai mare, de care 
vorbea Lactantius - este un complex de acțiuni si 
trăiri care înseamnă fidelitate fatá de Dumnezeu, 
devotament faţă de El până la moarte, convingere 
neîngrădită îmbinată cu mărturisirea Lui fără frică, 
precum și statornicie îmbinată cu libertate. Totodată 
credința este și încredințare; asta însemnând că toată 
viața omului este lăsată în Mâna cea părintească a lui 
Dumnezeu. 

De fapt, nu se poate da credinţei o definiție 
completă si multumitoare, fiindcă ea este semn al 
iubirii și de asemenea iubirea nu poate fi prinsă într- 
un cadru rece, scurt, scolastic al unei definiții. Este de 

preferat să nu știm exact cum să explicăm credința, 
dar să o trăim intens și liber. 

Plecând de la cuvintele de sorginte filocalică 
ale Sfântului Maxim Mărturisitorul, înțelegem că 
dacă am fi în stare să explicám ce este credința, ar 
însemna că am fi în stare să explicăm și cum este 
Dumnezeu. Ori Dumnezeu este în același timp și 
Înţelesul și Neînţelesul. Sfântul Maxim Mărturisitorul 
explică acestea: „Dumnezeu este numit Neíntelesul, 
pentru că e crezut numai că există, pe baza celor 
care pot fi înțelese. De aceea, nimic din cele ce pot 
fi înțelese nu se compară cu El, în niciun chip. Și de 
aceea, nici credinţa nu e chip să o compari cu o trăire 
sau cu alta. Credinţa este o cunoștință adevărată, 
întemeiată pe principii ce nu pot fi demonstrate, ca 
una ce este temelia lucrurilor mai presus de minte și 
de rațiune”. 

Nu trebuie să răsfoim tomuri întregi, să 
căutăm pe toate meridianele și în toate cărțile lumii 
pentru a afla ce dar mare este credinţa și în ce fel ne 
leagă aceasta prin iubire și nădejde de Dumnezeu. 
E suficient, de exemplu, să privim cu ochii sufletești 
la Mântuitorul și să observăm că a vindecat orbul 
din Ierihon cu un simplu cuvânt“, spunându-i doar: 
„Credinţa ta te-a mântuit!” (Luca 18,42). A se observa 
că Mântuitorul, după vindecarea minunată a acestui 
orb, nu spune: „Du-te, fiindcă de acum ești sánátos!”. 
Domnul nostru îi dă acestui om vestea cea bună a 
mântuirii si veste mai bună decât aceasta nu putea 
primi. 

Credinţa, după învățătura Părintelui Dumitru 
Stăniloae, nu este limitare, plafonare, ci posibilitatea 
omului de a se ridica prin puterile sufletului până 

la frumusețea dumnezeiască a sfinteniei. Și dacă în 
unele momente ale vieţii nu ne simțim capabili de o 
astfel de înfrumusețare a vieții noastre, nu trebuie sá 
cădem în deznădejde. Dumnezeu, fiind Izvor nesecat 
de bucurie si Viaţă, ne va trage El spre cunoaștere 
și desăvârşirea vieții, prin inepuizabila lucrare și 
atracţie „pe care o exercită continuu asupra noastră”. 
După ilustrul teolog; „Credinţa crește cu vremea la 
o evidenţă atotluminoasă, dar creşte pe măsură ce 
împlinim poruncile și dobándim virtutile”*. 

Prin credinţă, aducem lumină în viața noastră 
și niciodată această iluminare nu va însemna 
márginire, ci „dezmărginire”, după cum ne spune 
Preacuviosul Părinte Arsenie Boca. Plecând de la 
acest raționament, putem spune că de fapt credința nu 
înseamnă o anulare a rațiunii omului, ci posibilitatea 
de a-ți lăsa sufletul în Mâna lui Dumnezeu, până la 
absorbire. A fi credincios nu înseamnă că umbli ca un 
mort prin lume, ci dimpotrivă umbli și te manifești 
ca cel mai viu, cel mai iubitor, cel mai plin de nădejde 
dintre oameni. 


Rugăciunea 
Părintele Dumitru Stăniloae: 


„Rugăciunea este taina unirii omului cu 
Dumnezeu. E o taină care se înfăptuiește de câte 
ori se roagă omul cu concentrare. Cel ce ajunge la o 
rugăciune neîncetată trăiește neîncetat această taină. 
Prin rugăciune străbate omul, ca un scafandru, în 
adâncimile nesfârșite ale lui Dumnezeu, care ca 
Persoană iubitoare rămâne totuși distinct de cel ce 

se roagă și îl menţine și pe acesta distinct. De aceea, 
prin rugăciune îi vin omului puteri nenumărate și 
nesfaársite”*, 


Párintele Arsenie Boca: 


„Deci, dacă la ceasul de război, mai bine- 
zis ín clipa de luptá, lovim momeala cu numele lui 
Dumnezeu, depanánd rugáciunea, vom vedea lucru 
minunat: pentru ostas luptándu-se Împăratul”. 


Reflecţii: 


Rugăciunea este semnul omului credincios. 
Cine se însoțește cu rugăciunea se însoțește cu 
Dumnezeu, cu sfinții Săi și cu toată înțelepciunea de 
sub soare. Credinţa este strâns legată de rugăciune, 
altfel suntem ca doi oameni care depun jurământ în 
fața Altarului la Sfânta Taină a Cununiei, dar apoi nu 
vorbesc deloc între ei — nici soțul, nici soția - despre 
cum trebuie ținute aceste fágáduinte. 

Rugăciunea este cea care are putere să spargă 
bariere, să despice lumi și ceruri, să străpungă 
adâncuri, dar și înalturi, să ne aducă în proximitatea 
unei minuni. Omul care nu se roagă e trup și umbră. 
Omul care se roagă este suflet ușor și trup cu aripi cu 
care poate să urce într-o clipită până la Cer. 

Rugăciune, din latinescul rogare, este actul 
liber si conștient prin care noi, oamenii, comunicám 
cu Dumnezeu. În rugăciune trebuie puse ca 
ingrediente credința neclintită, atenţia, concentrarea, 
sinceritatea, pocáinta, lacrimile, fiindcă acestea ne 
asigură saltul de la simpla vorbire cu Dumnezeu, la 

convorbirea cu Dumnezeu. 

Rugăciunea adevărată este rampa spre o 
transfigurareaomului,eaesteexpeditiadoritápecareo 
facem dincolo, accesánd tráiri si puteri nebánuite, este 
vehiculul nostru transcendental. Aceste puteri ceresti 
transcendente ne ajutá sá trecem peste necazurile 
acestei vieti si marcheazá pregátirea noastrá pentru 
viața veșnică. Rugăciunea este așadar nu numai 
ajutătoare, ea este și mântuitoare. Rugăciunea se face 
de multe ori spre folosul individual, ea este mijlocul 
de comunicare spirituală cu Dumnezeu, dar totodată 
ea este și legătura de credinţă între membri aceleași 
comunități. Rugăciunea leagă între ei pe frații din 
aceeași credință. 

În mai multe graiuri ale pământului, 
rugăciune provine din lat. orationem, care se traduce 
prin cuvântare, discurs. De aici se explică mulțimea 
icoanelor care poartă numele de Maica Domnului 
Orantă. Starea Maicii Domnului este una de 
rugăciune continuă, așa că în icoane este imposibil 
să o surprinzi într-o altfel de ipostază, decât cea de 
Orantă. 

Rugăciunea este ceea ce putem numi o legătură 
strânsă între Dumnezeu și om, bazată pe comuniune 
si convorbire, una care se reflectă și în diverse forme 
de relaţii între oameni (sot-sotie, prietenie, stăpân- 
servitor, părinte-copil). Pentru armonie, liniște și 
pace în căminul conjugal este nevoie de comuniune 
plină de dragoste, de convorbiri cu Dumnezeu și 
între parteneri, dialogul fiind obligatoriu pentru 
o bună înțelegere a partenerului și a vieții general. 
Convorbire înseamnă cunoaștere, de aceea e 
important să ne rugăm, fiindcă doar așa Îl putem 

cunoaște pe Dumnezeu. Cine nu se roagă, dar se 
declară credincios, Îl transformă pe Dumnezeu într-o 
simplă noţiune, în ceva abstract. 

Dumnezeu este Persoană și se află permanent 
în căutarea unei legături personale cu omul, lucru 
dovedit prin răspunsul pe care El îl dă rugăciunilor 
noastre. Un Creator care își abandonează creația nu 
poate fi numit creator în niciun chip. Există astfel 
o responsabilitate în viața omului de a nu uita de 
Dumnezeu, dar putem vorbi în același timp și de o 
responsabilitate a Creatorului de a răspunde la cereri 
si mulțumiri. Sunt si cazuri în care Dumnezeu nu 
răspunde rugăciunilor. Majoritatea teologilor afirmă 
că se întâmplă aceasta întrucât rugăciunea nu a fost 
făcută în numele lui lisus Hristos sau nu concordá 
ceea ce cerem cu voia lui Dumnezeu. 

Nu poate nimeni afirma că duce o viață 
duhovnicească, dacă nu se roagă și nu postește. 
Rugăciunea, postul și milostenia încununează viața 
omului și viața de familie; cu astfel de cununi nu 
ne mai temem nici de cele ale vieții acesteia și nici 
de judecata lui Dumnezeu. Rugăciunea ușurează 
sufletul și problemele omului de orice fel. Rugăciunea 
este „puterea care mișcă toate strădaniile omenești, 
ale întregii vieți duhovnicesti””. 

Și rugăciunea pe care o face omul și răspunsul 
pe care îl dă Dumnezeu sunt semne ale dragostei, 
de aceea Vladimir Lossky afirmă: „Roada rugăciunii 
este dumnezeiasca iubire, care nu este nimic altceva 
decât harul dobândit înăuntrul ființei sufletului”*. 
Sfinții Părinţi ne îndeamnă să coborâm mintea în 
inimă atunci când ne rugăm, asta pentru că puterile 
sufletului acolo sălășluiesc. 

Rugăciunea din Gradina Ghetsimani a 
Mântuitorului (Matei 26,36-46) este modelul de 
rugăciune pentru creștini. Este vorba de un strigăt 
prelung, de o ieșire din Sine, de o smerire care 
înseamnă sudori ce se transformă în picături de 
sânge (Luca 22,44). Filiatia divină, eshatonul, modul 
în care îl poţi cunoaște pe Dumnezeu, dogma Sfintei 
Treimi, veridicitatea Sfintei Scripturi, necesitatea 
Jertfei, rostul misiunii Sale pe pământ sunt lămurite 
și mărturisite în această rugăciune a Mântuitorului, 
cu valoare de Testament. Așa trebuie să fie și 
rugăciunea noastră, ca și cum ar fi ultima înaintea 
trecerii dincolo. Fără această curgere a fiinţei noastre 
spre Dumnezeu, fără această transfigurare, nu avem 
rugăciune pe de-a-ntregul. 

Dumnezeu și omul se întâlnesc tainic doar 
prin intermediul acestei conversatio, care este 
rugăciunea. Acest raționament îl desprindem din 
teologia Părintelui Dumitru Stăniloae, care pune 
accentul „pe taina unirii dintre Dumnezeu si om, 
prin intermediul rugáciunii”*. Întotdeauna va fi ceva 
tainic în convorbirea cu Dumnezeu, pentru că El este 
Singurul care poate să ne despice sufletele cu sabia 
Duhului Sfânt, pentru a vedea ce se află cu adevărat 
acolo. Rugăciunea mai este tainică și pentru că nu se 
face față către față potrivit cuvântului „Pe Dumnezeu 
nimeni nu L-a văzut vreodată” (I loan 4,12). Exersánd 
rugăciunea și lucrând la despătimire, devine posibil 
să-L vezi pe Dumnezeu cu ochii duhovnicești; dar în 
ce mod omul I se adresează Lui și cum din negráita 
Sa dragoste El răspunde rugăciunii, rămâne o taină 
negrăită. 

Atât Părintele Dumitru Stăniloae, cât si 

Părintele Arsenie Boca afirmă că rugăciunea ajută 
atunci când este corelată cu lepădarea de sine, când 
te lepezi de voia ta. Această ieșire din noi ne aduce 
aminte că nu suntem cu adevărat stăpâni nici peste 
ființa noastră, nici peste aproapele nostru, nici peste 
pământ. Rugăciunea făcută așa cum trebuie ne 
aduce la starea ideală de smerenie, stare nesuferită 
întregii armate care slujește întunericului și celui rău. 
Părintele Arsenie Boca spune că „Dacă omul ar fi 
cine se crede, ar dă ordin acestei naturi și ea ar trebui 
să-l asculte. Dar ea n-ascultă decât de Făcătorul ei. 
De aceea noi, cunoscándu-L pe El stăpânul ei, noi 
ne rugăm și, deși nevrednici, Dumnezeu ne ascultă 
rugăciunea” *. 


Frica de Dumnezeu 
Părintele Dumitru Stăniloae: 


„În frica de Dumnezeu se manifestă conștiința 
despre nimicirea cu care ne amenință lumea; 
conștiința că lumea contravine destinului nostru 
etern, asigurat de trăirea prin intimitatea proprie. În 
frica de Dumnezeu ni se revelează conștiința unei 
autorități constituite de o realitatea superioară nouă, 
nu inferioară, cum e lumea””. 


Părintele Arsenie Boca: 
„De cei ce nu se tem de Dumnezeu, nici vouă 


să nu vă fie teamă. Toată teama să fie de păcat, căci 
pe aceasta au avut-o și sfinţii” ?. 

Reflecţii: 


Frica de Dumnezeu trebuie să fie una ca de 
un Tată iubitor, frica aceasta nu trebuie să strivească 
ființa omului. Aceasta trebuie doar să-l ghideze pe 
om spre a nu face rău, nici lui, nici celor din jur. Unde 
e frică multă, este dragoste puțină, așa că temerea de 
Domnul trebuie să însemne mai mult considerație, 
respect și iubire pentru Cel Care ne-a dăruit viaţă și 
este Proniatorul, Purtătorul nostru de grijă. Fericitul 
Augustin spune: „Bun este Acela Care m-a făcut și 
El însuși este bunul meu și Lui îi aduc laude pentru 
toate bunátátile””, 

Cine se însoțește cu frica lui Dumnezeu, se 
însoțește și cu înțelepciunea. Aflăm acestea de la 
Sfântul Grigore de Nissa, marele teolog și fratele 
marelui Vasile, care spunea așa: „Am văzut pe multi 
oameni care s-au silit să înveţe toată știința cea din 
afară, iar în cele teologhicesti, adică în știința despre 
Dumnezeu, nu puţin au sporit. Dar fiindcă le-a 
lipsit lor adevărata înțelepciune, care este frica lui 
Dumnezeu, departe s-au făcut de Dumnezeu și în 
mocirla tuturor relelor au ajuns””, 

În sensul general, lumesc, frica are sens de 
fobie, spaimă, groază, dar în termeni teologici, frica 
este semn al veneratiei noastre, pe care o îndreptăm 
ontologic și liber către Dumnezeu, sensul dominant 
fiind respectul plin de adoratie față de Tatăl ceresc. 
De remarcat că temerea sau frica de Dumnezeu se 
află între cele șapte mari daruri ale Duhului Sfânt, 
așa cum le descrie Proorocul Isaia (11,2). 

Frica se poate naște și atunci când omul asistă 
la o teofanie sau la o minune a lui Dumnezeu. De 

exemplu, Zaharia, tatăl Sfântului loan Botezătorul 
s-a temut când l-a văzut pe Îngerul Domnului, dar 
mai apoi, când a primit vestea cea bună că i se va 
naște un fiu, a înțeles că această apariție minunată 
este semnul dragostei fără margini a lui Dumnezeu. 

Când contemplăm Cine este Dumnezeu și Care 
sunt lucrările Lui, atunci frica de Dumnezeu apare 
de la sine, fiindcă este imposibil să nu te cutremuri, 
să nu te înfricoșezi descoperind taine atât de mari. 
A avea frică de Dumnezeu nu înseamnă a cădea în 
deznădejde și boli psihice, ci înseamnă a fi conștient 
că Dumnezeu cere de la noi ascultare de glasul 
Evangheliei, supunere în numele dragostei, slujirea 
Lui și a semenilor. Pe scurt, frica de Dumnezeu este 
să faci voia Domnului. 

Mai este un fel de frică, o teamă care lucrează 
activ în îndepărtarea păcatelor. Este vorba de frica 
de judecată. Mântuitorul, în vremea misiunii Sale pe 
pământ, S-a lovit și de încăpățânare, de necredintá și 
reavointá, în mai multe cetăți cuvântul Apostolilor 
Săi nefiind primit. lisus nu mustră un om sau doi, 
ci vorbește despre soarta cetăților neprimitoare 
la judecată, spunând astfel: „Și în orice cetate veți 
intra si nu vă vor primi, ieșind în piețele ei, ziceti: Și 
praful care s-a lipit de picioarele noastre din cetatea 
noastră vi-l scuturăm vouă. Dar aceasta să știți, că 
s-a apropiat împărăţia lui Dumnezeu. Zic vouă: Că 
mai ușor va fi Sodomei în ziua aceea, decât cetății 
aceleia. Vai tie, Horazine! Vai tie, Betsaido! Căci dacă 
în Tir și în Sidon s-ar fi făcut minunile care s-au făcut 
la voi, de mult s-ar fi pocăit, stând în sac și în cenușă. 
Dar Tirului și Sidonului mai ușor le va fi la judecată, 
decât vouă” (Luca 10, 10-14). 

Înţelegem din asta că toate puterea asupra 
vieții și a morţii stă în Mâna lui Dumnezeu si-atunci 
frica de El este naturală, firească, parte din ființa 
omului. Și când mustră, Domnul nostru face aceasta 
spre îndreptare, certarea Lui fiind tot un act al iubirii 
(așa cum, de pildă, un părinte își mustră copilul). 
Cât mai există o șansă de ridicare pentru un om sau 
pentru o cetate, orice mustrare este bună. Spune 
Paul Evdokimov, într-un cuvânt de o frumuseţe rară: 
„Cu cât infernul în care se găsesc oamenii este mai 
adânc, cu atât mai aprofundată va fi așteptarea lui 
Hristos”*. 

Când suntem ai lumii acesteia, avem o 
permanentă senzaţie de „„micime”, de aceea Părintele 
Dumitru Stăniloae pomenește de un spectru care 
planează asupra noastră, cel al nimicirii. Lipsa fricii 
de Dumnezeu ne face robi ale celor de sub simtiri, prin 
urmare ne mulțumim cu această „micime” si așteptăm 
calumeasá ne striveascá prin toate tensiunile ei sociale, 
culturale, istorice și uneori chiar religioase. Această 
„micime” contravine destinului etern al omului, de 
care vorbește ilustrul teolog. Această expresie, „destin 
etern”, nu se referă la destin în general - Dumnezeu i-a 
dăruit omului liber arbitru, rațiune și voință proprie - 
ci se referă la viața eternă, omul având prin natura sa 
„voinţa de a persista în eternitate, pentru a adânci la 
nesfârșit sensul existenței lui și al întregii realități”*, 
Frica de Dumnezeu este racordarea omului la orealitate 
net superioară, reprezentată de Dumnezeu, una care 
încălzește și întărește conștiința. Lipsa acestei frici 
este racordarea omului la o realitate net inferioară, cea 
reprezentată de lume, una care perverteste conștiința 
și O cheamă încet, dar sigur, spre moarte. „Lumea 

este făcută pentru a fi umanizată, nu omul pentru 
a fi asimilat lumii, naturii. Lumea e pentru om, nu 
omul pentru lume”, afirmă Părintele D. StăniloFrica 
de Dumnezeu este pomenită de Părintele Arsenie 
Boca într-un context în care se amintește de cuvântul 
Apostolului, care se citește la Sfânta Taină a Cununiei: 
„Femeia să se teamă de bărbat”. Femeia trebuie să se 
teamă de bărbat „când Hristos este capul bărbatului, 
dar când capul lui este păcatul și dumnezeul lui este 
stomacul, nu are ce sfat de mântuire să ia de la dânsul. 
Fără Hristos este mort, iar sfatul morţilor duce la 
moarte; acolo sá nu mergeţi. De morți sá nu aveți 
frică”, afirmă Sfintia Sa. Așa înțelegem mai lesne ce 
a vrut să spună Părintele Arsenie prin: „De cei ce nu 
se tem de Dumnezeu, nici vouă să nu vă fie teamă. 
Toată teama să fie de păcat, căci pe aceasta au avut-o 
si sfinții”. Părintele le îndeamnă pe femei sá nu le fie 
frică de om, ci de Dumnezeu și să se opună cu toată 
tăria păcatului, chiar dacă asta ar însemna mucenicie 
neîntreruptă. 


Pocáinta 
Párintele Dumitru Stániloae: 


„„Căinţa este cea mai înaltă dintre virtuți, pentru 
că nu e ea însăși o virtute înfăptuitoare în rând cu 
celelalte, ci pentru că, rămânând mereu nemulțumită 
de ceea ce realizează acelea, le împinge mereu mai 
sus. Fără să fie o virtute înfăptuitoare aparte, ea este 
un motor al tuturor virtuţilor. Dacă nu ar fi cáinta, 
nu ar fi tendința de depășire în om. Cáinta este o 
ardere necontenită în lăuntrul omului, care întreține 

tensiunea după mai bine. Prin ea, călcând omul peste 
sine însuși și judecându-se în numele pretențiilor 
absolute ale lui Dumnezeu, se ridică tot mai sus”” 


Părintele Arsenie Boca: 


„Deci câtă vreme mai sunt oameni ce caută 
Pocáinta și Sfânta Împărtășanie, Satana n-are 
putere. 1 oprește Dumnezeu. Dar când oamenii se 
vor întuneca la minte așa de tare, încât vor împiedica 
Sfânta Liturghie, cu toată voia lor vrând necredintá, 
în zilele acelea va înceta și Jertfa cea de-a pururi si va 
începe urâciunea pustiirii”1%, 


Reflecţii: 


În anul în care scriem această carte, avem tot 
mai multe semne ale sfârșitului lumii în care trăim, așa 
cum ni le-au descris Sfinţii Părinţi. Unul dintre semne 
ar fi răcirea credinţei și, implicit, lipsa dragostei atât 
față de Dumnezeu, cât și față de membrii familiei. 
Așa se face, după cum constata Pr. Serafim Rose, că 
viața de familie a devenit din ce în ce mai agitată. 
În lipsa unor relații normale în familii, „crima apare 
în cele mai diverse locuri şi ne îndreptăm spre o 
societate plină de oameni insensibili și reci”. 

Nu ştiu nici îngerii din cer când va veni 
sfârşitul lumii, dar omul trebuie să fie pregătit, familia 
trebuie să fie pregătită. Dacă lumea se îndreaptă din 
ce în ce mai repede spre naufragiu, ne gândim că este 
nevoie și de o barcă de salvare a omului, a familiei, 
iar această barcă este pocăința. 

Pocăința este un termen complex de trăiri si 

sentimente, ea poate constitui de asemenea un mod 
de viaţă, o componentă a vieţii de familie. Poate fi 
echivalentă cu a te căi, a face penitentá, a avea păreri 
de rău, dar și cu a te spovedi (în cadrul Sfintei Taine a 
Mărturisirii sau a Pocáintei, cum mai este numită). 
Pentru că acest complex de trăiri presupune ca omul 
să aibă obligatoriu credința, nădejdea și dragostea, 
putem spune că pocáinta este o virtute înglobând mai 
multe virtuţi, care accelerează în mod vădit o acțiune 
a lui Dumnezeu asupra ființei noastre; vorbim de 
răspunsul rapid al lui Dumnezeu la doleantele, 
cererile și rugăciunile noastre. 

A se remarca faptul că în Noul Testament, 
termenul cheie pentru a desemna pocáinta este 
metanoia. Or metanoia nu desemnează doar starea 
de penitentá, de părere de rău pentru păcatele 
săvârşite, ci este o stare mult dorită ce presupune 
o schimbare de atitudine radicală, o reorientare a 
vieții către Dumnezeu, o schimbare a viziunii unui 
om față de el, de semeni și de natură, o mult dorită 
transfigurare. Metanoia este așadar un nou drum 
în care promitem să-L iubim pe Dumnezeu și să îl 
iubim pe celălalt, la fel cum ne iubim pe noi înșine. 
Prin metanoia căutăm o cale să fim mai iubitori și 
faţă de cele ce ne înconjoară, față de toată creaţia lui 
Dumnezeu. Interesant este că metanoia presupune 
chiar și o transformare a aspectului fizic, prin 
iluminarea venită de la Hristos, ca o consecinţă a 
trăirii acestei stări, prin transfigurare. Trupul omului 
se ascute și chipul capătă o lumină perceptibilă, dar 
greu de descris, fiindcă este lumină din Lumină. 
Metanoia înseamnă o întoarcere a minţii noastre către 
Dumnezeu, o convertire la Mintea originară, după 

cum spune Cuviosul Nichita Stithatul. 

V. Lossky vede în metanoia literalmente „o 
schimbare de cuget, prefacere a minţii, o a doua naștere 
dăruită de Dumnezeu după Botez, o posibilitate de 
întoarcere la Tatăl, lepădarea neîncetată de sine, o 
virtute care realizează schimbarea firii noastre”*”, 

În mai multe limbi ale pământului, termenul 
de pocăință (metanoia) nu este unul complet, fiindcă 
derivă în special din penitență, penitenta fiind o 
componentă a pocáintei, vezi: eng. repentance, fr. 
repentir, it. pentimento. Cuvántul románesc pocăință, 
observa Părintele Galeriu, este de origine slavă și pune 
accentul pe părere de rău, pe remușcare, pe regret, 
pe durerea pentru greșeala și păcatele săvârșite. Cel 
provenit din limba latină - penitentá - derivat din 
paenitentia, accentuează mai mult aspectul juridic, 
conștiința purtării de vină, frica de pedeapsă. 

Dacă virtuțile ar putea fi comparate cu 
treptele unei scări care urcă la Cer, pocáinta, care 
adună virtuțile una câte una, poate fi scara însăși. 
Evanghelia Domnului nostru lisus Hristos pleacă de 
la îndemnul mântuitor: ,,Pocáiti-vá, căci s-a apropiat 
împărăția cerurilor”. Misiunea lui lisus pleacă așadar 
de la acest: „Pocăiți-vă, căci s-a apropiat împărăția 
cerurilor” (Matei 4,17), care înseamnă sá ne cáim de 
păcate pur și simplu, așa cum ne învață Mântuitorul, 
în sensul pocáintei și al stării de metanoia de care 
am vorbit mai sus. Deschiderea Ușii Pocăinţei!* se 
face prin cáintá și lacrimi. Tertullian spunea: „Cerbul 
rănit cunoaște iarba care poate să-i vindece rana. 
Rândunica cunoaște planta, ca să redea vederea 
puilor orbiti în cuib. Tu, păcătosule, având cunoștința 
că numai prin taina pocáintei poți să te vindeci, de ce 

nu întrebuințezi această taină?” . 

Pocáintá nu înseamnă a adera la o grupare de 
așa-ziși „pocăiți”, căci cine se rupe de Biserică se rupe 
de Hristos, ci înseamnă a alege plânsul pentru păcate, 
împlinirea poruncilor, lepădarea de „omul vechi”. 
Pocáintá înseamnă zdrobirea inimii, spovedania, 
împlinirea canonului, dezlegarea păcatului care se face 
cu Darul Sfântului Duh, prin preotul duhovnici“ . 

Contând pe ajutorul lui Dumnezeu în tot acest 
proces care înseamnă schimbarea vieții noastre, putem 
spune că pocáinta unui om nu se face exclusiv pentru 
schimbarea vieţii lui; el poate schimba în bine viața 
unei întregi familii. De remarcat că pocáinta unei 
familii nu se face exclusiv în folosul acelei familii, ci 
poate schimba în bine viața unei întregi comunități, 
iar pocáinta unei comunităţi (vezi pocáinta locuitorilor 
cetăţii Ninive!%) poate schimba în bine soarta lumii 
întregi. 

Părintele Dumitru Stăniloae afirmă că pocáinta 
este cadrul general în care se manifestă și coexistă 
virtuțile omului. Cáinta este mereu nemulțumită de ce 
realizează virtuțile, fiecare în parte și le împinge tot mai 
sus, ca motor al lor. Pocáinta este un cadru general și 
virtutile tin de aspectul particular, intregul obtinándu- 
se prin unificarea generalului cu particularul. Cáinta 
îi arată omului ce este el de fapt și îi dezvăluie sensul 
vieții lui, arătându-i pe de altă parte că în viața 
duhovnicească nu există o limită, creșterea poate să 
fie continuă, sfintenia fiind accesibilă tuturor. Cáinta 
se hrănește din focul cel veșnic aprins al iubirii lui 
Dumnezeu pentru oameni, de aceea Părintele Stăniloae 
vorbește de o „ardere necontenită înlăuntrul omului, 
care întreține tensiunea după mai bine”. 

Învățăturile Părintelui Arsenie Boca despre 
pocăință ne conduc spre întrebarea: „Dacă pentru 
pocáinta unui singur om se face mare bucurie în cer, 
oare bucuria nu este infinit mai mare, când se pocăiește 
o familie întreagă?”. În familia orientată teocentric 

se regăsesc acestea: Pocáinta - despre care Părintele 
Arsenie Boca vorbește într-un context mai larg care 
cuprinde și Taina Spovedaniei -şi Sfânta Împărtășanie. 
Dacă acestea nu se află în centrul preocupărilor 
membrilor familiei, atunci nu putem vorbi cu adevărat 
de o viaţă de familie împlinită. Mai spune Preacuviosul 
Părinte că atunci când omul va uita de pocăință și când 
va împiedica săvârșirea Sfintei Liturghii, atunci se va 
așeza pe tron satana care va avea putere multă. Jertfa 
v-a înceta și se va instala în lume „urâciunea pustiirii”, 
adică un semn al sfârșitului lumii. 


Egoismul 
Părintele Dumitru Stăniloae: 


„Căci piedica cea mai mare și continuă în calea 
înaintării spre dragoste este egoismul. Până nu omori 
deplin egoismul, nu poți avea dragoste adevărată, 
pură și plină, față de nimeni. Trebuie să lași mult în 
urma ta talazurile oceanului de egoism, ca să simţi 
mângâindu-te pe faţă și de jur împrejur aerul ce-ţi vine 
din Împărăția dragostei”!&. 


Părintele Arsenie Boca: 


„Obișnuit, concepția creștină nu prea e dusă 
nici chiar de credincioși și nici chiar de cei ce o cunosc 

teologic destul de bine, până la finalitatea sa - mai 
păstrând și pentru egoism o bună parte de „viaţă”. 
Cu alte cuvinte sunt puţine exemplarele omenești 
care își „riscă ” toată viața lor pentru Dumnezeu, pentru 
cauza lui Dumnezeu în lume. Aceasta dovedește numai 
slăbirea omului - prin boala egoismului - nicidecum 
slăbirea creștinismului în sine, ca valoare sau lumină 


a vieți” w. 
Reflectii:. 


Ca sá se bucure de toate darurile lui 
Dumnezeu, familia nu pune un membru al ei în 
centru, ci se organizează teocentric. În viața de 
familie nu trebuie făcut loc egoismului unuia dintre 
membri, fiindcă asta ar însemna că se încurajează 
iubirea de sine, o iubire în care nu încap nici semenii, 
nici Dumnezeu. Egoismul pune unul dintre membri 
familiei în centru, eliminându-L astfel din viața 
ei pe Dumnezeu ca Făcător al nostru și Proniator. 
Egoismul este dovada certă a existenței mândriei în 
om, egoismul este cu atât mai rău cu cât este apanajul 
răului, este luciferic. Când Lucifer a fost preschimbat 
din înger de lumină în înger al întunericului, doborât 
fiind de Dumnezeu din cer, a tras după el a treia parte 
din stele (Apocalipsă 12,4). Zgomotul acestei gigantice 
prefaceri cosmice, dar si intens spirituale, a fost atât de 
puternic, încât ecoul — trebuie să recunoaștem - se mai 
aude și astăzi. Ecoul acestui „țipăt al mândriei” poate 
fi auzit şi astăzi, la mii de ani distanță; el poate fi acum 
și o soaptá abia perceptibilă a necuratului, aproape că 
nu contează. Rezultatul este același; omul egoist se 
pune în centrul lumii, dorește să conducă lumea, să se 

substituie lui Dumnezeu. 

Egoismuleste de fapt convingerea potrivit căreia 
comportamentul uman trebuie reglat în funcție de 
interesul propriu. În viața de familie, interesul propriu 
nu este totuna cu interesul familiei, astfel creându-se 
premisa existenței unor relaţii de subordonare, cercul 
familial este scos cu totul în afara noțiunii de dragoste. 
Iubirea excesivă de sine îndepărtează cu mult semenii 
si reprezintă un refuz categoric în a primi darurile, 
binecuvântările și iubirea lui Dumnezeu. 

Se mai remarcă un lucru: egoismul sugrumă 
ființa omului, o îngrădește, o marginalizeazá. Părintele 
Alexander Schmemann afirmă pe bună dreptate că 
religia și ideologia pot crea sclavi, dar credinţa nu dă 
greș niciodată, ea este singura eliberatoare: „Credinţa 
vorbește despre supunere însă numai în credință 
există libertate; supunerea față de Dumnezeu este 
singura libertate în această lume și singurul izvor de 
libertate”, 

Sfinții Apostoli L-au avut pe Iisus Hristos 
printre ei și au avut Model de viață și purtare în 
societate. Faptele și lucrările Domnului fiind încă 
proaspete în memoria lor, imediat după Jertfa Lui pe 
Cruce, au îndemnat pe cei care au constituit Biserica 
primară să facă parte din societatea ideală, o societate 
numită a ,sfintilor”, în care toate bunurile erau la 
comun. Este o imitare posibilă a vieții de comuniune 
din Împărăţia din cer și un semn clar că acolo unde 
este credință, egoismul nu mai încape, cele două fiind 
într-un pronunțat antagonism. Altruismul este cu 
adevărat dumnezeiesc. Mântuitorul a ieșit din Sine, 
S-a deșertat prin chenoză (Filipeni 2,7), S-a făcut Om, 
coborându-Se astfel până la cel mai păcătos dintre 

oameni pentru a-l salva, pentru a ne chema de fapt pe 
toţi la viaţa veșnică. Unde putem găsi oare o dovadă 
mai puternică a altruismului și iubirii? Suntem așadar 
datori să-L. iubim pe Dumnezeu, „fiindcă El ne-a iubit 
Cel dintâi” (I loan 4,10) și sá actionám hristocentric 
atât în societate, cât și în viaţa de familie. 

Nu întâmplător, Părintele Dumitru Stăniloae 
vorbește de „oceanul egoismului”; aici dorește să arate 
că mai ales în vremurile noastre, din ce în ce mai mulți 
oameni au meteahna, de a gândi totul antropocentric, 
de a se considera pe sine centrul lumii, de a fi egoiști. 
Acestora nu numai că nu le pasă de egoismul lor, ci 
îl și promovează, vor să-l impună și altora ca mod de 
viață. Ei uită că antropocentrismul are răspunsuri 
doar parţiale și mulțumește câțiva idealisti și filosofi 
moderni. Hristocentrismul este singurul care răspunde 
adecvat întrebărilor legate de om, de viață, de scopul 
creaţiei lui Dumnezeu, de scopul vieții omului. Egoistul 
nu va cunoaște niciodată cu adevărat nici lumea, nici 
viața, nici fericirea, iar căile lui spre îndumnezeire sunt 
foarte înguste. 

Părintele Arsenie Boca merge și mai departe 
decât Părintele Stăniloae, el întrevede mai mult decât 
un „ocean de egoism”. Egoismul este prezent într-o 
doză mai mare sau mai mică în fiecare dintre noi, adică 
este al miliardelor de oameni. Oricât de credincioși ne- 
am declara, de evlaviosi sau piosi, tot păstrăm ceva 
pentru a hrăni egoismul, atât cât a mai rămas din el 
în noi. Mulţi se declară „ai lui Dumnezeu”, dar destul 
de puțini sunt aceia care se leapădă de sine până la 
jertfă, până la a trăi întru totul „cauza lui Dumnezeu”, 
ne spune Preacuviosul Părinte. Aceste slăbiciuni, 
aceste „licăriri ale egoismului în om nu sunt totuna cu 

slăbirea creștinismului, legătura se face mai degrabă 
cu slăbirea omului. Este evident atunci că egoismul 
din om nu poate face din credința cea dreaptă, din 
Ortodoxie, o lumină a vieţii mai puțin vie”*”, 


Grija cea lumească 
Părintele Dumitru Stăniloae: 


„E O grijă care ne mișcă în cercul închis al 
intereselor noastre. E grija cea lumească, grija egoistă, 
care este considerată de creștinism un păcat, întrucât 
angajează toată atenția și nu ne mai putem gândi la 
infinitul adevărat al transcendentului. Dar e și o grijă 
de a scăpa de egoism, o grijă nu de menţinere în viața 
aceasta închisă , prin moarte, ci a mântuirii pe planul 
veșniciei. E o grijă în favoarea egoismului și o altă grijă 
de a topi în noi egoismul” ™. 


Părintele Arsenie Boca: 


„Precum când merg la oaste, oamenii lumii 
lasă toată grija de acasă, ca să nu-i încâlcească în 
vremea ostășiei, așa și nevoitorii mântuirii lasă toată 
grija lumii, pentru împăratul cerurilor”. 


Reflecţii: 


Grija cea lumească, mai precis îndepărtarea 
ei este avută în vedere atunci când în cadrul Sfintei 
Liturghii se cântă Heruvicul, cântarea îngerească de 
slavă. Omul prins în cele lumești, în grijile mundane, 
nu se poate ridica la starea care îi face pe îngeri să 

aducă permanent slavă lui Dumnezeu. E greu să 
fim asemenea heruvimilor și să cântăm melodii în 
perfectă armonie și într-un registru cu mii de glasuri, 
dacă am putea face aceasta ar însemna că am eliminat 
cu totul grija din viața noastră. 

Grija lumească prinde omul în lat și greu se 
mai desprinde acesta din împresurare, pentru că 
vorbim si de un tip de automutilare a ființei sale. 
Grija lumeascá este semnul omului lumesc. Cel prins 
în cele ale lumii este ca pasărea legată cu o sfoară, 
de care amintea Sfântul Maxim Mărturisitorul, care 
zadarnic se avântă spre cer, fiindcă sfoara o ţine 
legată și se va întoarce pe pământ. 

Dumnezeu este Cel care hrănește păsările 
cerului și toate vietuitoarele, Cel care face să rásará 
floarea în mijlocul stâncilor, iar de crinii câmpului 
tot El are grijă ca aceștia să crească „fără ostenealá 
și fără a toarce”(Matei 6,28). Cine știe, recunoaște 
şi mărturisește că Dumnezeu are grijă de toată 
făptura, nu simte nici lipsa, nici grija și pentru toate 
îi mulțumește Lui, asemănându-se Lui. 

Grija exagerată nu e un sentiment creștin. Ea 
poate chiar să se transforme și în boală. Ea vine de 
multe ori fără să o invoci, fără să se facă anunţată, 
fără zăbovire. Vine și se cuibărește ca viermele în 
măr; mărul fiind de data aceasta inima noastră. Cum 
este cariul pentru lemn, așa este și grija pentru suflet. 
Ea macină ființa omului și o pipernicește, slăbind 
puterile duhovnicești ale omului. 

Cuvântul grijă este venit în limba română pe 
filieră slavonă, din bulgărescul griza. În aceeași familie 
lexicală găsim cuvântul grijanie, care nu înseamnă 
altceva decât Cuminecătură, Împărtășanie. Dacă am fi 

permanent cu gândul la Sfânta Împărtășanie, la cum 
să ne apropiem de Trupul și Sângele Domnului cu 
vrednicie, atunci am putea spune că în viața noastră 
avem și o grijă sfântă, care este grijania. Prin urmare, 
grija de a nu păcătui și de a face voia Domnului 
este grijă sfântă, binecuvântată, pentru simplul fapt 
că se opune grijii celei lumești. De aceea, Părintele 
Stăniloae spune că sunt două tipuri de grijă, una în 
interiorul căreia se dezvoltă egoismul și o alta care se 
opune egoismului. 

Dacă cineva din familia noastră poartă după 
sine, ca pe o povară, grija cea lumească, acela trebuie 
să știe că se află la un pas mic de frică patologică, 
de anxietate și depresie. Filosofii existentialisti au 
tendința de a minimaliza efectele grijii sau anxietátii 
asupra psihicului omului, spunând că este un răspuns 
normal emoțional la responsabilitatea covârșitoare 
generată de libertatea umană. Răspunsul este doar 
parțial adevărat, pentru că dacă înţelegem și trăim 
libertatea dată nouă de Dumnezeu, în sens creştin, 
atunci - fiind purtați pe aripile dragostei de Însuși 
Dumnezeu - chiar nu mai are de unde să apară grija 
sau frica. Paul Evdokimov arată că „Dumnezeu nu 

este un stăpân de sclavi și că omul nu este un sclav. 
Dumnezeu este Libertate și omul este copilul acestei 
libertăţi divine”? În acest sens trebuie înțeleasă 
libertatea, nu în cel promovat de existentialisti. 

În plus, grija - care nu este altceva decât o 
frământare a ființei, asemănătoare cu mersul în gol 
al unei mori - ucide rugăciunea, comunicarea noastră 
cu Puterile cerești. Pe fondul îngrijorării, gânduri 
străine de rugăciune invadează mintea omului, 
nedând vreo șansă simtirilor duhovnicești să se 

cuibărească în suflet. Grija duce la deznădejde, iar 
deznădejdea e primul pas spre o boală psihică. A ne 
goli mintea de cele ale lumii este un îndemn dat nouă 
de Mântuitorul, atunci când spune: „Nu vă îngrijiţi 
de ziua de mâine, căci ziua de mâine se va îngriji de 
ale sale. Ajunge zilei răutatea ei!” (Matei 6, 33-34). 
Crestinul este îndemnat astfel sá nu se gândească 
prea mult nici la trecut și nici la viitor, ci să petreacă 
permanent cu Dumnezeu, să facă zilnic lucrările și 
voia lui Dumnezeu și, într-un imitatio Dei, să trăiască 
un prezent continuu. 

Grija cea lumească este cea care ne păstrează 
în cele ale lumii care cade sub simţuri, ea este cea 
care ne face să nu vedem acel dincolo, atât de familiar 
omului care acceptă hristificarea vieții sale. Infinitul, 
măreţia și dragostea lui Dumnezeu sunt noțiuni 
străine pentru cel luptat de grija cea lumească. 
Transcendentul nu poate fi înțeles sub niciun chip de 
cel care trăiește sub imboldul grijii, care de obicei este 
un târâm al instinctivitátii omului. Pe multi oameni 
îi îngrijorează în special lipsa hranei sau a apei, a 
banilor sau hainelor; lucruri de altfel necesare. Este 
grija exagerată pentru trup, de aceea trebuie să dăm 
curs îndemnului Domnului lisus Hristos, care poate 
fi înțeles așa: „Nu vă îngrijorați peste măsură de 
toate aceste lucruri, de altfel necesare; acestea să nu 
pună stăpânire pe voi şi pe sufletele voastre, în așa fel 
încât să nu mai puteți nici măcar zări, din vâltoarea 
lor, Împărăţia lui Dumnezeu! Sá nu vă lăsaţi robiti 
mâncării, băuturii, îmbrăcămintei sau grijilor de tot 
felul”. În primul rând, să ne îngrijim a-l plăcea lui 
Dumnezeu. A ne îngriji să plăcem lui Dumnezeu este 
grija binecuvântată. 

În viața creștinului există un război nevăzut 
care nu poate fi ocolit. Astfel, trebuie să fim pregătiți 
permanent de luptă, să ne îmbrăcăm cu toate armele 
duhovnicești, de care vorbește pe larg Sfântul 
Apostol Pavel (Efeseni 6, 10-18). Asta ca să nu cedăm 
ori să murim în luptă imediat ce s-a dat semnalul că 
aceasta a început. La luptă lăsăm cele ale casei spre 
a ne concentra la cele ce sunt ale războiului. Viaţa ne 
învaţă astfel. În lupta și în váltoarea vieţii, trebuie să 
lăsăm grija deoparte și să chemăm nădejdea, plină de 
dragoste, care sălășluiește în credință. 


Înfrânarea 
Părintele Dumitru Stăniloae: 


„Înfrânarea, exercitată liber deomul credincios, 
nu e înfrânare din urcușul spre Dumnezeu, ci din 
depărtarea de rele, având rostul să-l ferească pe om 
de scufundarea totală în lume”**”, 


Părintele Arsenie Boca: 


„Prin înfrânare săltăm sensul firii mai presus 
de fire” "+, 


Reflecţii: 


Omul se poate ridica deasupra instinctelor, 
exercițiul înfrânării sau cumpătării fiind de fapt 
o parte dintr-un proces important, care înseamnă 
hristificarea lui. În autobiografia sa, Părintele 
Arsenie Boca mărturisește că a reușit prin credința 

în Dumnezeu să se ridice cu ajutorul voinţei și 
a controlului conștiinței deasupra instinctelor și 
simtirilor, care vin în special din sfera biologică. 
Fiecare om are constitutiv această forță de înfrânare, 
una care îl ridică de altfel la demnitatea de a fi creat 
după chipul și asemănarea lui Dumnezeu. Mulţi nu 
lucrează însă cu voința proprie și nici nu acționează 
conform conștiinței și prin urmare se depărtează de 
Arhetip, de Modelul sau de natura lor. Ei ajung astfel 
la opusul înfrânării, care înseamnă neînfrânarea. lar 
de la neînfrânare la desfrânare este un singur pas, 
după cum ne spun dumnezeieștii Părinți. Evagrie 
Monahul spune că: „din mintea cea neînfrânată se 
face inima însăgetată cu săgeata vrăjmașului, spre 
fapta cea de desfrâui!*'. Desfrânarea, care poate 
îmbrăca o mulțime de forme, nu întunecă numai 
fiinţa unui om, unui păcătos, ea poate pune stigmat 
asupra familiei, asupra întregii comunităţi, poate 
aduce pedepse peste o cetate întreagă". Desfrânarea 
nu este un rău al unui singur om, este un rău comun. 

Să reținem că nu orice tip de înfrânare este în 
acord cu voia lui Dumnezeu, dacă aceasta se face după 
voia omului, ea s-ar putea să nu fie binecuvântată. 
Mai multi gânditori din sfera creștinismului sunt 
de acord că este posibil să faci o faptă bună cu scop 
rău, cum o faptă aparent rea poate să aibă un scop 
binecuvântat. Nu orice înfrânare este bună, ci doar 
aceea închinată lui Dumnezeu și împlinită cu frică 
de Dumnezeu, credință și înțelepciune. Ea mai 
trebuie să fie conformă cu legea iubirii dată nouă de 
Domnul lisus Hristos, înfrânarea trebuie exersată și 
aplicată în viața noastră în spiritul dreptăţii acestei 
legi a iubirii. Infránarea pune cărămizi la edificiul 

desăvârșirii noastre morale. Al. Schmemman ne 
spune că „păcatul este respingerea orientárii divine 
a vieţii, el este, de la originile sale, deviația iubirii 
noastre de la țelul său final”. înţelegem astfel că 
înfrânarea care deviază de la coordonatele date de 
legea iubirii se poate transforma ușor în păcat sau 
patimă. 

Înfrânare este un cuvânt care cu greu își găsește 
corespondent în alte limbi ale pământului, tocmai 
pentru că acesta stă în legătură cu un complex de 
sentimente și trăiri, ce înseamnă de fapt despătimirea 
omului, iar patimile omului pot fi multiple. Aproape 
că nu găsim corespondent pentru cuvântul înfrânare 
în alte limbi. El este tradus prin sinonime precum: 
abstinentá, abţinere, renunțare, temperantá, cumpătare. 

Chiar și în Sfânta Scriptură cuvântul apare 
foarte rar și într-un context care nu are legătură cu 
sexualitatea, ci mai degrabă cu ieșirea omului de 
sub porunca lui Dumnezeu. Conceptul biblic de 
înfrânare se leagă așadar în special de ascultare, de 
Legea morală a lui Dumnezeu. În Vechiul Testament, 
desfrânare înseamnă călcarea poruncilor, aspectele 
voluntare ale infránárii oferind oportunitatea 
poporului lui Dumnezeu, poporului ales, să-și 
demonstreze angajamentul în a respecta Legea. 
Votul nazireilor, de pildă, era unul care însemna 
reținerea de la tăierea părului, de la a bea vin sau 
băuturi tari. Nazireii făgăduiau mai ales să trăiască în 
curátie pentru Domnul. Noul Testament, chiar dacă 
vine cu Legea iubirii, nu desființează fágáduintele 
ce tin de abţinere, de reținere, de abstinentá”*. La 
o interpretare biblică atentă, se poate observa că 
înfrânarea trebuie să fie o alegere care are ca temei 

dragostea de Dumnezeu și desăvârșirea, mai puțin 
îndeplinirea mecanică a unui îndemn sau precept 
evanghelic. 

Cu cât mai mult te scufunzi în cele ale acestei 
lumi, cu atât mai mult te depártezi de țelul cel mai 
nobil al omului, care este urcușul către Dumnezeu. 
Așa mărturisește Părintele Dumitru Stăniloae, care 
mai afirmă că în legătură cu împlinirea vieții omului, 
cu dorința de sfințire nu există de fapt înfrânare. 
Nimeni nu-l poate împiedica pe om să crească, să 
dorească desăvârșirea vieții lui, după modelul vieții 
lui Iisus Hristos. 

Referitor la ţinerea în frâu a patimilor, există 
o opinie falsă, conform căreia înfrânarea este o 
virtute practicată în special în monahism și că, în 
familie aceasta nu se justifică. Eminentul profesor 
lámureste acest aspect spunând: „Creștinii în lume 
nu pot practica o înfrânare radicală ca monahii, dar 
pot practica și ei o anumită cumpătare care sporind, 
cu vremea, poate ajunge la înfrânarea monahală. 
Dacă înfrânarea este o virtute mai mult a monahilor, 
răbdarea este mai mult o virtute a mirenilor, deși nici 
unii, nici alții nu trebuie să uite cu totul de virtutea 
celorlalti”*”. 

Remarcám si prin cuvintele „Prin înfrânare 
săltăm sensul firii mai presus de fire”, că teologia 
Părintelui Arsenie Boca în legătură cu omul se 
înscrie pe linia ascetică și mistică deschisă de Sf. 
Maxim Mărturisitorul și explicată, chiar completată 
pe alocuri, de cel mai mare teolog al Răsăritului din 
secolul al XX-lea, Profesorul Dumitru Stăniloae. 
Sfântul Maxim Mărturisitorul spune: „Cel ce își 
trăiește viața în Hristos s-a ridicat deasupra dreptății 

104 


legii si a firii”; un cuvánt din care înțelegem foarte ușor 
cât de apropiate sunt gândirea și teologia Părinților 
Dumitru Stăniloae și Arsenie Boca, de gândirea și 
teologia maximiană. Îndemnul este să ne ridicăm 
deasupra firii, adică deasupra lumii materiale, către 
cele inteligibile, către cele de deasupra firii văzute. 
Sfântul Maxim explică faptul că există două firi, cea 
sensibilă și cea inteligibilă. Iar „firea inteligibilă a 
celor netrupesti ne arată teologia atotînțeleaptă”1%. 

În legătură cu aspectele vieții conjugale, 
care în mod evident, din cauza instinctelor, a firii 
omului de după cădere și simţurilor, implică și o 
latură ce tine de sexualitate, Părintele Arsenie Boca 
a dat sfaturi de o competenţă care îl pune pe picior 
de egalitate cu cei mai străluciți teologi ortodocși 
din toate timpurile: „Scrierile Părintelui Arsenie 
cu privire la viața conjugală pot fi puse alături de 
scrierile celor mai mari Părinţi ai Bisericii. Cred că 
nu mai găsim nicăieri în literatura patristică sfaturi 
atât de clare și de competente, în legătură cu viața de 
familie, nașterea pruncilor și educaţia copiilor ca în 
scrierile Părintelui Arsenie. Și aceasta pentru că ele 
sunt fundamentate nu numai biblic și patristic, ci și 
pe vastele sale cunoștințe de medicină”!2.. 


Rostul postului 
Părintele Dumitru Stăniloae: 


„Nepătimirea poate ajunge la înălțimi 
ameţitoare. Prin biruintá asupra patimilor, ca mișcări 
exagerate și contrare firii ale afectelor, se poate înălța 
cineva chiar și deasupra afectelor și trebuintelor 

naturale, măcar în mod intermitent, anticipând starea 
de după Înviere, când trupul nu va mai avea nevoie 
de nimic, când vom trăi numai bucurii spirituale ca 
minţi pure, când nu va mai fi întristare și durere. E 
viața sfinților, care se pot lipsi multă vreme chiar și 
de hrana strict trebuincioasă și pe care nu-i vatămă 
nici mușcătura viperei”*?, 


Părintele Arsenie Boca: 


„Întâi e sufletul și Dumnezeu și apoi trupul. 
Când poartă omul grijă de suflet, iese din pofta 
trupească, o stinge chiar, ca să poată primi Sfânta 
Împărtășanie - mâncarea sufletului și de care trebuie 
să se apropie tot creștinul, măcar de patru ori pe 
an. Postul e rânduit tocmai spre stingerea poftelor 
trupului. Câtă vreme omul nu iese din poftă, nu 
se poate apropia de Dumnezeu. Copiii chemaţi în 
sărbători și posturi, toți poartă în ei păcatul părintesc. 
Așa cum părinţii n-au ținut seamă de ziua Domnului, 
așa nici copiii nu vor tine seama de voia Domnului și 
de sfatul párintilor”*”. 


Reflecţii: 


Omul are, potrivit învățăturilor patristice, 
trei principale calități care provin din constituția sa 
teologică, din demnitatea sa de a fi chip al Cuvântului. 
Omul este creator (demiourgos), stăpân (kyriarchos) 
si liber (eleutheros)” Omul este creator când are 
sinergie, adică împreună lucrare cu Dumnezeu, este 
stăpân când conduce întreaga creație spre Creatorul 
ei, închinând-o Lui, este liber când din dragoste și 

după voia proprie slujește lui Dumnezeu. Omul 
este coroană a creației lui Dumnezeu și asta se vede 
si când posteste, postul conducând la virtuți care 
întăresc calitățile sale de creator, stăpân și slujitor 
plin de iubire. Unele animale au daruri cu totul 
speciale, care întrec cu mult abilitățile omului. Dar 
oricât de uimitoare ar fi aceste daruri, care sunt 
evident tot de la Dumnezeu, animalele nu au această 
posibilitate, de a-și modela virtutea, de a se desăvârși 
până la sfințenie. Pe scurt, fiindcă animalele au în 
ele cele proprii naturii iraționale, ele nu pot posti cu 
adevărat!?. 

Din toată creația de ziua a cincea și a șasea, 
omului exclusiv i-a fost dat postul, ca un dar al lui 
Dumnezeu, nu ca o povară, tocmai pentru că postirea 
arată că el are capacitatea incontestabilă de a-și struni 
pofta trupului, de a se ridica deasupra plăcerilor 
efemere, patimilor, ispitelor, gusturilor și mirosurilor 
plăcute. Darul acesta înseamnă a face pace între 
trup și suflet, între pământ și Cer. Lăcomia, curvia, 
neînfrânarea fac din tot ce ne înconjoară obiect și 
din. oameni biete trupuri. Postul ne ajută să găsim 
în noi și în celălalt mai mult decât trupul, să găsim 
frumusețea și harul cu care ne-a înzestrat Dumnezeu 
pe toți, atunci când Acesta a pus în om „suflare de 
viață” din suflarea Sa (Facere 2,7). 

Postul nu este poruncă a preotului, așa cum 
se spune popular și cum afirmă necredincioșii, ci 
este încă o dovadă că Dumnezeu, dorind să fim cu 
adevărat oameni, după chip și după asemănare, ne-a 
dat și darurile și harurile care ne poartă spre această 
lumină a asemănării. Postul nu este poruncă din 
Decalog, dar este prima poruncă dată oamenilor prin 

acel „Să nu mănânci din...”, este poruncă eclezialá. De 
la înălțimea acestei griji a lui Dumnezeu manifestate 
față de Adam si Eva, trebuie să înțelegem postul ca 
fiind dar divin, privilegiu, mijloc spre a înfia lumina 
care iradiază din Hristos. 

Cine citește cu atenţie Scriptura poate să 
descopere și să înțeleagă că „Împărăția lui Dumnezeu 
nu este mâncare și băutură, ci pace și bucurie în 
Duhul Sfânt” (Romani 14,17). Postul înlesnește 
accesul la noi și noi virtuți în om, exersarea lor fiind 
urcuș duhovnicesc spre Dumnezeu și spre sfințirea 
vieţii sale. 

Să reținem însă că postul care nu este legat 
cu cumpătarea și ascultarea de duhovnic, postul 
care întrece măsura, acela nu mai este post. Al . 
Schmemman spune acestea: „Este mai bine și mai 
sigur să începem de la un minimum - doar cu puţin 
peste posibilitățile noastre fireşti - și să creștem 
efortul nostru puțin câte puţin, decât să încercăm 
să sărim foarte sus la început și să ne rupem câteva 
oase când revenim pe pământ. Pe scurt: de la un post 
simbolic și nominal - postul ca obligație și obicei - 
trebuie să ne reîntoarcem la adevăratul post. Să fii 
limitat și smerit, dar consecvent și serios. Să cântărim 
onest capacitatea noastră duhovnicească și fizică și 
să actionám ca atare - amintindu-ne, totuși, că nu 
există post fără stârnirea acestei capacități, fără a 
introduce în viața noastră o dovadă dumnezeiască, 
cum că cele ce sunt cu neputinţă la oameni sunt cu 
putință la Dumnezeu'”. 

Post (postire) provine din slavonescul postu, 
postiti și în limbajul uneori sec al dictionarelor 
înseamnă a rábda de foame, a nu mânca. Interesant 

este că  postitor, în sl. postiniku, este un cuvânt 
care înseamnă și pustnic. Si prin această legătură 
lexicală, nu numai prin realitatea omului constituit 
teologic, postul înseamnă asceză, o viață privată de 
plăcerile care desfată trupul, precum și asemănarea 
postitorului cu pustnicii cei vestiți care au plăcut lui 
Dumnezeu. 

Modelul ideal al postitorului îl găsim la 
Cel care a purtat chipul Chipului lui Dumnezeu. 
Dumnezeul adevărat lisus Hristos a putut înmulți 
mâncarea: peștii si pâinile — dar, ce minune! - Omul 
adevărat lisus Hristos a mâncat alături de Ucenici, 
dar a și flămânzit (Matei 21,18). Mai este evident că 
dacă Mântuitorul S-a întrupat pentru noi oamenii și 
pentru a noastră mântuire, atunci postul pe care l-a 
ținut în vremea misiunii sale și în pustiul Carantaniei 
a fost unul de folos întregii umanitáti. Hristos nu 
avea nevoie să se sfinteascá pentru că Sfânt a venit 
pe pământ, așa că toată asceza Sa a fost spre folosul 
lumii, spre îndreptarea ei, spre mântuirea ei. Postul 
este așadar o urmare a modelului nostru lisus 
Hristos, „Care, fără a avea nevoie să Se înfrâneze de 
la păcate — El fiind fără păcat — a postit totuși și Și-a 
chinuit trupul, de voie!2”. 

Potrivit Părintelui Dumitru Stăniloae, postul 
contribuie la restabilirea firii din starea ei de boală 
la care au coborât-o patimile, apoi la ridicarea ei mai 
presus de fire. lată cum această expresie, „mai presus 
de fire”, de proveniență maximiană, poate fi întâlnită 
și la Părintele Dumitru Stăniloae, dar și la Părintele 
Arsenie Boca, ca semn al unei teologii pur filocalice. 
Omul care ignoră postul este omul care nu vrea să 
aducă lumină, frumuseţe și adevăr în viaţa lui. Postul 

îmbracă omul prin subtierea poftelor cu lumina lui 
Hristos. Postul face oamenii mai frumoși, fiindcă cel 
ce pune lacăt patimilor are posibilitatea să iubească 
mai sincer și mai mult. Cunoașterea adevărului care 
se leagă de revelația divină nu îi este accesibilă celui 
ce întunecă ființa sa cu păcate, astfel postul este și 
adevărul, cale spre cunoașterea lui Dumnezeu și a 
tainelor acestei lumi. Cel care nu posteste se opune 
curgerii firești a întregii creaţii spre Ziua Domnului, 
slujind astfel stăpânitorilor întunericului acestui veac. 

Referitor la post - văzut în special ca o ferire de 
păcate, nu de bucate - Părintele Arsenie Boca rostește 
un adevăr greu de contrazis. În familiile care nu-și tin în 
frâu patimile, se ivesc mereu probleme și mai rău aceste 
patimi se transmit ereditar și urmașilor. De obicei, când 
un copil suferă într-o familie, părinții simt nevoia să 
adreseze lui Dumnezeu o întrebare (poate legitimă): 
„De ce suferă copilul meu?”. Răspunsul însă nu se află 
la Dumnezeu, ci chiar în adâncul ființei părintelui care 
a acceptat cândva păcatul și acolo unde el nu priveşte 
decât rareori sau atunci când se ivește un necaz. Cum 
frumos spunea Părintele Arsenie: „Omul se roagă de 
Dumnezeu să-l scape de necazuri și Dumnezeu se 
roagă de om să-și schimbe purtările. Socotiti acum, care 
de cine să asculte mai întâi?” 

Mai remarcăm faptul că Părintele Arsenie Boca 
are o întreagă teologie dezvoltată în jurul acestei teme 
„a adâncului”. Sfintia Sa spune: „Că în toată strădania 
noastră bună, să mânăm mai adânc. Necazul, piedicile 
sau încercările sunt puse ca să le trecem, iar nu ca să 
ne oprim sau să ne întoarcem păgubași. Încercările de 
tot felul sunt binecuvântate de Dumnezeu și trimise 
oamenilor, cu rostul ca din prilejul lor să ne întâlnim 

cu El, căci de la El primim puterea neobișnuită, care 
întoarce necazul în bucurie”. În aceste cuvinte găsim și 
răspunsuri la întrebările legate de încercările, ispitele si 
necazurile prin care trece familia în care nu se postește. 
Post înseamnă a te dezbăra de patimi și a pune în locul 
lor dragostea de Dumnezeu. 


În căsnicie există subordonare? 
Părintele Dumitru Stăniloae: 


„Ami ești necesar mie, nu pentru ca să te fac 
subordonatul și slujitorul meu, nu pentru că aș simţi 
necesitatea unui astfel de subordonat și slujitorul meu, 
ci pentru a-mi fii tu mie centrul meu de preocupare și 
de slujire. Îmi ești necesar ca subiect autonom, nu ca 
un obiect subordonat. Îmi ești necesar pentru a înlocui 
grija de mine cu grija de tine, pentru a te pune în locul 
eului meu. Atât de intim îmi devii, atât de una cu mine, 
atât de mult te atrag în centrul existenței mele, încât 
îmi substitui eul meu. Tu tii locul eului meu, tú în mine 
locul persoanei prime”*?, 


Părintele Arsenie Boca: 


„În opera recreațiunii omului în Hristos, cele 
două părţi trebuie să se simtă că sunt chemate la cinstea 
de colaboratori ai lui Dumnezeu (1 Corinteni 3, 9), care 
urmărește printr-înșii o intenție divină, îmbrăcată în pui 
de om. O căsătorie cu o așa socoteală o binecuvintează 
Dumnezeu când ridică nunta de la instinct la rostul ei 
spiritual, la cinstea de Taină. E singura garanție a unei 
căsătorii durabile și plăcute lui Dumnezeu”*”. 

Reflecţii: 


„Supunerea femeii” la care face referire Sfântul 
Apostol Pavel, expresie care se poate face auzită și 
atunci când se săvârşeşte Sfânta Taină a Cununiei, 
este de fapt supunerea față de poruncile Domnului, 
nu față de poftele bărbatului. Supunerea aceasta este 
ascultare în credinţă, conlucrare în înfăptuirea binelui, 
este întărire a căminului conjugal pe temeiul vieților 
sfinților care au fost căsătoriți, este sfânta smerenie 
de care vorbește Sfântul Isaac Sirul ca fiind cea care 
pășește înaintea harului. 

Legăm așadar termenul supunere mai ales 
de ascultare, obediență, în niciun caz de subordonare, 
subjugare, înrobire. Femeia mai puţin credincioasă 
trebuiesáínvetesisáascultedebárbatulbinecredincios, 
dupá cum si bárbatul mai putin credincios trebuie sá 
înveţe sá asculte de femeia binecredincioasá. Când nu 
înțelegem care sunt termenii ascultării sau supunerii 
cu care suntem datori în special față de Dumnezeu, 
atunci trebuie să mergem spre exemplul suprem al 
lui lisus Hristos. Este exemplul suprem, fiindcă în 
ascultare față de Tatăl ceresc, S-a dat pe Sine lumii, 
într-un sacrificiu unic, plin de iubire și irepetabil, 
pentru ispășirea păcatului întregii lumi. Pentru ca 
omul să aibă o adevărată sfințenie interioară, trebuie 
să accepte în ascultare de Dumnezeu și toate acțiunile 
exterioare lui, de aici vine nevoia de ascultare. 

Să mai reținem că Duhul Sfânt este oferit 
tuturor celor care cred în lisus și își închină viaţa Lui. 
Lucrarea și prezența Duhului Sfânt, în toți oamenii 
dreptcredinciosi, rugăciunea pe care Acesta o face în 
noi cu suspinele sale negrăite, sunt puncte importante 

de sprijin pentru oamenii care caută adevărata 
existenţă și o viață spirituală deplină. Oamenii pot trăi 
făcând voia lui Dumnezeu, iar în ascultare deplină 
față de El, aceștia constientizeazá elementul deiform 
din constituția lor. Ascultarea este prin urmare virtute 
aleasă care îi cheamă pe toți oamenii la comuniunea 
încă din această viață cu sfinții. Ascultarea este cea 
„care eliberează libertatea și condamnă la moarte 
idolatria de sine”, spune într-un cuvânt al său Olivier 
Clement. 

Părintele Dumitru Stăniloae are pe tema iubirii 
dintre soți, a coordonării și conlucrării dintre cei doi, 
cuvinte care pot constitui fondul unor binecuvântate 
fágáduinte care se pot face în faţa Sfântului Altar al 
bisericilor, chiar în momentul în care se săvârșește 
Sfânta Taină a Cununiei. Cuvinte mai clare și mai 
frumoase despre cum trebuie să fie relația dintre soți, 
nu credem că există în literatura universală: „Dacă 
tu mi te dăruiești liber și fără a înceta să fii suveran, 
nesubordonat mie ca obiect, iar eu mă dăruiesc 
tie la fel, înseamnă că nici eu, nici tu nu devenim 
proprietatea exclusivă a unuia, ci eu sunt al tău fără a 
înceta să fiu și al meu, și tu esti al meu fără a-ţi pierde 
libertatea, fără a înceta să fii si al táu”*. 

Atunci când te supui altcuiva din dragoste, 
când asculti de altcineva în numele iubirii, nu trebuie 
să te transformi în obiect, pentru că ești și tu chip și 
asemănare după Dumnezeu. Ascultarea ta respectă 
libertatea cu care te-a înzestrat Dumnezeu, respectă 
dreptatea, adevărul, iubirea adevărată și se inspiră 
din viaţa Sfântă a Mântuitorului, din „activitatea sa 
iubitoare de oameni și din minunile Sale mai presus 
de fire”, 

Fructul iubirii dintre soţi este copilul, care 
nu reprezintă altceva decât o „intenţie divină”, așa 
cum spune Părintele Arsenie Boca. Soții nu sunt doar 
colaboratori în ceea ce întreprind în căsătorie, ei sunt 
și parteneri de dialog cu Dumnezeu cel personal, ei sunt 
colaboratorii lui Dumnezeu pe pământ, înfăptuitori ai 
scopului pentru care Dumnezeu a instituit căsătoria. 
Pentru că este o Taină a Bisericii, căsătoria trebuie 
păstrată tot timpul la înălțimea acestui rang, ne spune 
Părintele. Prin toate Tainele Bisericii sunt „asumate 
de Biserică și sfintite toate funcţiile vieţii omului”, 
așa că, a trăi în „rostul spiritual al Nunții” este un 
lucru la îndemâna tuturor oamenilor căsătoriţi după 
rânduiala eclezială. Ascultarea de Dumnezeu face 
căsnicia durabilă și plăcută lui Dumnezeu. 


Dragostea (Iubirea) 
Părintele Dumitru Stăniloae: 


„Dragostea adevărată față de semen, 
dragostea care nu cade niciodată, nu se poate naşte 
fără rugăciune și fără asceză purificatoare de patimi. 
Iubirea este un uriaș plus de cunoaștere, producând 
în același timp un uriaș plus de viaţă în cel iubit și în 
cel ce iubește, dezvoltând la maximum fiinţa lui si a 
mea”1%. 


Părintele Arsenie Boca: 


„lubirea n-are marginile omului, nici spaţiul, 
nici timpul; nu piere niciodată, e puternică, încât 
străbate dincolo de mormânt și ajunge pe cel iubit; 

străpunge iadul care nu-i poate sta împotrivă și 
străbate cerul. Iubirea e însușirea lui Dumnezeu, prin 
care a creat lumea văzută și nevăzută, și toată făptura 
care-L cunoaște de Tată e străbătută de iubire. Dacă 
am stárui cum trebuie în iubirea aceasta fără margini, 
s-ar răsfrânge și în noi obârșia noastră divină, chipul 
si asemănarea fiilor cu Tatăl, am avea si noi mulțime 
de însușiri dumnezeiești, prin har nu prin natură, în 
primul rând n-am fi așa de márginiti într-o mulțime 
de privinte”*, 


Reflectii: 


Ca să putem înţelege că iubirea este mai 
mult decât eros (gr. eros), trebuie să mergem spre o 
traducere mai nimerită a cuvântului, spre grecescul 
agapi. Agapi este nu numai dragostea care cuprinde 
în ea pe Dumnezeu și pe semeni, este o continuă 
prăznuire, este starea din ziua a opta, când vom 
trăi după chipul înnoit al lumii, când vom umple cu 
această stare pământul și cerul nou. Erosul înseamnă 
mai mult dorinţă, este iubirea care provine din 
instincte, este ceea ce am căpătat odată cu hainele 
de piele (Facere 3,21) pe care le-au îmbrăcat Adam și 
Eva după cădere. Erosul tine de uman, agapi (agape) 
ține de ceea ce este dumnezeiesc în iubirea noastră. 
Agapi este iubirea care izvorăște din Dumnezeu 
și se revarsă în om, pentru ca omul să hrănească 
din această revărsare alt om, în temeiul iubirii fără 
margini pe care a primit-o de la Tatăl ceresc. 

Erosul deţine și el un rol major în viața de 
familie, în viața omului, de aceea el nu trebuie ignorat 
sau blamat excesiv. Pur și simplu erosul trebuie 

înțeles și convertit în sens creștin. Paul Evdokimov 
explică acestea: „Dacă ar exista numai agape, s-ar 
suprima orice răspuns la dragoste prin dragoste, 
orice întâlnire între două persoane. Pentru Sfinţii 
Părinţi, agape și eros sunt două expresii corelative ale 
iubirii divine. Eros exprimă aspectul irațional, extatic 
al iubirii agape. Pentru Sfântul Maxim Mărturisitorul, 
Hristos este erosul răstignit”. 

Iubirea este cea care animă cele mai importante 
fapte din viața omului. De exemplu, în numele 
iubirii se încheie căsătoria între femeie și bărbat sau 
se procreeazá. Iubirea este cu atât mai mare cu cât ea 
este vehiculul care ne transportă spre Cer, este cea 
care ne propulsează real, nu imaginar, spre fericire, 
pregătind terenul pentru viața și fericirea veșnică. 
Să mai remarcăm că, etimologic, iubire (dragoste) 
este legat și de slavonescul dragostu, care înseamnă 
minune. lubirea este cu adevărat minunea care dă 
sens vieții omului; iubirea este cea care naște iubiri; 
iubirea este minunea prin care rupi părți din sufletul 
și viața ta, ca să-i viezi pe alții; iubirea este minunea 
de a fi și a rămâne permanent în cele ale dragostei, de 
aici vine și termenul îndrăgostit. 

Iubirea este názuinta omului spre tot ce este 
bun si frumos sau vrednic de dorit. Această názuintá 
este sáditá de Ínsugi Dumnezeu ín firea omului, ín 
ziua a șasea a creatiei, iubirea este așadar ontologică. 
Iubirea pleacă întotdeauna de la Dumnezeu spre 
om, așa cum razele de soare încălzesc pământul. 
Bucurându-se de aceste raze, pământul rodeste si 
astfel se întoarce iubirea omului către Dumnezeu. 
Să nu uităm că soarele luminează și peste piatră sau 
locuri aride și aici trebuie să înțelegem că Dumnezeu 

iubește toți oamenii fără deosebire. Aici găsim de 
fapt modelul și îndemnul în a-i iubi și noi pe semeni, 
cu o iubire care o imită pe cea dumnezeiască.-Sfântul 
Igantie Briancianinov îndeamnă așa: „lubite frate! 
Caută să sporești în tine iubirea duhovnicească 
de aproapele: intrând în ea, vei intra în iubirea de 
Dumnezeu, pe porţile Învierii, pe porţile Împăraţiei 
Cerurilor” 17. 

Iubirea îmbogățește și înnobilează, deschide 
omului drumul către înfierea harului divin si 
fireşte că această înfiere este posibilă și în viața de 
familie. Sfântul loan Gură de Aur arată că „iubirea 
dumnezeiască slujitoare a Domnului și a Duhului 
Sfânt, pe cele risipite le adună, iar pe cele înstrăinate 
si le face prietene”!*. Iubirea față de Dumnezeu este 
cea care ne face să păzim poruncile, este cea care, 
așa cum arată Sfântul Maxim Mărturisitorul, ne dă 
înțelesul lucrurilor și ne deschide mintea spre o viață 
de contemplare. 

Între Dumnezeu si om, există ceva comun, 
o punte nevăzută care face posibilă apropierea de 
Dumnezeu. Omul poartă demnitatea de a fi creat 
în ăsemănarea cu Dumnezeu și „după chip”. El e o 
ființă spirituală, orientată în chip natural și existențial 
spre Dumnezeu. Prin urmare și iubirea este orientată 
natural și existențial spre Dumnezeu. lubind pe 
Dumnezeu, iubești liber și firesc și toate cele create 
de El si pe oameni, „pe aproapele”, pe soțul sau pe 
soția ta. Cine nu-și iubește aproapele este călcător de 
poruncă și nu-L iubește cu adevărat pe Dumnezeu. 

Referitor la dragostea cu care suntem datori 
față de aproapele, Părintele Dumitru Stăniloae spune 
așa: „A-i arăta cuiva direct iubirea ta e o bucurie 

pentru acela. Dar a-i comunica și participarea altuia 
la iubirea sa e o bucurie si mai mare pentru acela”*”, 
Dragostea către aproapele este așadar o comunicare a 
iubirii pe care o arăţi cuiva, prin darul dela Dumnezeu. 
Dragostea nu este o chestiune care privește exclusiv 
două persoane, este intercomunicare a darului și 
harului lui Dumnezeu care insuflă dragostea. lubirea 
întreagă este atunci când nu numai persoanele se 
dăruiesc și se acceptă reciproc, ci și atunci când se 
susțin și se afirmă reciproc și personal, se pun în 
valoare prin dăruire și primire. 

lisus Hristos a adus între oameni, a adus 
din Cer pe pământ, nu numai ideea de iubire a 
aproapelui nostru; Domnul nostru a venit cu pilda 
dumnezeiască a unei vieți de iubire, bunătate, iertare 
și curátie sufletească, la care fiecare om trebuie sa 
năzuiască, spre desăvârșirea sa. Putem să punem 
un semn de egalitate între iubire și viață, mai ales 
gândind la faptul că lisus Hristos S-a jertfit pe 
Sfânta Cruce din marea Sa iubire de oameni. Și prin 
această dovadă de dragoste, El ne-a adus la Viaţă. În 
marea Sa dragoste pentru om, lisus Hristos ni-L face 
accesibil pe Dumnezeu, descoperindu-ne însușiri ale 
ființei divine. lisus Hristos este taina care circumscrie 
toate veacurile, dar și „Cel care a dezvăluit, dacă 
e îngăduit să spunem așa, însuși adâncul cel mai 
dinlăuntru al bunátátil părintești si a arătat în Sine 
sfârşitul pentru care au primit făpturile începutul 
existenţei”!“. Așadar modelul iubirii de Dumnezeu 
și de aproapele este lisus Hristos, căci Domnul 
nostru iubind cu iubirea cea deplină, Și-a luat moarte 
pe Cruce de bunăvoie pentru toți oameni. 

Părintele Dumitru Stăniloae este un 

veritabil teolog al iubirii, așa cum a fost și Sfântul 
Maxim Mărturisitorul. Spre deosebire de teologia 
maximiană, la Părintele Stăniloae găsim și un lirism 
aparte, un demers auctorial întru totul original, din 
care înțelegem că dragostea trebuie mai degrabă 
trăită decât gândită. lubirea față de Dumnezeu 
și aproapele este la Părintele Stăniloae bucurie 
extatică, rod al convorbirii cu Dumnezeu, incursiune 
în transcendent: „Dacă ne cuprinde câteodată o 
asemenea bucurie față de semen fără să ne fi pregătit 
printr-o iubire specială față de el, aceasta se datorește 
faptului că sufletul nostru s-a pregătit în general 
prin iubire, prin rugăciunea ca drum iubitor spre 
Dumnezeu și prin consecința ce a urmat de aici, de 
a iubi orice om. Dar, în orice caz, clipa de bucurie 
extatică trăită de un om, neurmând unei pregătiri 
speciale de lărgire a inimii prin părăsirea tuturor 
imaginilor, conceptelor și intereselor limitate, nu 
poate dura decât cu mult mai puţin decât beţia!“ 
dragostei de Dumnezeu”**, 

Părintele Arsenie Boca leagă iubirea de actul 
creației; din dragoste, Dumnezeu a creat lumea 
văzută și nevăzută, iar această iubire dumnezeiască 
„Străbate” timpul, spaţiul și toată făptura care Íl 
cunoaște și recunoaște pe Dumnezeu ca Tată și 
Proniator. Legătura dintre doi oameni, căsătoria 
rezistă și devine de nezdruncinat dacă se hrănește 
din această dragoste inepuizabilă; iubirea având 
puterea de a depăși limitele spațiului cunoscut și 
ale timpului concret. Părintele Arsenie mai scoate 
în evidență puterea purificatoare și unificatoare 
a iubirii care vine odată cu Hristos coborând în 
mijlocul nostru, chiar și pentru iubirea a doi-trei 

oameni care Îl cheamă: „Unirea puterilor sufletului 
pe pământul inimii, însemnează iubirea, căci numai 
ea unește cele învrăjbite. lar iubirea cerând ceva de 
la Dumnezeu, Tatăl răspunde celor doi sau trei de pe 
pământ, dăruindu-le iubirea Sa din ceruri, care este 
Fiul Său, și așa ne aflăm având pe Dumnezeu, carele 
este iubire, în mijlocul nostru”**. 


Dăruirea 
Părintele Dumitru Stăniloae: 


„Omul nu se extinde doar luând, ci și dând. 
Cu cât dă mai mult, cu atât se deschide mai mult 
pentru a primi, și cu atât i se deschid mai mult ceilalți, 
pentru a-i da din partea lor”!*. 


Părintele Arsenie Boca: 


„Crucea de întărire (jertfă), prin care ne dăruim 
aproapelui, prin care trăim și chiar murim pentru 
aproapele. Aceasta e crucea creștinului. Numai cine 
iubește pe aproapele este creștin adevărat (loan 13, 
355. 


Reflecţii: 


A dărui, a te dărui, ţine de sacrificiu și este 
interesant de observat că sacrificiu are rădăcina în 
latinescul sacrum, dăruirea consemnând un act de 
sfințire a vieții omului. A dărui este așadar un semn 
al sfinteniei spre care trebuie să tindă omul prin însăși 
natura lui. Sacrificiul pe care un om îl face pentru 

celălalt, reprezintă o acţiune de întoarcere la esența 
omului, o imitare a Jertfei Mântuitorului nostru. 

Dăruirea este semn al neiubirii de sine, 
este modul prin care, conștienți fiind de darurile 
nenumărate și negrăite pe care le-am primit de la 
Dumnezeu, impártim și celorlalți din înzestrările 
noastre. Dáruirea este un act ce tine de milostivire și 
pietate, iar săracilor li se oferă posibilitatea de a face 
daruri sufletești, care adeseori sunt mai apreciate. 
Nu dăruim ca să primim ceva înapoi, nici nu ne 
răscumpărăm păcatele dacă vom duce la Altarul 
bisericilor toată averea noastră. Dăruirea trebuie să 
vină din suflet, ca act natural, nu forțat și trebuie sá 
încălzească inima celui care primește, până acolo 
încât să nu uite să mulțumească lui Dumnezeu pentru 
această binefacere. 

În vechime, evreii au fost instruiți să-și ducă 
zeciuiala la „casa visteriei”, care era templul, — centrul 
lor religios - de fapt centrul vieții întregului neam. 
Israelul era un popor teocrat și zeciuiala o considerau ca 
pe o poruncă. Observăm că, dacă în Vechiul Testament 
se poate vorbi de o obligativitate în a da din avutul tău, 
din rodul pământului tău, în Noul Testament lucrurile 
se schimbă considerabil. Darurile trebuie făcute în 
ascuns, potrivit învățăturilor pe care le dă Domnul, 
ele poartă amprenta sufletului celui care dăruiește, iar 
motivul pentru care faci daruri se schimbă, acesta fiind 
legat de dragoste, nu de poruncă. Viaţa spirituală, așa 
cum ne-a fost nouă predată de lisus Hristos „nu e o 
viață de legi și dispoziții, ci o viață de împărtășire, 
de iubire, de dragoste, de amestec și contopire cu 
Dumnezeu”!. Cu frumusețea sufletului nu te lauzi 
pe ulite tipánd, ci în taină întru Domnul lucrând. 

Într-un frumos cuvânt care tine de antropologia 
creștină, V. Lossky explică: „Numai lepădându-se de 
propriul său conţinut, numai dăruindu-l în chip liber, 
numai încetând să existe pentru sine se exprimă din 
plin persoana în aceeași fire a tuturor. Lepădându- 
se de binele său individual, ea sporește la nesfârșit 
și se îmbogățește cu tot ce aparține tuturor. Persoana 
devine icoana desăvârșită a lui Dumnezeu, dobândind 
asemănarea care este desăvârșirea firii comune tuturor 
oamenilor”*”, Omul este chip al lui Dumnezeu, iar 
Dumnezeu S-a dăruit mai întâi oamenilor, înțelegem 
astfel și în ce măsură trebuie să dăruim, să ne dăruim. 

Când omul ţine ce are numai pentru el, atunci 
se face neascultător, mândru, lacom, luciferic. Pe 
când dăruirea înseamnă extinderea de care vorbește 
Pr. Dumitru Stăniloae, o extindere spre a înţelege 
lumea și scopul ei, spre a înţelege rostul comuniunii 
cu Dumnezeu și cu semenii. De fapt, comunitatea se 
întăreşte prin darurile pe care oamenii și le fac unii 
altora. Fie că sunt materiale sau spirituale, darurile 
întăresc comunitatea și vorbesc despre frumusețea 
unei comunităţi. Comunitatea se îndreaptă nu numai 
spre o viață spirituală creștină ideală, ci spre o „viață 
a Duhului”**, 

Părintele Arsenie Boca vede darul ca jertfă, ca 
pe o cruce de purtat de către fiecare creștin. Cel Care a 
aprins în noi mai întâi dorința de dăruire și jertfă este 
Mântuitorul lisus Hristos. Primirea Jertfei pe Cruce, 
ca expresie a dragostei desávársite a lui lisus față de 
Dumnezeu - Tatăl și oameni, este un act de ascultare 
și de dăruire supremă. Mântuitorul S-a dat pe Sine 
morții, ca sá ne dăruiască nouă viață si de aici trebuie 
să înțelegem puterea sfintitoare a darului care este 

făcut după cuvântul lui Dumnezeu. Dacă darul nu 
este îmbinat cu iubirea de aproapele, el devine un act 
mecanic, unul care arată că cel ce dăruiește riu crede 
într-un Dumnezeu viu și iubitor, ci mai degrabă în 
Dumnezeu ca idee, ca noțiune abstractă. Iubirea este 
cea care insuflă pe cei care dăruiesc, după cum este 
și motor al credinței. Interesant este că și la Părintele 
Stăniloae întâlnim ideea de cruce în căsnicie: „Nașterea 
și creșterea de prunci, slujirea Bisericii și a societății, 
ca înfrânare a egoismului în doi, înseamnă o cruce. 
De aceea se cântă la Slujba Cununiei un imn închinat 
mucenicilor'*., 


Despre plácere si fericire 
Párintele Dumitru Stániloae: 


,Numai persoana poate iradia viata si deci 
poate da altuia fericirea. Numai persoana poate primi 
altá persoaná ca viatá inepuizabilá si neconfundatá cu 
sine. Nu din lucruri si din valori spirituale abstracte 
tráite ín izolare se hráneste viata plenará sau fericirea 
omului, ci din altă persoană. Dar numai într-o supremă 
Persoană poate iradia toată viața sau fericirea ființelor 
umane, care au fost create ca persoane pentru a putea 
fi în continuare cu Dumnezeu cel personal și între 
ele”1%, 


Părintele Arsenie Boca: 


„Căsătoria-i pentru mântuire și prunci, nu 
pentru plăceri și desfránare”*, 

Reflecţii: 


Comuniunea este izvor de viaţă, iar fericirea 
creștinului — mai ales în viața de familie - este o 
experiență care nu tine de autonomie, ci tine de 
comuniunea plină de iubire cu Dumnezeu și cu 
semenii. Plăcerea creștinului este să facă voia lui 
Dumnezeu, misiune care devine și mai grea când 
se întâlnesc doi oameni, două persoane, două 
eu-ri înzestrate fiecare cu voință liberă, rațiune, 
personalitate și liber arbitru. Creștinismul este realist, 
ne spune Părintele D. Stăniloae: „Nu se avântă în 
promisiuni de fericire neumbrită de greutăți, căci 
viața e îmbinată din amândouă laturile. Dar fericirea 
are totuși câștigul final. Cine așteaptă numai fericire 
de la căsătorie, numai plăceri, nu o va suporta lung 
timp”1>. 

Bunăstare și fericire, binecuvântare de la 
Dumnezeu și prunci ascultători nu poți avea fără 
luptă. Ne spune P. Evdokimov că „văzut de sus, un 
sfânt este țesut în întregime din lumină, dar văzut de 
jos el nu încetează vreodată să lupte”. Pe de altă 
parte, Al Schemamann afirmă despre fericirea celor 
care petrec cu Dumnezeu încă din această viață, 
acestea: „Nu este vorba despre o fericire superficială 
și zgomotoasă, ce vine și trece de douăzeci de ori 
într-o zi și care este așa de fragilă și trecătoare; este 
o fericire adâncă care nu vine dintr-o pricină unică 
și personală, ci din aceea că sufletul nostru - citând 
cuvintele lui Dostoievski - a atins „altă lume”. Și ceea 
ce acesta a atins este plăsmuit din lumină, pace și 
bucurie, dintr-o încredințare inexprimabilă!*”. 

Fericire, din latinescul felicitas este un cuvânt 

care desemnează mai mult o stare, însă din punct de 
vedere teologic, fericirea este mai mult decât o stare, 
ea reprezintă viața însăși. Îi numim Preafericiti, pe mai 
marii Bisericii fiindcá ei pregustá fericirea perpetuá 
de care se bucurá sfintii din Biserica triumfátoare. 
Fericirea e viata însăși, nu o sumă a plăcerilor. 
Oamenii tind să alerge după un tip de fericire, care 
este dat de plăceri, de odihnă, de confort, de bani 
sau împlinirea unor instincte. Găsim aici o „fericire“ 
efemeră; fericirea se dizolvă, se consumă în împlinirea 
unei simple și banale plăceri. Să primim Fericirile 
așa cum ni le-a predat Mântuitorul în Predica de pe 
Munte. Aceasta reprezintă singura cale de la efemer 
la fericirea statornică. Spre această fericire trebuie să 
se îndrepte omul încă din primele zile ale vieții lui. O 
viață închinată Domnului este o viaţă fericită, o viață 
închinată omului (lumii) este o viață neîmplinită. 
Realizarea plenară a omului nu se găsește nici 
în lucruri și nici în valori spirituale, dacă nu există 
comuniune cu O persoană către care să indrepti 
iubirea ta, către care să iradiezi viață. In familie, 
fericirea ta trebuie să devină un „al nostru”, reieșind 
clar că un membru al familiei nu poate fi fericit, dacă 
celălalt este nefericit. Este ceea ce înțelegem studiind 
cuvintele Părintelui D. Stăniloae, care ne atrage atenția 
că în acest „al nostru” trebuie să îl avem în primul 
rând pe Dumnezeu personal ca sursă a fericirii, ca 
liant între fericirea mea și a ta. În comuniune, deci și 
în căsătorie, fiecare „își dă seama că fericirea sa nu 
depinde numai de el. De aceea, trebuie să existe o 
realitate personală capabilă de atâta iubire, de atâta 
dăruire, încât să dea fericirea deplină și veșnică 
tuturor. Fără Dumnezeu cel personal, omul nu poate 

găsi fericirea deplină după care inseteazá”'”, 


Din scrierile Părintelui Arsenie Boca înțelegem 
că plăcerea în niciun caz nu este un drum spre 
fericire. Căsătoria este văzută ca o cruce, dar nu ca 
un jug. Crucea poate fi și luminoasă, și semn al unei 
vieți împlinite; suferința, nepătimirea, colaborarea 
cu Dumnezeu fiind elemente care împing omul 
spre fericirea mult dorită, adică spre mântuire. 
Aceasta trebuie să fie fericirea creștinului: să trăiască 
cu celălalt în armonie și iubire, ascultând glasul 
Evangheliei, totodată pregătind, așa cum se cuvine, 
cu frică și cu cutremur, dar și cu nădejde și dragoste, 
clipa întâlnirii cu Hristos în Lumina cea neînserată. 


Căsătoria este indisolubilă 
Părintele Dumitru Stăniloae: 


„Pentru a fi o unire desăvârșită, căsătoria 
comportă o iubire desăvârșită. De aceea ea trebuie să fie 
indisolubilă. Astfel căsătoria avea de la început atributele 
unității și indisolubitátii. Bărbatul avea, în mod deplin, 
în unirea desăvârșită cu o femeie, tot ce-l completa 
esențial; și femeia la fel. Unirea deplină între un bărbat 
si o femeie, corespunzând unei iubiri desăvârșite, este 
netrecătoare” 1%. 


Părintele Arsenie Boca: 


„Chiar și după Legea Vechiului Testament 
căsătoria e de nedezlegat. Știind aceasta fariseii s-au 
apropiat de lisus, ispitindu-L: Se cuvine oare ca bărbatul 
să-și lase femeia ? lisus îi provoacă la Lege. Ei răspund 

în sensul îngăduirii care a dat-o Moise, cu carte de 
despărțire. Dar lisus, care era la zidirea omului, le-a spus 
rostul de la începutul zidirii, în care nu merge despărțire, 
fiindcă amândoi alcătuiesc o singură făptură. lisus 
reîntărește căsătoria la rostul ei de la începutul zidirii. 
lisus nu putea pogorí ratiunile creației din motivele lui 
Moise. De aceea lisus a ridicat căsătoria la rangul de 
Taină. Deci căsătoria dacă ar fi trăită de soți la valoarea 
și cuviinta ei de Taină, ar da și roade vrednice de Tainele 
lui Dumnezeu. Dumnezeu a ridicat omul la cinstea de 
colaborator al Său în lume (I Corinteni 3,9; II Corinteni 
6,1,4). Căsătoria susținută la rangul la care a instituit-o 
Dumnezeu ar trebui să realizeze în progresie geometrică 
posibilitatea acestei colaborări”!”. 


Reflecţii: 


Căsătoria este indisolubilá nu pentru că 
reprezintă un contract social, ci pentru că cei doi 
- soțul și soția - s-au făgăduit unul altuia în fața 
Domnului. Legătura dintre soț și soție, făgăduinţa, 
este făcută după asemănarea legăturii dintre Hristos 
și Biserică. Ofágáduintá încălcată este păcat împotriva 
Cuvântului — Hristos, împotriva lui Dumnezeu care 
a instituit această Taină încă din Rai. lisus Hristos 
este Cel care a ridicat Căsătoria la rangul de Taină, 
odată cu nunta din Cana, dar și Cel care aduce harul 
divin peste cei ce pășesc în fața Altarului. Harul 
acesta este harul divin lucrător, care îi ajută pe cei 
doi să convietuiascá în pace, să fie mereu uniți prin 
dragoste și să se desăvârșească moral. 

Pr. Prof. Dr. loan Zăgrean atrage atenția în 
legătură cu Căsătoria: „Tocmai fiindcă prin această 


127 


Taină cei doi soți trebuie să constituie o unitate 
în doi, legătura lor fiind indisolubilă, cei ce voiesc 
să se căsătorească trebuie să se gândească foarte 
serios la importanţa actului spre care se îndreaptă, 
de aceea ei trebuie sa aibă toată grija la alegerea 
tovarăşului de viaţă, hotărându-se la aceasta numai 
după cunoașterea calităților spirituale și morale ale 
acestuia și după o matură chibzuinţă. Viitorii soți nu 
trebuie să se amăgească, lăsându-se atrași unul spre 
celalalt numai de porniri senzuale, ori de interese 
momentane care ar putea fi satisfăcute prin căsătorie, 
ci să caute unul la celalalt frumusețea sufletească cea 
netrecătoare care constă în însușiri sufletești și calități 
morale alese, căci numai pe asemenea temelii o 
căsnicie va fi durabilă”. 

Ridicând Nunta la demnitatea de Taină, lisus 
Hristos i-a da un caracter unic, sacru și etern, de 
aceea căsătoria este indisolubilă. Legământul iubirii 
dintre cei doi nu are valoare temporară, făgăduinţa 
înseamnă un drum împreună spre sfințire, care îi 
recomandă pe cei doi ca cetăţeni ai Cerului, ca membri 
ai Împărăției de Sus. Căsătoria mai este de nedezlegat 
și pentru că cei doi se unesc nu numai între ei, ci și 
cu Hristos prin Euharistie. Dacă cineva rupe această 
alianță, păcătuiește prin lipsa de fidelitate nu numai 
faţă de sot /sotie, ci și față de Dumnezeu. lisus Hristos 
a interzis divorțul (Luca 16,18), deoarece împinge la 
adulter, iar Sfântul Apostolul Pavel vorbește despre 
cinstea căsătoriei, despre cinstea acestei Sfinte Taine 
(Evrei 13, 4). Să mai reținem că: „Divorțul este în 
contradicție cu indisolubitatea căsătoriei. Biserica nu 
permite recăsătorirea. Totuși, ea a admis divorțul ca o 
concesie. Tot prin iconomie, Biserica poate să accepte, 

prin pocăință și mărturisirea păcatelor, a doua și a 
treia căsătorie, dar niciodată a patra. Recăsătorirea are 
totdeauna un caracter penitential (după Sfântul Vasile 
cel Mare, canonul 5, cei recásátoriti nu sunt exclusi 
de la Cuminecaturá, dar trebuie sá se abtiná, ín semn 
de pocáintá, doi ani). Biserica recomandá váduvelor 
sá rámáná necásátorite, cáci moartea nu rupe unirea 
dintre soti”*”. 

În legătură cu indisolubitatea căsătoriei, 
remarcăm faptul că Părintele Dumitru Stăniloae 
așează dogmatic episodul biblic în care Mântuitorul 
este chestionat pe seama pricinii pentru care o femeie 
ar putea fi părăsită: „lisus consideră ca adulter pe cel 
ce-și lasă femeia sa și ia pe alta sau pe cel ce o ia pe cea 
părăsită, deoarece socotește că legătura căsătoriei nu 
s-a desființat între cel ce și-a lăsat soția sa, prin faptul 
că a părăsit-o. Aceasta o spune Hristos și direct și mai 
înainte, răspunzând la întrebarea dacă este permis 
cuiva să-și lase femeia sa, pentru orice pricină, în 
afara adulterului. În acest răspuns, El afirmă unitatea 
celor căsătoriți, bazat pe faptul că Dumnezeu a făcut 
pe om ca bărbat și ca femeie și deci cel ce se unește 
cu O femeie se completează în mod total cu ea încât 
alcătuiesc o unitate” 1%. 

Părintele Arsenie Boca vine cu o exegeză la fel 
de reușită a acestui episod biblic, în care Mântuitorul 
este chestionat de farisei, adăugând faptul că 
Sfânta Taină a Cununiei ne ridică până la rangul 
de „colaboratori în lume” ai lui Dumnezeu. Aici se 
reiterează ideea că Dumnezeu este Cel care întărește 
alianța și făgăduinţa dintre soți. El este dáruitorul 
Binelui, el revarsă peste cuplul abia format darul de 
a avea copii, binecuvântând nașterea de fii si fiice. 

Dumnezeu este Cel care se milostivește asupra casei 
care se umple de copii frumoși și de cele care sunt de 
trebuintá. Tot El, Care dă hrană tuturor păsărilor și 
face floarea să răsară în mijlocul stáncilor'*, hrănește, 
crește și păzeşte deopotrivă pe toți membri familiei. 
Dumnezeu are un rol major în bunul mers al oricărei 
căsnicii și de aici putem înțelege mai bine de ce 
căsătoria este indisolubilă. 


Copiii 
Părintele Dumitru Stăniloae: 


„Copiii sporesc în mod esenţial comuniunea 
dintre soți, prin responsabilitatea comună, în care ei 
se unesc, deci adâncesc esența căsătoriei, care fără 
copii se sáráceste de substanţa spirituală interioară. 
Soții devin în acest caz, de cele mai multe ori, o 
unitate egoistă în doi”1%2. 


Părintele Arsenie Boca: 


„Nunta este mai mult decât aceasta, este chip 
al unirii sufletului cu Dumnezeu. De aceea, numai 
când cei doi soți sunt uniţi cu sufletul în Dumnezeu, 
dăinuiește și unirea cea trupească și aduce roade 
după Dumnezeu: copii curati și trăgători spre El”*$, 


Reflecţii: 


Copilul este o minune palpabilă, este fructul 
de aur al iubirii dintre soți, este oglinda vie în 
care omul își vede frumusețea lui creatoare, este 

trimisul lui Dumnezeu pe pământ, pentru a aduce 
binecuvântare familiei din care face parte. Pe bună 
dreptate, Părintele Stăniloae vorbește de un egoism al 
iubirii în doi atunci când cei care se căsătoresc refuză 
zămislirea de copii. Este de fapt refuzul de a trăi 
după modelul iubirii dintre Dumnezeu - Tatăl, lisus 
- Fiul și Duhul Sfânt - Mângâietorul. Dragostea din 
sânul familiei imită cu adevărat modelul dragostei 
din sânul Sfintei Treimi abia când apare copilul; 
apariţia lui fiind mai mult decât binecuvântare, 
fiind împlinire a vieții de familie și conlucrare cu 
Dumnezeu. De multe ori uităm că cei mici nu sunt 
doar copiii familiei, ci sunt și copiii lui Dumnezeu. 
Copiii aduc soarele acolo unde e nor, ploaia acolo 
unde e secetă, zâmbet acolo unde apare necaz, 
bogăţie acolo unde sunt lipsuri. 

Paul Evdokimov  lămurește în cuvinte 
memorabile ce înseamnă a avea un copil, ce 
înseamnă maternitatea: „Maternitatea este o formă 
particulară a chenozei feminine. Mama se dăruiește 
copilului său, moare parțial pentru el, urmând iubirii 
lui Dumnezeu care se smereste și pogoară, repetând 
într-un fel cuvântul Sfântului loan Botezătorul: Acela 
trebuie să crească iar eu sá mă micsorez'%. Sacrificiul 
mamei îndură sabia de care vorbește Simeon. În 
această jertfire, fiecare mamă se apleacă asupra lui 
Hristos rástignit”*$, 

În mai multe graiuri ale pământului, copil este 
sinonim cu fiu, fiică și aici putem să facem o legătură 
între copiii noștri și Copilul lisus, Fiul lui Dumnezeu. 
Acesta, Copilul lisus, Fiul lui Dumnezeu și-a arătat de 
mic dragostea pentru Dumnezeu și oameni, trăind 
sub acoperișul Sfintei Familii și indicându-ne în mod 

clar cum se trăiește după Legea lui Dumnezeu și 
ascultând de glasul Lui. Dumnezeu a pus bazele unei 
prime familii, iar lisus Hristos a ridicat Căsătoria 
la rangul de Taină, astfel funcţia familiei s-a extins, 
această celulă a societății a căpătat o misiune nobilă. 
Căsătoria a devenit astfel o sfântă însoţire întru 
purtarea crucii pe drumul către lumina de pe Tabor. 

Odată ce funcţiile familiei au fost extinse 
de Însuși Dumnezeu, nu mai punem accentul în 
mod deosebit pe perpetuarea speciei, pe nașterea 
de prunci (căci acest rol ar fi putut veni de la sine, 
din constituția omului), ci pe menținerea în cadrul 
familiei a unei atmosfere de credinţă, înțelegere și 
căldură, care să ne apropie de frumuseţea relației 
dintre Adam și Eva, de dinainte de cădere. Ascultând 
de Dumnezeu, familiile au tot ce le trebuie pentru a 
asigura și perpetuarea, dar mai ales pentru a menține 
o atmosferă de căldură și de stabilitate emoțională 
necesară pentru desăvârșirea tuturor membrilor ei. 
Armonia aceasta, ruptă din armonia divină, este 
necesară pentru a da stabilitate nu numai familiei, ci 
întregii societăți. 

Părintele Dumitru Stăniloae vede în copii, 
fructe ale iubirii dintre soți și soție, continuatori ai 
iubirii de Dumnezeu și semeni; vorbim de o iubire care 
nu trebuie să moară niciodată. Copiii întăresc casele 
și pun substanță spirituală acolo unde ea lipsește, 
ne spune ilustrul teolog. Este o realitate că cei mici, 
copiii, ne apropie de Dumnezeu chiar și atunci când 
nu vrem noi. Fiindcă în ei vezi frumusețea nealterată 
a chipului lui Dumnezeu, copiii mărturisesc pe Tatăl 
lor ceresc prin sinceritate, curátie și neráutate, prin 
iubire necondiționată. 

Părintele Arsenie Boca atrage atenţia în 
repetate rânduri asupra realității că păcatele 
părinților se răsfrâng asupra copiilor (legire 20,5-6). 
Părintele Arsenie a fost preocupat și a scris mult pe 
tema eredității și transmiterii urmărilor păcatului 
părinţilor în copii. Având cunoștințe serioase de 
medicină, vine și cu demonstrații ce au o reală și 
cutremurătoare bază științifică, unele care îl fac 
unic în literatura religioasă din toate timpurile. 
Vom înţelege, citind cele scrise de Părintele pe tema 
eredității, de ce actualmente în familii sunt din ce în 
ce mai mulți copii suferinzi. Părintele indică faptul 
că cel mic, copilul este „o persoană în care trăiesc 
mai multe generații și un număr mare de insi”!%, 
Citind cu atenţie toate acestea, vom înțelege exact 
de ce Biserica, observând degenerările ce trebuie 
să le îndure copiii, urmașii cásátoritilor rudenii, se 
împotrivește unor asemenea căsătorii și le oprește. 

Cuvinte inegalabile ca frumusețe are Părintele 
Arsenie si despre Copilul Iisus: „Copilul lisus la 
12 ani, în Templul din Ierusalim, mărturisea pe 
Dumnezeu ca Tată al Sáu. Cunostintele Sale, în 
privința Scripturilor, dovedeau că-s aceleași care au 
insuflat pe profeti să le scrie, deci El dintru ale Sale 
vorbea cu înțelepții Templului și întru ale Sale venea 
să le plinească și în zona aceasta inferioară a lumii 
și a vieţii. A respectat însă și baremul neputinței 
omenești, ieșind la propovăduirea religiei abia la 
30 ani, majoratul admis de Templu în acest scop. E 
însă demn de reținut faptul claritátii de conștiință 
a filiatiei Sale divine, la o vârstă când fiii omenești 
încă n-au lichidat-o cu joaca. EI însă nu era născut 
prin voia oarbă a instinctelor, ca să vină cu perdeaua 

groasă a păcatului pe ochii minţii, ci ochii Lui aveau 
nealterată străvederea absolută a lumii”!. 


O familie sănătoasă 
Părintele Dumitru Stăniloae: 


„O familie sănătoasă e celula sănătoasă a 
edificiului Bisericii și a societății” 16. 


Părintele Arsenie Boca: 


„De multe ori haosul îl anunţă prima celulă a 
mediului: familia necrestináa”'*. 


Reflecţii: 


Familia este văzută și recunoscută ca celulă vie 
a societăţii, chiar și de oamenii necredincioși. O celulă 
nesănătoasă din organismul unui om poate afecta 
întregul organism; la fel, o familie nesănătoasă poate 
strica armonia și rostul unei întregi societăți. Pentru 
a înțelege mai bine familia, trebuie să „mânăm mai 
în adânc”, așa cum spune Părintele Arsenie Boca 
și să citim cu atenție textul Sfintei Scripturi. Acolo 
găsim tot ce ne trebuie în legătură cu fundamentul 
și funcționarea ideală a acestui organism viu, 
reprezentat de familie. 

Se pare că nicăieri nu putem găsi constituită 
o societate mai puternică decât în grupurile primare 
ale evreilor; familia se aduna sub bavit, termen care 
desemna cuvântul casă sau beta ab, termen care 
desemnează familia extinsă, care stă sub puterea 

tatălui. Familia este „centrul vieții” membrilor lor, 
nucleul a ceea ce constituie în societatea israelită 
subtribul. Organizarea tribală a vieții de familie la 
evrei a permis ca legământul dintre Dumnezeu și 
poporul Său să fie și un legământ al Său cu fiecare 
familie în parte. În vechile familii ale lui Israel se 
punea accentul pe conducerea afacerilor familiei, pe 
sprijinul părinților la bătrâneţe și pe transmiterea 
numelui familiei sau subtribului. Conducerea 
familiilor era dată în vechime persoanei de sex 
masculin cu vârsta cea mai înaintată. Remarcăm 
însă că soțiile aveau un rol important în familie, o 
putere mai mare decât cea cu care de obicei sunt 
creditate. Așa se face că din Vechiul Testament aflăm 
despre femei care au avut puterea prin credința lor 
să schimbe soarta unui întreg popor, precum Sara, 
Debora sau Suzana. 

Funcţiile familiei extinse au fost încă din 
vechime acelea de a asigura perpetuarea ei, prin 
nașterea de prunci, dar și de a menţine o atmosferă 
de căldură și stabilitate emoţională pentru creșterea 
copiilor. În consecință, în legislaţia mozaică există O 
serie de dispozitii menite să asigure această armonie 
si sá elimine rivalitátile care ar pune în pericol familia 
și ar putea duce la destrămarea ei. Un exemplu în 
acest sens poate fi văzut în porunca: „Cinstește pe 
tatăl tău și pe mama ta, ca să-ți fie bine și să trăiești 
ani mulți pe pământul pe care Domnul Dumnezeul 
tău ţi-l va da tie” (Ieşire 20,12), dar și în pedeapsa 
cu moartea prescrisă pentru oricine nu ascultă de 
părinții săi sau îi vatămă (Ieşire 21,15, Deuteronom 
21, 18-21). 

În Noul Testament, termenii care desemnează 

familia sunt patria, reprezentând un grup similar cu 
subtribul, pe care îl întâlnim la israeliți și oikos, care 
desemnează termenul de casă, gospodărie. Ne aducem 
aminte că primii membri ai Bisericii din lerusalim 
se întâlneau în case particulare. Putem lega astfel 
termenul de familie extinsă, de casele de rugăciune în 
care se practica frângerea pâinii. 

Să remarcăm faptul că Noul Testament 
absoarbe învățătura despre familie a Vechiului 
Testament, dar scrierile (referirile) despre familie ca 
unitate sociologică sunt mai rare, asta și pentru că 
structura socială nu mai este a unui singur popor. 
Noul Testament nu neagă valoarea legăturilor 
puternice interne, dintr-o familie de evrei tradițională 
(Luca 1,17), însă Domnul lisus permite ca astfel de 
legături să poată să fie rupte atunci când cineva 
dorește să-L urmeze (Matei 10, 35-36). Mai remarcăm 
că Noul Testament pune accent pe legăturile strânse 
dintre soț și soție, prin urmare, pe unitatea familiei, 
o unitate care are în centru iubirea, nu neapărat 
dispoziția sau porunca. 

Unele femei din societatea creștină primară 
(Priscila, Lidia) sunt puse înaintea soților datorită 
faptelor lor, dar asta nu înseamnă că au fost puse 
de Apostolii Domnului să înlocuiască soții, pe capii 
familiei. Și ca să înțelegem încă o dată care este 
rolul capului familiei, mergem tot spre cuvântul 
Evangheliei. Soţul trebuie să fie iubitor, iar iubirea lui 
trebuie să fie jertfelnică (Efeseni 5, 25, Coloseni 3,19). 
Soțul trebuie să fie preocupat de îngrijirea soției si 
copiilor (Efeseni 6,4, Coloseni 3,21). Cel mai importat 
lucru în legătură cu familia, așa cum este văzută în 
Noul Testament este acela că se accentuează natura 

familială a Împărăției lui Dumnezeu. De aici poate 
înțelegem mai bine termenul de „biserică familială” 
folosit de teologul ortodox Paul Evdokimov în 
scrierile sale. 

Paul Evdokimov, pornind de la acest concept, 
de biserică familială, afirmă că Biserica este pentru 
fiecare creștin familia extinsă. Teologul rus spune: 
„lubindu-se unul pe celălalt, soții Îl iubesc pe 
Dumnezeu. Fiecare moment al vieţii lor izbucnește 
într-o doxologie împărătească, slujirea lor în cântare 
liturgică neîncetată. Sfântul loan Gură de Aur aduce 
această minunată concluzie: Căsătoria este icoană 
tainică a Bisericii”. 

Teologia Părintelui Stăniloae pe tema familiei 
este în ton cu cea noutestamentară și cu cea a lui P. 
Evdokimov, în sensul în care ilustrul teolog leagă 
familia creștină de împărăția lui Dumnezeu. Chiar 
slujba de unire a unui bărbat și a unei femei în Sfânta 
Taină a Cununiei cuprinde această promisiune că cei 
doi vor deveni, după săvârșirea tainei, noi membri ai 
Împărăției lui Dumnezeu. Părintele Stăniloae spune 
astfel: „Sunt aceleași imne care se cântă și la Botez și 
la Hirotonie pentru aceleași motive: pentru nașterea 
de noi membri ai Împărăției lui Dumnezeu, pentru 
creșterea lor viitoare, care nu e lipsită de eforturile 
înfrânării, ale răbdării și ale strădaniilor”17. 

Părintele Arsenie Boca vede familia ca 
celulă nu numai a societăţii, ci a mediului întreg. 
Dezechilibrul acestei celule poate aduce dezechilibrul 
întregului mediu și de aici se instalează haosul, 
adică stăpânirea celui rău. Scopul căsătoriei este, 
după cum explică Părintele în repetate rânduri, 
proslăvirea lui Dumnezeu. Părintele Arsenie Boca 

dă sfaturi membrilor familie legate de despătimire, 
care amintesc de îndemnurilor sfinților din „secolul 
de aur al creștinătății”. Părintele Arsenie Boca scrie în 
duh patristic, dar îndemnurile sale evanghelice sunt 
valabile pentru vremurile noastre. 

Potrivit învățăturilor Preacuviosului Părinte, 
dacă bărbatul este capul familiei, atunci el este capul 
care este pus spre conducerea inteleaptá a familiei. El 
trebuiesă fie asemeni lui Hristos, „bărbatul desăvârșit”. 
Și bărbatul și femeia sunt creați de Dumnezeu după 
Chipul ș și asemănarea lui Dumnezeu. Unirea dintre cei 
doi este una bazată pe iubire reciprocă, ei fiind egal 
indreptátiti la mântuire ca „împreună moștenitori 
ai harului vieții” (I Petru 3,7). Plecând de la această 
demnitate si egalitate, Părintele Arsenie Boca ne 
spune: „În definitiv aceasta și este finalitatea omului: 
creșterea sa în dimensiunile spirituale conferite 
de jertfa înțeleasă - deci acceptată - ale bărbatului 
desăvârșit lisus Hristos. Deci desăvârşirea este 
finalitatea noastră - cu poruncă - dacă este cine să 
priceapá și sá se angajeze”. 

Așadar iubirea care îi face pe doi oameni să 
trăiască împreună, care îi îndeamnă pe cei doi să se 
căsătorească, se încununează cu iubirea agapi, astfel 
„familia care se creează nu este o realitate simplu 
biologică, o instituție socială, o unire existențială 
psihologică sau erotică ci, infinit mai mult, o celulă a 
Bisericii, adică mădulare cu adevărat și realmente vii 
și sfinte ale Preasfântului Trup al lui Hristos”. 

Rugă către Părintele Arsenie Boca 


Mă lasă, Părinte, acuma, să pun 

Genunchii mei reci lângă-al tău Sfânt mormânt! 
Duc patimi în trup, ispite în gând; 
Îngăduie-mi, Sfinte, durerea s-o spun! 


Dă-mi lacrimi să-mi plâng păcatele grele 
Căci tare-am mâhnit pe Tatăl Ceresc 

Cu vorbe, cu fapte, cu patimi ce cresc 

În sufletu-mi trist și plin cu durere. 


Mă iartă, Părinte, căci mult am greșit! 
Mi-e inima grea ca o stâncă de munte 
Și cum pot eu, Sfinte, s-o fac să asculte 
Cuvântul Iubirii de tine rostit? 


Spăla-voi altarul credinţei din suflet 

De patimi, de griji, de nevoi, de-ntristări, 

Să piară degrabă-ndoieli, întrebări 

Şi-n loc să aștern rugăciuni ca-ntr-un cântec. 


O rugă fierbinte spre cer să se-nalte, 
Părinte, Tu poart-o spre Tatăl Ceresc; 
Căci fără de-al tău ajutor îngeresc 

Mi-e teamă ca fumul jertfelnic se-ntoarce. 


Mă-ndrumă, Părinte, pe calea cea dreaptă! 
Căci viața mea-i scurtă și Tatăl va vrea 
Ca-n ziua dreptăţii să-i pot și eu da 

Măcar lacrima de pe-obraz ne-ntinată. 


(Lucian Popescu) 

Omagiu Părintelui drag 


Noi, cei ce l-am cunoscut, 

Și Părinte drag l-am avut, 
Simtim astăzi adâncă durere, 
Dar și mare mângâiere. 

Căci noi știm că și acum, 

Nu va înceta nici cum, 

Viu să fie-n amintiri, 

Chipul sfintei lui iubiri. 

Și cu toți nădăjduim, 

Cu Părintele să fim, 

De vom împlini curat, 
Sfaturile ce ne-a dat. 

lar acum la despărţire, 

Cu smerenie și iubire, 

De la cel plecat în zare, 
Cerem binecuvântare... 

Cu nemărginită recunoștință, 


Teodosia - Zorica Latcu, 
împreună cu toți credincioșii, 
copii ai Părintelui. 

Brașov, 

3-4,X11.1989 

